
PREDGOVOR 


Misionarsko je zvanje uvijek bilo teško i tražilo je 
ljude koji su spremni na žrtvu, pa ako ustreba, i na žrtvu 
vlastitog života. Samo takvi ljudi su sposobni donositi 
Blagu vijest Kristova Evanđelja i u najzabitnije krajeve 
svijeta, i među najzapuštenije i najprimitivnije ljude. 


Iz raznih pisama i izvještaja tolikih misionara sazna- 
jemo s kakvim se poteškoćama mora jedan misionar bo- 
riti, koliko ga žrtava stoje i najmanji apostolski uspjesi. 
Tako smo u »Glasniku Srca Isusova i Marijina« mogli 
čitati o naporima, žrtvama i patnjama naših misionara u 
Bengaliji i Zambiji. U knjizi »Životni put jednog misio- 
nara« mogli smo vjerno pratiti djelovanje našeg bengal- 
skog misionara oca Ante Gabrića od početka njegova mi- 
sionarskog djelovanja do danas. 

U ovoj knjižici upoznat ćemo rad i žrtve jednog mi- 
sionara koji je 21 godinu djelovao u Novoj Gvineji među 
Papuancima, ljudožderima. To je francuski misionar otac 
Andrija Dupeyrat. On se rodio 8. ožujka 1902. u Cher- 
bourgu, u Francuskoj. Kao mladić stupio je u red Misio- 
nara Presvetog Srca. Za svećenika je bio zaređen 1928. 
Brzo nakon ređenja poglavari su ga poslali kao misionara 
u Novu Gvineju, gdje je s uspjehom djelovao sve do 1947. 
godine, kad se zbog bolesti vratio u domovinu. U svome 
misionarskom radu doživio je mnogo radosnih i žalosnih 
događaja. O svemu tome pisao je u misijskom časopisu 
svoje družbe, a od toga je eto nastala ova knjižica. J edan 
dio tih članaka, kao i još neke nove, objavio je i njemački 
časopis »Feuerreiter«, dok je u Austriji u izdanju kuće 
Herold, Wien, izašla knjižica pod naslovom »21 Jahre bei 
den Kannibalen«. I u Francuskoj su svi ti članci sabrani 
u jednu knjižicu pod naslovom »21 ans chez les Papous«. 


Ovo nije prijevod ni jedne od tih knjižica, nego su 
sakupljeni članci iz raznih francuskih i njemačkih listova 

u kojima su bili objavljivani, tako da je to posve nova 
knjižica s nekim poglavljima koja se ne nalaze ni u nje- 
mačkom ni u francuskom izdanju. 


Knjižicu je priredio gospodin Franjo Žak sakupivši 
sve te članke iz raznih izvora. Mi smo u ovoj knjižici ne- 
ka Poglavlja ponešto skratili ispustivši neke sporedne 
stvari. Željeli smo da se knjižica čita sa što većim zani- 
manjem. i e 

* Gospodin Franjo Žak je svoj rukopis poklonio za mi- 
sije, da na taj način pomogne širenju misijske ideje i da 
ujedno barem nešto materijalno pomogne naše misiona- 
re. od srca mu hvala! Neka mu Gospodin obilno naplati 
tu velikodušnost i ovdje i u vječnosti! 

U Zagrebu, 14. srpnja 1972. 

Izdavač 


[PE 
| 
| 
| 





NEDJELJA KOD PAPUANACA 


Otegnuti zvuk i urlik probudili su me iz dubokog 
sna. Otvorio sam oči. Svitalo je jutro u niskoj kolibi od 
trave... Da, ja sam se doista nalazio usred papuanskih 
šuma, daleko od svake civilizacije. Tu sam svršavao svo- 
ju pripravu za misionara među tim primitivnim ljudima. 


»Ustajmo!« dovikivao mi je veseo glas mog subrata 
misionara, koji se vratio s jutarnjeg pranja na obližnjem 
potoku. 


»Tko to tako tuli, dragi oče?« 

»To trube pozdravljenje. Još nemamo zvona, pa dok 
ga koja darežljiva duša ne pokloni, upotrebljavamo rog. 
To je stari kravlji rog, ali naš Severiano na njemu izvodi 
zvukove, što odjekuju daleko po poljima i dolinama. Na 
taj znak ljudi polaze iz svojih sela da stignu na svetu 
misu, jer danas je nedjelja.« 


Požurio sam na potok da se i ja umijem. Nisam uči- 
nio ni tri koraka, a već sam bio mokar, jer je na svakoj 
vlati trave bilo obilno rose. Koža mi se ježila. Na toj vi- 
sini je hladno, iako se nalazimo u tropskom pojasu. Po- 
mislio sam tog časa na sve naše vjernike koji su silazili 
sa svojih visova ili se penjali uz strme obronke brijega 
prema našoj misijskoj postaji. Ti su ljudi goli i dolaze od 
jutarnjih ognjeva, oko kojih su ugodno sjedjeli i pušili 
prvu lulu. 


Dok sam se spremio, već su se oko postaje počeli sku- 
pljati muževi, žene i djeca, a svi su bili mokri kao miševi. 
Stiskali su nam ruku i onda su se odmah žurili da posje- 
daju na sunčanoj strani. Sunce je upravo izlazilo iza 
gorskog bila i odmah okolo širilo toplinu. Nekoliko žena 
pepeljaste i smežurane kože drži ruke nad vatrom od 
pruća koje su zapalile. Ni tropsko im. sunce nije dosta 
toplo. 

Dok sam uređivao oltar, subrat misionar je ispovije- 
dao. Oltar od trske bio je smješten pod krovom od lišća. 
Prekrio sam ga sprijeda komadom crvenog sukna, a on- 
da sam, praćen znatiželjnim pogledom djece, namještao 

oltarni kamen, oltarnik i druge stvari potrebne za svetu 
misu. Djeca su ubrala nešto cvijeća, pa sam njim okitio 
oltar. ! 

Sve je napokon bilo: spremno za misu. Zrakom se 
prolomio zvižduk iz nekoliko bambusovih zviždaljki. Uro- 
đenički katehista Severiano istrgnuo je iz ruku nekolicine 
muževa te zviždaljke, jer ih nisu uspjeli dosta brzo sa- 
kriti. 

Goli ljudi su se gurali pred oltarom i čučali: u jednoj 
skupini su bili muževi, a u drugoj žene. Užasnu buku 
nadglasao je misionar. »Ušutite!« viknuo je. Za njim je 
svaki Papuanac ponovio svome susjedu: »Ušutimo!« 

Našim je vjernicima posve nepoznata disciplina i 
šutnja na vjerskim sastancima. Živeći slobodno u prirodi, 
navikli su da svaki svoj utisak izriču glasno. Jedan iz- 
među njih reče: »Ostavimo sad brbljarije, počinje misa!« 
Drugi govori svome susjedu: »Makni se malo da i ja 
imam sunca, kosti su mi prozeble!« Treći dovikuje: »Otje- 
raj onog zamazanog psa! Ima li možda i on dušu, da bi 
smio sudjelovati kod mise?« 

Dok nemamo makar i skromnu crkvu, ne možemo 
tu djecu prirode naučiti da budu sabrana kod molitve. 
Okolina ih veoma rastresa. Tu na otvorenom oni mogu 
za vrijeme mise promatrati kako soko progoni papigu, 
prašćići rokću oko žena, mala se djeca igraju u travi. 

Misnik počinje svetu misu: »Babć, Esć, Espiritu San- 
t6...« I svi se s njim zajedno križaju. Počeo je molitve. 
To je bio najbolji način da se sve smiri. Ja sam zapjevao 
ulazni misni psalam. Kod svakog dijela mise misnik je 
pažljivim divljacima tumačio veliku tajnu koja se zbiva 
pred njima i za njih. Osjetio sam da ih je tajna obuzela 
tako snažno da je to i mene potreslo. 

Kad je došlo vrijeme pričesti, naši su vjernici s pre- 
križenim rukama na prsima dolazili i kleknuli na dugu 
gredu, koja je tu bila postavljena. Gdjekoji bi posrnuo, 
jer se nije snalazio u uskom prostoru, pa bi se rastresao. 
No, među tim bivšim ljudožderima vidio sam gdjekojega 
še šapće molitvu prije nego što će primiti Kristovo 
tijelo. tig) 

»Neka izmole zahvalu!« rekao mi je subrat i ne sje- 
tivši se da ja još ne znam urođeničkog jezika. Uzeo sam 
bilježnicu, u kojoj su se nalazile pjesme na urođeničkom 
jeziku. Melodije su mi bile poznate, jer sam ih još kao 
dječak pjevao u crkvi svoga rodnog mjesta u Francuskoj. 
Ali riječi?! : 

Zapjevao sam kako sam znao u fuyughe jeziku: »Ne- 
bo je pohodilo zemlju ...« — »Jesu g'ul asolo bolame....« 


* Nisam se prevario. Čim sam zapjevao prve riječi, odjek- 


nula je iz svih papuanskih grla poznata Gounodova pje- 
sma. Možda bi se skladatelj malo iznenadio da je čuo to 
pjevanje; njegova se melodija malo promijenila na putu 
kroz urođenička sela, gdje se navečer zajednički pjevaju 
himni i razne druge pjesme. Pa ipak, jedno je točno: na- 
ši vjernici rado pjevaju i mole pjevajući. 

Poslije mise misionar je objavio raspored našega bo- 
ravka: svaki dan ujutro.bit će sveta misa, zatim sat ka- 
tekizma za odrasle vjernike, a onda pouka katekumena. 
Poslije podne bit će posebna pouka za djecu. Osim toga 
će se dijeliti sveti sakramenti, pohoditi pojedina sela i 
slično. Napokon je otpustio svoje slušatelje uz napomenu 
da će brzo započeti sat katekizma, pa neka se odviše ne 
udaljuju. 

Ljudi su se razišli po maloj visoravni i izvadili svoje 
zalihe hrane. Kad to spominjem, ne smijemo pomišljati 
na naše doručke na izletu. To su dva do tri krompira 
ispečena u pepelu, koje oni brzo pojedu, onda popiju 
gutljaj vode iz smotana lista, povuku nekoliko dimova iz 
lule i — doručak je gotov. 


A mi smo šuteći polako popili šalicu kave i pojeli 
nekoliko komada na masti isprženih taro. Glava nam je 
bila teška, oči su nam otežale. Tad sam spoznao kako je 
u tropskim krajevima teško ostati trijezan, kad si pre- 
opterećen poslom kao mi. Priznao sam svom subratu da 
ima pravo, kad je ustvrdio da je bijelac, dok ne popije 
šalicu kave ili čaja, sličan ljutitu ježu s električnom ba- 
terijom u mozgu i četiri sumporače u nogama. Kad smo 
popili kavu, rekao sam mu: »Govori se da su ovi ljudi 
još prije malo vremena bili ljudožderi, koji su ubijali i 

vlastitu djecu i roditelje i počinjali još tolike druge gro- 
zote. Kad ih ovako gledam, teško mi je to vjerovati.« 

»To je čudo milosti«, odgovori mi subrat puneći svo- 
ju lulu. »Naši su ljudi zaista bili takvi kako su ih opisali 
Prvi misionari. Uostalom, dosta je pogledati što se doga- 
đa izvan našega kršćanskog područja. Kod poganskih ple- 
mena u našem susjedstvu još i danas cvate ljudožderstvo 
i druge odvratnosti. Kad odete tamo da upoznate kraj i 
ljude, uvjerit ćete se da je tako.« 

Misionar je zašutio. Njegove, inače živahne oči, sad 
su zamišljeno gledale kroz naočale. Zaboravio je pušiti, 
pa mu se i lula utrnula. Pružio sam mu užigač. »Oh, 
oprostite, — reče gotovo nečujno. — Mislio sam na one 
tisuće Papuanaca, kod kojih još nitko nije bio; na one 
tisuće ljudi, koji baš ništa ne znaju o nadnaravnom ži- 
votu Božje djece ni o samome Bogu. Oni su nesposobni 
da se sami oslobode iz toga stanja, pa su stoga izručeni 
svakoj opačini, svakom neznanju, svakoj bijedi i stra- 
«hoti. I to od pradavnih vremena. Naša je misija osnovana 
tek 1885. godine na otoku Gule. Mi smo bili prvi misio- 
nari koji smo doprli u ovaj kraj. Kad je naš utemeljitelj 
monsinjor Henri Verjus godine 1892. umro od iserplje- 
nosti, k Evanđelju je bilo privedeno tek jedno pleme u 
primorju. Bilo je to pleme Roro, ni dvije tisuće ljudi. 
Oko 1900. godine naselilo se nekoliko misionara u ple- 
menu Makeo u Dolini sv. Josipa. To je malo pleme, ni pet 
tisuća ljudi. Tek su tada misionari počeli prodirati u br- 
da, kamo se do tada nije usudio ni jedan bijelac. Godine 
1901. osnovao je otac Chabot okružje Kuni. Otac Fastrć 
pošao je još dalje i udario temelje okružju Fuyughe. To 
je naše područje. Mi žanjemo što je on dvadeset godina 
sijao. 

Godine 1913. osnovao je otac Dubuy misiju Ononghe. 
I to je sve. Neću govoriti o okružju Port Moresby, koje 
je utemeljeno 1915. uglavnom za katolike bijelce glav- 
noga grada, ni o Toaripi, koje baš sada nastaje na moč- 
varnoj strani obale. Ono je posve novo i sasvim druge 
vrste. Protestanti Londonskog misijskog društva, koji 
oprezno ostaju uz obalu, već su mnogo prije nas bili ta- 
mo. Ovdje govorim samo o krajevima, u kojima smo se 

mi učvrstili. Ali to je samo pet plemena: dva u primorju 
i tri u brdima, svega oko 25.000 Papuanaca, dok cijela 
zemlja broji oko pola milijuna stanovnika. 


Pomislimo još da je trebalo žrtvovati 45 godina rada 
i patnja i živote brojnih misionara, da se osvoji 25.000 
ljudi! A uspjeh toga apostolskog rada vidite svojim oči- 
ma. Oko polovina tih kršćana su, kako se veli, polukršća- 
ni. Osim nekoliko izuzetaka, kršćanstvo nije prodrlo u 
njihov svagdanji život. Ne zavaravajte se spoljašnošću! 
Ti ljudi, koji vam se čine kao jednostavna velika djeca, 
potječu iz mračnog poganstva, iz najgorega divljaštva. 
Trebalo ih je najprije učiniti ljudima, pa tek onda pomi- 
šljati da se od njih odgoje kršćani. Oni se još nalaze na 
početku duhovnog djetinjstva. Zahvaljujući strogosti ka- 
tekumenata i našem neprestanom nastojanju da dolazimo 
k njima, da im pomažemo, da ih opominjemo i poučava- 
mo, pomalo nam uspijeva stvoriti početke kršćanskih op- 
čina, koje će drugi usavršavati. Pa ipak su naši kršćani, 
ovakvi kakvi jesu, živ dokaz čudesnog djelovanja Božje 
milosti... 


Evo, Severiano mi daje znakove. Želi me opet upre- 
gnuti. Vrijeme je za pouku. Pođimo!« 


Severiano je sve dobro pripravio. Slike za katekizam 
objesio je o grane. Naokolo su čučali kršćani, katekumeni 
i pogani. Misionar je uzeo štap, stao kraj slike i najprije 
polako, jakim glasom i kretnjama, tumačio je vjersku 


- istinu, rečenicu po rečenicu, a onda je tražio da to svi 


ponove. Nakon toga tumačio je sliku, koja je razjašnja- 
vala upravo naučenu istinu. Vratovi su se ispružili. Star- 
ci, koji su se šćućurili pod palmama, da se zaklone od 
sunca, sad su ustali. Majke su davale prsa djeci, koja su 
se derala. Nitko nije htio da mu na slici izbjegne i naj- 
manja sitnica. ž 
Dakako, svaku sliku nisu mogli posve razumjeti. Ni- 

tko od njih nije nikad vidio kamenu kuću. Malo ih je 
znalo što je more. Ali ništa zato. Isusa su uvijek prepo- ' 
znali. To su dokazivali njihovi uzvici. Isto tako prepo- 
znavali su i Blaženu Djevicu Mariju i svetog Josipa, i 

Mojsija s dvije zrake što su mu izbijale iz čela, i mladoga 
Tobiju, čiju povijest već znaju napamet, i njegova psa 
koji maše repom. 

Najveći je uspjeh postizavala priča o izgubljenom 
sinu, koji čuva svinje. Divili su se životinjama, brojili su 
ih i procjenjivali. No, nikako nisu mogli shvatiti zašto bi 
trebalo žaliti čovjeka, koji živi među tim životinjama, 
tako važnim i dragocjenim za svakog Papuanca, da oni 
s njima postupaju kao s članovima obitelji. Misionar je 
brzo morao prijeći preko te divne priče, kao i preko mno- 
gih drugih prispodoba Svetog pisma, koje ti ljudi ne 
mogu razumjeti. Tako mora ispustiti priču o ovci i do- 
brome pastiru, o vinogradu i tijesku, o sijaču. Oni sve 
to ne poznaju. Sve to treba njima tumačiti, jer je njima 
Priča isto tako tajanstvena kao i sama istina, koju ona 
sadrži. 

Želimo li ljudima pokazati uzor svetačkog života, pa 
im, na primjer, govorimo o pokornicima, koji su spavali 
na golom tlu ili na dasci i nisu jeli mesa ni pili vina, to 
sve na njih uopće ne djeluje, jer je to njihov svagdanji 
život. Papuanci su, doduše, nadareni, općenito uzevši, kao 
i mi, ali zbog nedostatnog razvitka njihovo je duhovno 
obzorje veoma skučeno. Tako oni, na primjer, nemaju po- 
jam o Zemlji. Za njih svijet svršava na vrhu njihova 
brda, a čovječanstvo je ograničeno na susjedna plemena. 
Kad se koji misionar vrati s godišnjih duhovnih vježbi 
s otoka Yule, gdje se nalazi središte misije, često ga pi- 
taju: »Jesi li se vratio iz svoga zavičaja?« Otok Yule 
udaljen je tjedan dana hoda, a Francuska dva mjese- 
ca putovanja parobrodom. To, međutim, za naše Papu- 
ance nije nikakva razlika. Pa kako da im onda rastu- 
mačimo pojam općenitosti Katoličke Crkve? Ako je 
Einsteinu prostor relativan, njima je još mnogo relativ- 
niji. Isto tako i vrijeme. Njihovi djedovi, proroci i apo- 
stoli za njih su bili suvremenici. 

Tom shvaćanju, koje je zaista djetinje, pridružuju 
se i jezične poteškoće. Jezik im je lijep i bogat, ali ne- 
maju apstraktnih pojmova tako potrebnih za poučavanje 
u vjeri. Ali iznenađuje kako Papuanci dobro shvaćaju 
ono bitno u nauci o spasenju. Upravo se tu obistinjuje 

ono da je Evanđelje pristupačno svima i da je kadro is- 
puniti kako duh sv. Augustina ili sv. Tome Akvinskoga, 
tako i zadnjeg Papuanca. Kako da to rastumačimo? To 
je tajna onoga Božjeg milosrđa koje hoće da se svi ljudi 
spase. Tu možemo gotovo rukama opipati činjenicu, o 
kojoj mi je malo prije govorio moj subrat: djelovanje 
Božje milosti, bez koje misionar ne bi mogao ništa uči- 
niti. A pomislimo da ovdje treba kršćanstvom prožeti du- 
še divljaka, koje su do dna ispunjene poganstvom. 

Slušatelji su napeto pazili i češće misionara preki- 
dali raznim primjedbama, osobito kad bi on iz prizora, 
što ga je prikazivala slika, nastojao pružiti moralnu po- 
uku, kojom bi smjerao baš na pogreške što ih je opazio 
kod tog plemena. Tad bi se glave spuštale .nueđu ramena 
i nosovi među koljena, te bi jedan drugoga pogledao i 
promrmljao: »Jesi li čuo? Naš otac govori pravo. Naši 
su običaji još loši. Moramo ih se okaniti.« 


PAPUANSKI MUŽEVI 
RATNICI SPREMAJU SVO- 
JE ORUŽJE. TREBA IZRA- 
DITI STRELICE I LUKO- 
VE, TE KOPLJA I KAME- 
NE SJEKIRE... 

Navečer se u selu uz vatru razgovara o svećenikovim 
riječima. Jedan od novoobraćenika ponavlja pred svima 
što su jutros učili. Kad se on zbuni, dolazi do rasprave. 
Dakako, ne mogu se složiti. Brzo onda zapale rukovet 
trske i usred noći delegati se žure misionaru. Ako je još 
budan, to bolje. Ako spava, ništa zato, oni ga probude. 
Ta ne smiju ostati u sumnji, kad se, na primjer, radi o 
pitanju kao što je: »Da naša majka Eva nije sagriješila, 
bi li i tad imala djece?« Ili: »Hoće li se u raju jesti i pu- 
Šiti?« To su za njih svakako veoma važna pitanja. 

Dok misionaru iznose svoje poteškoće, sjede na rubu 
njegove postelje, žvaču orahe i puše lulu. 

Kad se ti poslanici s novostečenim znanjem vrate u 
selo, tamo već svi spavaju, ali ništa zato... 


Svaki dan donosi nove brige. No, to im neće uzdr- 
mati vjeru. Ona je već ukorijenjena u njihovim srcima. 

Sjedeći na slamnjači, subrat mi je tumačio to držanje 
naših vjernika. Usto se pomalo spremao na zasluženi DO- 
činak. Ova je nedjelja za njega bila veoma naporna. Bilo 
je već kasno i svjetiljka se počela dimiti. On odjednom 
zašuti, da prisluhne, jer je neka vika kroz noć dopirala 
do nas. 

»Što sam vam rekao?« klikne on. »Kladim se da do- 
lazi izaslanstvo sa svojim teološkim pitanjima.« 

I doista, ušao je Severiano zažarenih očiju i otvore- 
nih usta. Nije bio u katehističkom odijelu, pa mu se sme- 
đe tijelo sjalo kao bronca u sjaju zublje, koju je držao 
iznad sebe. Pratila su ga još četiri urođenika. 

Severiano utrne zublju, čučne pred nas, zavije ciga- 
retu od našeg duhana i započne: 

»Dakle, što mi ne znamo, a željeli bismo znati, jest 
ovo: Da li su otac Adam i majka Eva imali pupak?« 

Nakon kratkog uvoda, dok je tražio prave riječi, od- 
govori im misionar ovako: 

»Ako su imali pupak, bili su kao i mi. A ako ga i ni- 
su imali, opet su bili kao i mi. Ta zar vi ne velite o čla- 
novima iste obitelji da su od istoga pupka?! A zar Adam 
i Eva nisu naši praroditelji?!« 

»Av'akai! — Prava riječ!« rekoše oni oduševljeni tim 
odgovorom. Nakon: te rasprave vratiše se kući na poči- 
mak... i j 


UČENJE JEZIKA 


Kao i inače, naš je doručak bio brzo gotov, a onda 
su počeli dolaziti posjetnici. Dok jedemo, nema nikoga 
kod nas. Bila bi najveća nepristojnost gledati kako »ve- 
lika gospoda« jedu. Ali čim smo pojeli zadnji zalogaj, 
naši su vjernici opet navalili u sobu. 

Nevjerojatno je kako se Papuanci mogu stisnuti. Mi- 
sijska koliba duga je oko četiri metra, a široka oko tri. 
Pa ipak se u tom prostoru katkad nađe i do pedeset oso- 
ba. Dok boravimo u selu, uvijek nekoliko ljudi čuči kod 
nas: razgovaraju ili šuteći gledaju misionara, puše smrd- 
ljive bambusove lule i pljuckaju oko sebe. Cio dan ni- 
smo ni časa sami. Bilo bi neuljudno da nas ostave same, 
zato se svaki, koji dolazi, pobrine unaprijed tko će ga 
zamijeniti. Mi bismo se veoma rado odrekli te njihove 
uljudnosti. Nama su ti ljudi dragi, inače ne bismo bili 
ovdje. Ali katkad požalimo što su tako uljudni. Da čovjek 
razumije tu našu želju, morao bi doživjeti kako zamara 
ta stalna prisutnost, osobito za vrućih popodneva. 

Svoju želju, da se malo odmorim, glasno sam rekao 
svome subratu. On je ostao miran, ali sam na njemu 
opazio nezadovoljstvo. Na moju primjedbu odgovorio mi 
je: 

»Dragi moj, mi nismo došli u ovu zemlju zbog svoga 
zadovoljstva, nego zbog ovih ljudi. Mi pripadamo njima. 
Misionar je zato tu da ga požderu. Pa ako se to i ne do- 
godi u doslovnom smislu, uvijek se događa u prenese- 
nom.« 
= Ušutio je, skinuo je naočale i prstima prešao preko 
obje strane nosa, a onda je nastavio blaže: a 

»Iskreno rečeno, ja vas mogu razumjeti. Takvu 
umornost i drugi su već osjetili. Sjećate li se što sveti 
Marko piše u svom Evanđelju? Mnoštvo ljudi opkolilo 

je apostole i njihova Učitelja. Tad je on rekao apostoli- 
ma. "Pođite na osamljeno mjesto i malo se odmorite. 
Sveti Marko ističe da je bilo mnogo onih koji su dola- 
zili, pa nisu imali vremena ni da jedu... Kad bismo i mi 
tako lako mogli opravdati sve svoje slabosti!« 

Ljudi su ulazili u našu mračnu, slabo zračenu i vru- 
ću sobu i opet izlazili iz nje. Misionar bi jednoga primio 
s usklikom, drugoga sa smiješkom. Razgovori su bili ži- 
vahni. Divio sam se kako je lako pratio brzi govor uro- 
đenika. Za mene je to bio samo niz raznih glasova. 

* »Mnogo čovjek nauči u tim razgovorima«, reče on. 
»Doznamo sve događaje što su se zbili u tom kraju. Lju- 
di se nas ne plaše niti su prema nama suzdržljivi kao 
prema drugim bijelcima. Naprotiv, oni iskorišćuju našu 
nazočnost, da javno iznesu različite nepodopštine. Tu ja 
nalazim predmet za svoje propovijedi. To nije indiskret- 
no, jer Papuanac zapravo i nema privatnoga života. Ci- 
jelo selo, a možda i cijelo pleme, zna sve poslove svakoga 
pojedinca do u najmanje sitnice. Svi se zanimaju za sve. 
Svi govore o svemu... .« 

Buka vani spriječila me da čujem nastavak subrato- 
va daljnjeg tumačenja. Krug se u sobi rastvorio, da pro- 
đe mlada žena koja 'se, došavši pred misionara, bacila 
pred njim na zemlju ne prestajući cviliti. Uznemiren sko- 
čim s počivaljke. . 

»Ostanite, nije ništa!« dovikne mi subrat i pokuša 
shvatiti što su mu svi odjednom govorili. Nakon male 
stanke reče mi ukratko što je na stvari. 

»Ova je žena iskoristila naš boravak ovdje i zapalila 
je svoju kuću.« š ' m 

»Svoju kuću? A zašto?« 

»Da protestira protiv lošeg postupka svoga muža. 
Ovdje je takav običaj. Da očituje svoju bol ili nanesenu 
joj uvredu, ona zapali svoju kuću ili si odsiječe prst. Ja 
ću ih poučiti da ne čine takvih gluposti. Najprije da ču- 
jemo što se dogodilo.« 

.Na pitanje, što ga je on postavio ženi, svi su zajedno 
odgovarali i nastojali jedni druge nadvikati. Misionar 

vikne na njih. Oči su mu sijevale kroz.naočale. Nastala 
je prilična tišina, Pomalo su iznijeli cijeli slučaj. Subrat 
mi je nastojao sve rastumačiti. ' 

»Stvar je u tome: ova žena je poganka i veoma je 
raspuštena. Njen muž, također poganin, stalno je tuče. 
Otac njezin je čarobnjak i nastoji da svojim umijećem 
natjera zeta u smrt.« 


Sad se obratio nekom malom čovjeku pitanjem: »Da 
li je istina, Glavo Korijena, da ti želiš sve učiniti kako 
bi nestalo Riblje Oko?« : 

Taj mali čovjek se kreveljio i mahao rukama, a zvao 
se Ain'U'Ku, Glava Korijena. Zet mu je imao lijepo ime 
Galum'U'I, Riblje Oko. On, međutim, nije bio prisutan 
kod ove rasprave. 


Vidjelo se da Glavi Korijena nije mirna savjest, ali 
on stavi ruku na srce i reče: 


»Što to govoriš, oče? Jesmo li u kršćanskoj zemlji ili 
nismo? Zar ja neću ovih dana biti kršten? Kako bih se 
dakle i dalje mogao baviti tim vražjim poslom? Ne, ja 
više nisam čarobnjak. To će svi posvjedočiti. Ja sam ba- 
cio sve svoje menge, čarobnjačko oruđe i zapise. On, taj 
spomenuti čovjek laže.« 

Kod toga je mislio na svoga zeta. Tim opisivanjem 
označuju onoga, čije ime ne žele izgovoriti. Tako, na pri- 
mjer, muž veli za svoju ženu: »Ta spomenuta žena.« 

Nakon male stanke nastavi Glava Korijena drhtavim 
glasom: »Da, da, taj spomenuti čovjek ne radi ništa drugo 
nego neprestano tuče moju jadnu kćer.« 

I kao da je na pozornici, pruži u tom času ta jadna, 
ta spomenuta kći, prema misionaru uzicu s više od dva- 
naest uzlova, koji su označivali koliko je puta dobila 
batina. To je morao biti dokaz, ali je bio tako neuvjer- 


dliiv, da ga je Severiano, koji je strogim pogledom pratio 


svađu, dostojanstvenom i odmjerenom kretnjom bacio 
kroz vrata. ' 

Zovnuli su muža, koji je vani čekao. Riblje Oko je 
bio velik mlad čovjek, više glup nego zao. Imao je debeo 
i dug nos, a to se papuanskim ženama veoma sviđa. 

Taj jadnik je dršćući izjavio da nipošto ne želi okri- 
viti svoga tasta, kog se, čini se, veoma bojao. Tast je ča- 
stan čovjek, ali njegova kći mu nije slična. Ona je lijena, 
ne da mužu jesti, vara ga, ima zao jezik... Nema, dakle, 
drugoga sredstva da je odvrati od zlih navika nego dobre 
batine. Ona je tako zla da je i obiteljsku kuću zapalila. 
Sva je imovina izgorjela. On je ostao jadno siroče bez 
igdje ičega. Za tu ju je ludost opet htio istući, ali je ona 
pobjegla k misonaru, kojemu je njezina smrdljiva gubica 
izbrbljala same laži. 


Misionaru je bilo jasno da su obje strane krive. Že- 


na je bila lukava, ali ne i poštena. Muž je bio glup i grub. 


Pošto je istjerao dva ili tri najveća vikača — cijelu su 
raspravu pratile žestoke svađe — misionar je izrekao 
osudu: 


»Ti, Riblje Oko, odmah. ćeš graditi novu kuću, koja 
mora biti gotova dok ja dođem. To ti je pokora što si bio 
grub sa ženom. Glava Korijena će ti pomagati. Jesi li 
razumio ti tamo?« 

Starac je potvrdio dvosmislenom gestom. A ženi je 
bilo naloženo: 

»Ti ćeš odmah zasijati vrt da imaš čime hraniti mu- 
ža. Kad opet dođem, vidjet ću što si učinila. Ako ikad 
čujem da si varala Riblje Oko, tražit ću od onoga čovje- 
ka barem jednu ruku, tj. pet, svinja velikih kao kuća.« 

Misionar me upozorio da govori na način urođenika. 
Poslije mi je sve rastumačio, jer sam od te osude razumio 
samo nekoliko riječi, iako je bila jasno izrečena. Tad je 

.održao gromovitu propovijed. Trebalo je reći istinu cije- 
lom selu, koje je okružilo našu kuću, te mu nije izmakla 
ni jedna riječ rasprave. Govorio je o svetosti ženidbe, pa 
i poganske, i o zapovijedi ljubavi prema bližnjemu. To 
je nova zapovijed, koju je poslao Onaj kojega on zastu- 
pa. Propovijed je zaključio oštrim ukorom tom mužu i 
ženi, koji su još »đavolska djeca« i treba da se što prije 
obrate. Oboje je otišlo skrušeno oborene glave. 

»Ta opomena neće biti uzaludna«, rekao je misio- 
nar. »Uvijek će se naći koja dobra duša koja će to dvoje 
bijednika podsjetiti na misionarove riječi. Ali se ne za- 
varavajmo! Uza sve ukore i savjete, svađe će opet početi 

čim mi odemo. Naši ljudi su kao djeca koja su dobra naj- 
dulje četvrt sata pošto smo ih izgrdili... ili kao mi, kad 
nakon duhovne obnove stvorimo čvrste odluke!« 

. »Ovom zadnjem, dragi oče, nemam što prigovoriti. 
Ali, dopustite da kažem kako ne znam čemu bih se više 
divio: vašoj salomonskoj mudrosti ili znanju fuyughe je- 
zika.« ' 

»Da vam uzvratim komplimenat«, odgovori misio- 
nar, na kome se vidjelo da mu je godio, »priznajem vam 
da ste i vi dobro napredovali u jeziku ove zemlje, prem- 
da je dosta težak. Zapravo za nas Francuze i nije težak 
taj fuyughe jezik. Tako se otac veli babe, majka mam€, 
kao u svim jezicima svijeta, koji nešto drže do sebe. Ane 
znači muž, a amurć žena.« 

Misionar je pojednostavnio stvar. Već se tri tjedna 
krvavo znojim nad rukopisima gramatike i rječnika fu- 
yughe jezika, što su ih sastavili prvi misionari. U školi 
sam učio latinski, grčki, engleski, pa i hebrejski. No čini 
mi se da je fuyughe jezik teži. 

Općenita je zabluda da su jezici primitivnih i divljih 
naroda siromašni i jednostavni. Tako, na primjer, fu- 
yughe jezik ima barem toliko običajnih riječi koliko i 
francuski. Glagoli, koji su znak snažna jezika, u fuyughe 
jeziku mnogo su razvijeniji nego u francuskom, iako 
stranci smatraju naše glagole veoma teškim. Ima glavnih 
vremena i načina koliko i kod nas, gerundiv i supin kao 
latinski, dvojinu kao grčki, pa onda oblike koji označuju 
radnju, položaj ili stanje, kojih nema u evropskim jezi- 
cima. 

Na ovim lijepim primitivnim jezicima još nikad ni- 
tko nije pisao, jer urođenici nemaju pisma. Misionar mo- 
ra učiti jezik iz živoga govora. Kad dođe u novu zemlju, 
uvijek je oboružan olovkom i bilježnicom, da napiše sve 
što čuje. U početku hvata samo izmiješane glasove pa ih 
bilježi fonetski zajedno sa značenjem. Napokon mu uspi- 
je da u bujici riječi otkrije neke, kojima sigurno zna zna- 
čenje i koje je opazio u zapisanim rečenicama. Te reče- 
nice prepiše, analizira, proučava i s nešto truda uspijeva 
otkriti mehanizam jezika... Poslije toga napreduje brzo, 
jer je prisiljen da taj jezik neprestano sluša i govori, 

budući da živi među samim urođenicima. Pomalo izra- 
čuje nacrt za rječnik i gramatiku, i onda to neprestano 
dotjeruje. Ali, tek nakon više godina toliko je upoznao 
način izražavanja tih ljudi da može sastavljati molitve, 
katekizam, biblijsku povijest, a onda i školske knjige. 
Dakako, da mu se u tom poslu potkradu i pogreške, kat- 
kad i velike. Ja sam nekoliko mjeseci poučavao da je 
tajna Presvetog Trojstva u tome što je samo jedan Bog 
u tri »bedra«, jer sam bio uvjeren da riječ »bedro« znači 
»osoba«. 


Baš kad treba prevoditi takve riječi, čovjek opazi da 
su ti urođenički jezici uza.svu ljepotu ipak zaostali. Oni 
gotovo nemaju imenica koje znače ideje i pojmove u koje 
bismo mogli svrstati bića i stvari — kao, na primjer, 
jednostavnu riječ »Šuma« — i da nemaju apstraktnih 
riječi. Da se izrekne tako općenito čuvstvo kao što je 
ljubav, upotrebljava se u fuyughe jeziku onaj prozaični 
opis: »Naur'na ga me gotsia«, što znači: moje srce — ili 
točnije — moja utroba skače na tebe. — Zato smo prisi- 
ljeni u vjeronaučnoj obuci uvoditi mnoge nove riječi, ali 
ih urođenici, hvala Bogu, veoma lako usvajaju, te one u 
najkraćem roku postaju akai, tj. udomaće se. Tako je 
riječ Deo znači Bog, amalame znači ljubav, ljubav pre- 
ma bližnjemu, fide znači vjera, kredede znači vjerovati. 
Za teološke pojmove uzeli smo latinske korijene, jer naj- 
bolje odgovaraju urođeničkom izgovoru. Činjenica je da 
su momci u udvaranju svojim ljepoticama brzo naučili 
kako se upotrebljava riječ amalame. 


Iz ovoga što je ovdje rečeno lako se može zaključiti 
na kakve poteškoće nailazi misionar koji mora na uro- 
đenički jezik prevesti uzvišene pojmove o duhovnom ži- 
votu, pa formule molitava i dogmi, jer su urođenički je- 
zici usmjereni isključivo na prirodne stvari. Ne bi li bilo 
bolje uvesti koji drugi jezik? Mislim da za to nismo ovla- 
šteni. Iako fuyughe jezikom govori samo kojih 14.000 Pa- 
puanaca, ipak je on njima, kao i naš jezik nama, sveta 
baština, koju nitko ne smije dirati. Osim toga, taj je sta- 
rodrevni jezik sastavni dio njihova mentaliteta, pa nam 
je on jedino uspješno sredstvo da se približimo njihovu 
najdubljem unutrašnjem životu. Kolonizatori nisu mislili 

na to. I veoma su pogriješili. Poznato je da su neki uro- 
đenički jezici zauvijek nestali uvođenj em stranih ili um- 
jetnih jezika, kao što je, na primjer, pidgiu-english. Time 
se rasplinuo i mentalitet ljudi, a onda i kultura koja je 
imala pravo da se održi. Urođenici su se zbog toga osje- 
ćali moralno poniženi. 

Pa ipak treba priznati da je Novoj Gvineji potreban 
zajednički jezik kao nadopuna za priopćavanje pojmova 
kako među samim urođenicima, tako i u dodiru s bijel- 
cima. Nova Gvineja je zaista pravi Babilon. Tamo ima 
isto toliko jezika koliko i plemena, od kojih neka nema- 
ju više od stotinu članova. 

Jezike, koji su dosad otkriveni u Novoj Gvineji, jezi- 
koslovci su razvrstali u dvije velike skupine. Jezicima 
prve skupine govore plemena razasuta po sjeveroistoč- 
nom i jugoistočnom primorju, te po otocima nedaleko 
obale. Ti mnogobrojni i raznovrsni jezici spadaju u 
austronezijske jezike, kojima govore ljudi od otoka u 
Tihom Oceanu preko Indonezije i Malaje sve do Mada- 
gaskara. Ostala plemena Nove Gvineje govore takozva- 
nim papuanskim jezicima. Dosad još nije uspjelo svr- 
stati ih u bilo koju poznatu skupinu jezika. »Papuanski 
jezik« znači, dakle, jezik koji nije melanezijski, a govore 
ga stanovnici Nove Gvineje. Takav je i fuyughe jezik. 
A ima još stotine drugih koji su od njega potpuno razli- 
čiti. 

Razmišljao sam o tim neobičnim jezičnim problemi- 
ma sjedeći uz rječnik fuyughe jezika, oduševljen nekim 
riječima, koje sam u njem našao. Tako riječju »pilipupe« 
šišmiševo krilo, nazivaju misionarov kišobran. »Ga oyan- 
de naugarirć« doslovno znači »on traži cvijet«, a inače 
znači »mladić koji traži ženu«. »Aye ur'atotsi adam'a« 
doslovno znači: »ubili ga zubi rata«, a smisao je: ratnik 
koji je pao u borbi. / 

Nakon buke, što ju je izazvala misionarova presuda, 
otišli su gotovo svi, pa je velečasni sudac imao malo mi- 
ra i molio je svoj časoslov. 

U tom irenuiku ušla je neka mlada majka, koja je 
svoje novorođenče nosila u mrežici na leđima. Došla je 
iz udaljenog sela da dijete što prije krsti. 

»Učinite to vi«, reče mi subrat. »Dobra prilika da 


vježbate ruku u dijeljenju sakramenata, a stavljanjem 


Pitanja na fuyughe jeziku da vam se razveže jezik i da 
vam se raspali mlado apostolsko srce.« 


' Sve je išlo dobro. Ali za vrijeme uzvišenog čina di- 
iete se počelo tako derati i ritati, te sam zamolio ženu 
da ga umiri najprirodnijim sredstvom. Htjedoh joj da- 
kle reći: »daj mu prsa — nur'ub'indu!« Ali sam se pre- 
vario u zamjenici i rekao: »na indu«, što znači: »daj mi!« 

f Mlada žena je opazila da sam pogriješio. Nasmiješila 
sei umirila je dijete. Ali, kad god bih je poslije susreo, 
pričala bi o svom sinu i uvijek bi upotrijebila: »dau me« 
naš sin. 

Bilo je to nezgodno... 

OVAKO PAPUANCI IZRAĐUJU SVOJE ČAMCE. KORITO ČAMCA 


IZRAĐUJU NA TAJ NAČIN DA SUHIM 
S TINELA, TRSKAMA PALE DEBLO 

IZAZOV ČAROBNJACIMA 


Između dva apostolska putovanja odmarao sam se 
u našem misijskom središtu Fanć. Zrak je bio svjež. Stra- 
šna oluja, kakve znaju katkad bjesnjeti u ovim visokim 
tropskim brdima, prošle je večeri oslobodila sve nebeske 
elemente. Grom je udario u veliko stablo na maloj uzvi- 
sini pred našom crkvicom, ni trideset metara daleko od 
prozora kraj kojega sam pisao. Zaglušni prasak groma 
pretvorio je veličanstveno stablo u pravi vatromet pla- 
menih kugla. Njegove duge i debele grane letjele su po 
zraku i padale svuda naokolo. S njima su padale i ljud- 
ske lubanje i druge kosti. 

Nekoć, prije nego što je sagrađena postaja Fanć, bilo 
je na tom istom mjestu na vrhu brežuljka neko selo. Sta- 
novnici toga sela su prema tadanjem običaju svoje mrtve 
stavljali među grane toga stabla. Gusto lišće sakrivalo 
je njihove kosti, a pomalo je i crnica, nastala od otpalog 
lišća i mahovine, prekrila te kosti, pa su tako na dr- 
vetu bile doslovno pokopane. A na tim zaboravljenim 
grobovima rasle su orhideje... 

Baš sam u svojoj sobi počeo promatrati jednu luba- 
nju, kad mi uđe bez kucanja Severiano, »kis«, tj. kate- 
hista iz Kodige. Lice mu je izgledalo tako tragično, da 
je to bilo ipak malo neobično. Stao je kad me ugledao 
s lubanjom u ruci, ali se brzo sabrao. Nije mi pružio ruku 
niti je sjeo, nego mi je energičnim glasom rekao: »Ti ne 
možeš ovdje ostati. Znao sam da si u Mariji-Kume i htio 
sam još jučer doći. Spriječilo me nevrijeme. Zato sam 
jutros pošao u svinjski osvit da te odvedem. Hajde odmah 
sa mnom!« 

Postaju Fanć — a to ime podsjeća na staro pleme ko- 
je je tu stanovalo — urođenici nazivaju po Majci Božjoj: 
Marija-Kume, Marija na vrhu. Svinjski osvit označuje 
prve jutarnje sate, kad se svinje u selu probude i počnu 
roktati u kućama ili među stupovima pod kućom. 

»Što se dogodilo, Severiano?« 

»Ništa manje nego da đavao opet osvaja našu dolinu. 
Čarobnjaci su otišli u primorje i odanle donijeli nove 
menge. Sad se osjećaju moćniji, pa su razglasili da se 

ljudi moraju vratiti starim poganskim običajima, ako ne- 
će da ih snađe najveće zlo. Oni imaju svoje ljude u svim 
selima, prijete, viču i traže da im se donesu dragocjeni 
darovi. Sve je ljude obuzeo strah. Dođi!« 

Ta me vijest iznenadila. Morao sam odmah poći. 


Nije prošao ni sat vremena, a ja sam se sa Severia- 
nom i njegova dva pratioca spuštao dugim i strmim pu- 
tem koji je vodio u dolinu Dilava. Žurili smo se. Dok 
smo išli, veliki »kis« mi je pripovijedao potanko o svemu 
što se zbilo u njegovu kraju. Stanje je bilo ozbiljnije ne- 
go što sam mislio. Od straha pred čarobnjacima gdjekoji 
su se kršćani bojali javno priznati svoju vjeru. 

Kad smo stigli na gorsko bilo, gdje sam se često za- 
ustavljao sa svojim subratom misionarom, bacio sam po- 
gled na kraj s one strane brda, koji je postao gotovo moj. 
Dolina Dilava ležala je ispod nas kao u blagdanskom 
ruhu. Oluja je pročistila zrak, nebo je bilo modro. Razno- 
liko zelenilo dalekih šuma blistalo je blagim sjajem du- 
boko u dolini. Sela, koja sam dobro poznavao, također 
su obasjana. Ali ja sam znao da u kolibama stanovnici 
jedan drugoga plašljivo pitaju: »Hoće li naš otac doći?« 

Na vrhu brda digao sam ruku i blagoslovio dolinu. 


Stigli smo kasno navečer. Ipak nas je dočekalo veli- 
ko mnoštvo ljudi. Ne znam koje im je osjetilo to dalo 
naslutiti. Suprotno njihovu običnom vladanju, ljudi su 
bili tihi i zlovoljni. Jedva su mi pružili ruku. Brzo sam 
u mnoštvu opazio mnoga nepoznata lica i neke urođenike 
iz susjednih plemena i iz donjeg dijela doline. Bit će da 
su po cijelom kraju objavili Severianov odlazak, pa im 
nije bilo teško zaključiti da će se »kis« brzo vratiti sa 
mnom. 

Stupio sam na povišeni ulaz u moju kolibu. Mnoštvo 
se stislo oko mene i čekalo da mu progovorim. Nisam baš 
imao volje. Nakon četiri sata brzog hoda preko brda, gdje 
je još sve bilo mokro, moje je odijelo bilo teško od vlage 
i blata. Kupao sam se u znoju i bio sam gladan. A nisam 
. znao ni što da im reknem. Ali, ljudi su čekali. Okrenuo 


sam se. Sve su oči bile uprte u me. Tad sam počeo g0- 
voriti: 

»Narode Dilave, djeco moja, čuo sam ovo: Vi ste se 
odrekli đavolje stvari, a sad smišljate da je opet primite. 
Zbog toga su moja jetra ogorčena. Kao zlokobna ptica 
đavao opet lebdi nad vama. Kao i nekoć, vi ga svi gledate, 
lica ste okrenuli gore i zinuli. A on što čini? On ispušta 
izmet, a vi sve to progutate!« ' 

Ne, ne usuđujem se napisati sve riječi koje sam onda 
izrekao bez ikakva stida, a kojih će se svaki lako moći 
domisliti. Ali takvo je eto papuansko govorništvo, da bi 
ga se stidjela naša civilizirana finoća. A to njegovo svoj- 
stvo nije ni tako lako dosegnuti. U svojim prpovijedima i 
govorima moramo postignuti da u mješavini primitivno- 
sti, djetinjeg načina, prirodne poezije i gruboga realizma 
dademo jezgru i bit onoga što želimo rastumačiti. 

Sigurno je da su me moji Papuanci veoma dobro ra- 
zumjeli, i da ih je moj govor dobro pogodio. Mnogi su 
sagnuli glavu i pljunuli. A ja sam nastavio: 

»Zli ljudi su među vama. Ja ih ne poznajem. Možda 
sam često vidio njihova lica, ali su me se oni stidjeli. Oni 
vele da nisu đavolske sluge. To je laž. Oni vam govore 
da ostavite dobro Božje ćudoređe i da se vratite starim 
zlim običajima. Prijete vam moću zlog duha. Vi se bojite. 
Ja vas razumijem. Ali, izjavljujem ovdje pred svima va- 
ma: Ja ću doći u sva vaša sela, kako u sela gornjih ple- 
mena, tako i u sela donjih plemena. U svakom ću selu 
ostati noć i dan. Svuda ću služiti svetu misu i izmoliti 
zaklinjanja da Bog po sv. Mihaelu istjera đavla, da iz 
vaše zemlje, iz vaših stanova i iz vaših srdaca istjeram 
sve zlo. Ako čarobnjaci mognu učiniti da za ovog puto- 
vanja umrem, dobro je, onda ja nisam zastupnik pravoga 
Boga, onda ja nemam pravo, onda oni imaju pravo. Ali, 
ako im ne uspije da me ubiju, onda oni nemaju pravo, 
i vi ih više nikada nećete slušati. Ja sam rekao. Sad idite. 
Sutra ujutro neka dođu na ispovijed i svetu misu ljudi iz 
Kodige i Ilide.« 

Moj su govor primili s neobično hladnom šutnjom. 
Ja sam ušao u svoju sobu, a ljudi su se razišli..U neu- 

godnom zadahu i u polutami osjetio sam klonulost. Me- 
hanički sam se počeo svlačiti, ali sam odjednom zastao 
— s tri prsta među zubima. 

Ta kakvu sam ludost učinio! Zar nisam čarobnjake 
cijelog kraja izazvao da se sa mnom upuste u borbu na 
život i smrt? Ti su ljudi moćni, imaju nama nerastuma- 
čiva pomagala, ili se barem znadu poslužiti prilikama i 
svojim poznavanjem živih bića i biljaka ovoga kraja da 
postignu svoje zločinačke ciljeve. S kojim sam pravom 
sudbinu vjere i povjerenih mi duša povezao između dvi- 
ju mogućnosti, koje nisu u mojoj vlasti? Pa da čarob- 
njaci i ne učine ništa protiv mene, mogao bih umrijeti 
u kakvoj nesreći na ovim opasnim putovima. Tad bi lju- 
di sigurno povjerovali da su čarobnjaci izazvali moju 

. smrt, i onda bi njihov utjecaj porastao. Kakva li me glu- 
pa umišljenost potaknula da izgovorim taj ludi izazov, 
kojeg sam bez ikakvog razmišljanja objavio? 


Sam u noći, koja se spustila i uvukla u moju kolibu, 
pa i u moju dušu, pao sam na koljena. Slijedećeg jutra, 
nakon što sam odslužio svetu misu i svečano izgovorio 
zaklinjanje protiv đavla, pošao sam u selo Karame, i to 
putem koji vodi drugom stranom Dilave. Odlučio sam 
uz zaštitu Božju i njegovih anđela održati izazov. 


Kad smo se približavali selu, izašli su mi u susret se- 
ljani da me pozdrave. Penjući se jedan za drugim zad- 
njim, strmim dijelom puta, povišenim smo glasom razgo- 
varali o novostima. Odjednom ljudi, koji su išli preda 
mnom, kriknuše i poskakaše u grmlje. Iznenađeno sam 
pogledao na sve strane, ali sam išao dalje da vidim što 
je to izazvalo takvu uzbunu. Tad opazim kako se nasred 
puta uspravila srebrnosiva zmija. Nije bila dulja od me- 
tra, a tanka je kao uzica. Dobro sam znao da je njen 
ubod smrtonosan. 


U gorama ima mnogo manje zmija nego u primorju. 
I ovdje nisu tako otrovne, jer im studen na velikim visi- 
nama veoma smanjuje jačinu otrova. Ipak i gorštaci po- 
znaju tu srebrnastosivu zmiju, iako se kod njih rijetko 
pojavljuje. 

U tom času nisam mislio ni na što drugo, nego da tu 
gadnu životinju ubijem. Ona je prema meni upravila 
otvorena usta, u kojima je treptao crn rascijepljen jezik. 

uo sam njezino tiho, ljutito psikanje. Čim bih se mak- 

.nuo na desnu stranu ili na lijevu, njena bi se plosnata 


glava odmah maknula tako da je uvijek bila okrenuta 
prema meni. Tako smo neko vrijeme ostali jedno prema 
drugom, zmija na višem položaju, a ja na nižem. 

Imao sam iskustva sa zmijama. Ova, ako je mužjak, 
bila je u razdoblju parenja, a ako je ženka, u doba leže- 
nja, te napada svakoga, makar je i ne dražio. Obično 
inače zmija bježi od čovjeka, osim ako on stane na nju 
ili joj se odviše približi, te se osjeća u opasnosti. 

Mislio sam: gmaz čeka zgodan trenutak da se baci 
na put, te se munjevitom brzinom sklizne prema meni i 
oduprijevši se o rep udari glavom naprijed kao batom 
po nakovnju i zagrize u moju nogu svoja dva zuba puna 
otrova. 

Ija sam čekao zgodan trenutak. Kad zmija bude le- 
žala na tlu, ja ću je snažno udariti štapom i prebiti joj 
kralježnicu. 


JEDAN OD »HRAMOVA« 
DUHOVIMA U BLIZINI SE- 
LA. TO BUDE ILI KOJE 
STARO ŠUPLJE DEBLO 
ILI PAK OD LIŠĆA SA- 
GRAĐENA OVAKVA 
»ZGRADA« 

k Rukom sam čvrsto stisnuo štap, a nogom sam potra- 
žio dobro uporište i — ne puštajući zmije s očiju — stu- 
pio sam dva koraka natrag. Zmija je odmah legla na 
zemlju, Kako je ona jurnula naprijed, ja sam štapom 
udario po njoj i slomio joj kosti, a zatim sam ioj kame- 
nom razbio glavu. Kad je ta borba svršila, doviknuo sam 
svojim pratiocima, koji su s užasom promatrali taj prizor: 
»Ljudi, dođite! Zar ne vidite da sam je ubio?« 

U selu Karame održao sam skupljenom narodu isti 
govor kao i u Kodige. Nakon loše provedene noći u za- 


družnoj kolibi, punoj ljudi i neugodnog zadaha, ujutro ' 


sam odslužio svetu misu nasred seoskog trga, a onda na 
koncu izrekao zaklinjanje protiv đavla. 


. Izgledalo mi je da su ljudi revnije nego obično molili 
i primali svete sakramente. 
Ipak je život lijep!... 


ZMIJA U AVOLE 


M Toga dana s mukom sam putovao u selo Avole, koje 
leži niže u istoj dolini, s one strane gorja, a put je takav 
da nigdje ne možeš naći ravna tla osim u kamenitu ko- 
ritu bujica. 

Imao sam dosta vremena za razmišljanje. Jučer, kad 
sam naišao na onu zmiju, nisam vidio nikakve veze iz- 
među njena napadaja i moga izazova čarobnjacima. Ali, 
neobičan strah urođenika, koji su bili svjedoci borbe, pa 
onda šaputanje seljana i neke riječi što sam ih navečer 
slučajno čuo dok su ljudi međusobno razgovarali, pa on- 
da ona pobožnost ljudi u Karame, koji su inače bili veo- 
ma mlaki, sve me to uznemirilo. 

: Nisu li mi, možda, čarobnjaci stavili zmije na put? 
Nisu li Prihvatili moj izazov? Da me javno ubiju, bilo bi 
za njih previše opasno. Time bi protiv sebe izazvali lju- 
de, a i vlasti bi povele istragu. No, da me podmuklo 
uklone, da me pokušaju otrovati. ..?! Jedan je urođenik 
budno nadzirao moju hranu na putovanju. Mogli bi se 
oni poslužiti i autosugestijom, kako to čine kod urođeni- 

ka. Oni, na primjer, svojoj žrtvi navijeste da će za idućeg 
mlađaka umrijeti. Taj jadnik vjeruje u čarobnjakovu ne- 
pogrešivu moć i uvjeren je da ne može izbjeći smrti. Pod 
utjecajem te autosugestije razboli se, više ne jede, i puste 
ga da umre. Ja sam takve slučajeve autosugestije suzbi- 
jao protusugestijom. Čarobnjaci su dobro znali da nji- 
hove prijetnje kod mene ne bi koristile. Ali oni su imali 
na raspolaganju i druga sredstva. Baš u pravi čas palo 
mi je na um kako rade čarobnjaci u primorju. Oni imaju 
pripitomljene otrovnice. Ne znam kako su ih pripitomili. 
Poznavao sam jednog čarobnjaka koji je takva dva opa- 
sna gmaza nosio na svojoj glavi pod nekakvim turbanom 
od kore. 


Kad čarobnjak odluči ubiti kojeg čovjeka bilo iz se- 
bičnosti, bilo iz osvete, pribavi komadić tkanine, koja pri- 
pada njegovoj žrtvi i koja je upila miris njena tijela. Po- 
znato je da Papuanci nose samo pregaču oko bokova. Ona 
je od biljnih vlakana, a nose je dok se ne raspadne. Stoga 
je sva prožeta mirisom njihova tijela. Čarobnjak stavi 
taj komadić tkanine i zmiju u kakav mali zemljani sud ili 
u bambusovu cijev. Otvor dobro začepi i zmiju tako osta- 
vi nekoliko dana da gladuje. U tom uskom i tamnom pro- 
storu ona se uznemiri. A kad naiđe na onaj komad tka- 
nine bijesno ga ujeda. Taj čarobnjak ili njegov pomoćnik 
udara po posudi kamenom ili štapom kratkim i lakim 
udarcima. Ti udarci unutra odjekuju kao grmljavina. 
Zmija se još više razbjesni i još žešće grize tkaninu. To 
se ponavlja nekoliko dana. Životinja postaje sve bje- 
snija. Nagonski dovodi u vezu svoje patnje s tom tka- 
ninom posebnog vonja i sve ogorčenije navaljuje na nju. 
Taj njezin bijes dosiže vrhunac kad čarobnjak posudu 


* nadnese nad vatru, dakako rijetko i samo za nekoliko 


trenutaka. Životinje hladne krvi ne podnose vrućinu, pa 
ih hvata još veći bijes. Tkanina je još samo bezlična ma- 
sa, ali njezin vonj ipak se još osjeća. Sad je gotov pakle- 
ni stroj. Čarobnjak ili njegov pomoćnik sakrije se u grm 
blizu mjesta kojim će žrtva proći. Posudu ili bambusovu 
cijev ukliješti među kamenje ili među korijenje kakvog 
stabla. U svom zaklonu drži u ruci tanku lijanu, koju je 
spretno pričvrstio za poklopac ili čep posude. Žrtva se 

približava. U tom času ubojica kratkim trzajem iščupa 
čep s posude. Zmija jurne napolje i nozdrve joj se napu- 
ne svježim jakim mirisom koji dolazi od žrtve. Ona ga 
prepoznaje: to je neprijatelj. Klizne u travu i onda se 
obori na žrtvu svim bijesom što ga je skupila u svom za- 
tvoru. ž 

Glava mi je bila puna takvih uznemirujućih misli, 
a noge su mi klecale od umora, kad sam stigao u Avole, 
selo od kojih dvanaestak kuća. 

Kad sam zadnji put bio tu prije nekoliko mjeseci, 
rekao sam da mi na ulazu u selo sagrade malu kolibu u 
koju bih se mogao skloniti da izbjegnem bučnoj zadru- 
žnoj kolibi. Ta koliba stajala je na kratkim stupovima, a 
bila je tri metra duga i tri metra široka. Krov je kolibe 
bio nizak, od trave, slabi zidovi bili su od previjena lišća, 
a pod od raspolovljenih palminih debala. 

Čim je završilo neizbježivo rukovanje, ušao sam u 
svoj »župni stan«. Dakako, sa mnom je ušlo nekoliko 
uglednih ljudi, koji su držali da je nezgodno ostaviti me 
sama, iako sam ja to veoma želio. Bio sam jako umoran. 
Nestajalo mi je daha od penjanja i silaženja kozjim pu- 
tovima po toj žezi. Bio sam posve iscrpljen. Stoga sam 
se pružio po ležaju na podu. Rukama sam raširio ovrat- 
nik da dobijem što više zraka, i tako ležeći na leđima 
s ispruženim rukama i zatvorenim očima nastojao sam 
da mi se opet vrate sile. Moji su gosti čučali oko mene, 


i moj ih položaj nije ni najmanje smetao. Iskoristili su - 


priliku da napune lule s ono malo duhana što sam im 
“ga ponudio. 

Već me počeo hvatati san, kad li me prestraši krik. 
Otvorim oči. Moji gosti nestadoše kao sjene kroz vrata 
i kroz zidove. Mjesto da se ljutim zbog takvog ponaša- 
nja, morao sam se nasmiješiti. Ali, kad sam pogledao g0- 
re, nestalo je smiješka. Kojih pola metra od moga lica 
lebdjela je glava zmije. Odmah sam shvatio svoj položaj. 
Zmija debela kao ruka i duga oko dva metra bila je 
čelično sive boje, a crvenkasta pruga na leđima tekla je 
od repa do široke plosnate glave. To je bio jedan od naj- 
opasnijih gmazova u toj zemlji. Kraj repa bio joj je još 
ovijen oko krovne grede, ali sam opazio kako joj se na 

ljuskama izmjenjuju refleksi svjetla. Micala se. Spuštala 
se. Sve više je svoju gubicu primicala mome licu. U tom 
sam času pomislio da je sa mnom gotovo i da su čarob- 
njaci pobijedili. Pun pouzdanja obratim se svome anđelu 
čuvaru. Što sam mogao učiniti? Da sam se maknuo, zmi- 
ja bi na mene jurnula kao strijela. Ako se ne budem mi- 
cao, sve će mi se više približiti. Mogao sam samo jedno: 
umrtviti se. Zatvorio sam oči, jer sam se bojao da sjaj 
zjenica ne razdraži životinju. Nisam se micao. 


Strašnih li časova! Svakog trena očekivao sam smrto- 
nosni udarac. Bojao sam se svoje ukočenosti, a bojao sam 
se i da mi kucanje srca ne razdraži toga gmaza. Strašne 
li tjeskobe, i koliko li je trajala! : 


Odjednom osjetim na razgaljenim prsima doticaj 
hladnog i živog tijela zmije. Nadljudskim sam se napo- 
rom svladao da se ne maknem. Bila je to zmijina glava 
koja me se dotakla. Okrenula ju je s desne na lijevu stra- 
nu i zavukla je pod ovratnik košulje do lijevog rukava. 
Kako tamo nije našla izlaza, glava se vrati lijenim po- 
kretom pod moju bradu i okrzne je, zaustavi mi se na 
uhu i napokon mi klizne po ramenu. 


Najradije bih bio vrisnuo. 


Sad sam čuo kako je na desnoj strani nešto palo i 
osjetio sam težak teret, nešto hladno, živo, što mi je oti- 
malo dah. Rep se zmije spustio s grede i pao na pod, a 
neman je prošla prema širokoj pukotini između zida i 
poda. Moje srce, koje je za tren stalo, opet je počelo ku- 
cati. Spopao me bijes. Osjećao sam još samo kako mi se 
po tijelu mota zmijin rep. Desnom rukom čvrsto sam 
stisnuo štap koji je ležao uza me. Sve su mi mišice bile 
napete. Pogledam u stranu. Zmijina glava već je cijela 
bila u pukotini. Snažno se okrenem na lijevu stranu, za- 
mahnem batinom i jednim udarcem prebijem zmiji kra- 
lježnicu. 

Previjala se u dva dijela, ali nije mogla podignuti 
glavu. Zgrabio sam je za rep, izvukao napolje i odvukao 
nasred sela. Prestrašeni seljani su me gledali iz koliba. 
Bio sam uzrujan. 

»Ne, ne, nije me ugrizla.« vikao sam. »Recite to svo- 
jim čarobnjacima! Gledajte, Bog mi pomaže, a Bog je 
jači!« 

Tad sam snažno stao na zmijinu pliva i zdrobio je. 


Kad sam se vratio u svoju kolibu i malo se smirio, 
korio sam sebe što sam dopustio da me obuzme ljutina 
i što sam seljanima dobacio one riječi. Jesu li tu drugu 
zmiju zaista podmetnuli čarobnjaci, ili je to bio samo 
slučaj? Još ni danas ne znam odgovoriti na to pitanje. 
Ali znam da su me na ovakav ili drugačiji način napale 
zmije u svih pet sela, u kojima sam bio za tog putovanja. 
To je više nego neobično, jer u brdima čovjek ne nailazi 
na tolike zmije i u tako jednakim razmacima. Nalazio 
sam ih u pokrivaču, u vreći za rublje, pa u torbi za mi- 
sne stvari. Možda moja odjeća, koja se redovito prala, 
nije navukla dovoljno mirisa moga tijela da bi čarob- 
njakove zmije nadražila koliko treba. Ne znam... Či- 
njenica je da mi je svaki put uspjelo ubiti te mrske živo- 
tinje. I to je neobično. 


Cijela dolina iz dana u dan je pratila kuda se kre- 
ćem, a papuanski »telefon« je neprestano radio. 


Još sam jedan dokaz za svoju sumnju u slučajnost 
pojave tih gmazova doživio u Bauli. Stanovao sam u za- 
družnoj kući gornjeg sela. Ležao sam u visaljci, koja je 
bila privezana za glave stupova. Bilo je kasno poslije 
podne. Razgovarao sam s kisom (katehistom) i s nekoliko 
. poglavica, koji su mi pričali kako su na ljude snažno 
djelovale moje borbe sa sai ore i kako čarobnjaci opre- 
zno šute o tome. 


Odjednom su prestali govoriti i micati se. Svi su 
gledali u jednu točku iznad moje glave. Kis Kazimiro 
promrmlja: »Pazi, babe, ne miči se! Dvije male crne zmi- 
je gmižu uz stupove tvoje visaljke prema tvojoj glavi. 
Ne miči se!« 

»Sad su na vrhu stupova i kao da se igraju«, reče 
mi Kazimiro. »Čni se da su mužjak i ženka. Opasno je. 
Miruj!« 

Zatim nakon mučne stanke zamoli me kis Kazimiro: 
»Babe, uzmi oprezno moj nož. Čim im glave budu s one 
strane stupova, reći ću ti. Onda udri, ali brzo!« 

Laganim odmjerenim pokretom dodao mi je dug 
kućni nož. Uspjelo mi je da ga dohvatim gotovo nepri- 
mjetnim pokretom. 

»Jesu li daleko, Kazimiro?« 

»Obje su glave uprte u te.« 

Ostao sam nepomičan kao kamen. 

»One se međusobno isprepliću između krajeva stu- 
pova. Spremi se!« Malo nakon toga šapne mi: »Udri!« 

Naglo se okrenem. Nož je pogodio obje smotane zmi- 
je i presjekao ih. Svi su odahnuli. 

»Babe, opet si bio jači od njih!« 

»Ne ja.« 

»Možda ne ti, nego di Babe Deo, naš Otac Bog!« 

Dok sam, vraćajući se u Fanć, silazio zelenim viju- 
gavim stazama, razmišljao sam o nezgodama na tom ne- 
običnom putovanju. 

Moj neoprezni izazov vrijedi i dalje. S I sokak po- 
moću ja sam pobijedio. Time je čarobnjacima zadan težak 
udarac, iako ne smrtan. Taj je udarac barem snažno uz- 
drmao moć i pouzdanje koje su imali ti zlotvori. Imao 
sam dokaza da im se u mojoj gotovo potpuno kršćanskoj 
dolini izjalovio pokušaj da opet ožive poganske običaje. 

Pa ipak nisam uspio stvoriti čvrst sud. Imaju li za- 
ista ti ljudi, koje u primitivnim zemljama nazivaju ča- 
robnjacima, moć koja nadilazi ljudske sposobnosti, a ko- 
ju mogu samo dobiti od nadnaravne sile, čije sam ime 
izgovorio pred svojim ljudima? U sebi sam se ipak bojao 
da ih za to okrivim. Jedan doživljaj rastjerao je moje 
sumnje. 

- ZAGONETAN DOGAĐAJ 


Sa svojim subratom misionarom obilazio sam misij- 
ske postaje. Iako mi je već dopuštao da ih i sam obila- 
zim, ipak smo često išli zajedno kao dva dobra stara 
prijatelja. Takva su nam putovanja u dvoje bila potreb- 
na. Neprestano živjeti samo s urođenicima štetno je i za 
dušu i za tijelo. Čovjek živi tisuću kilometara daleko od 
bilo kojeg većeg središta civilizacije, bez vijesti i novosti 
koje uzbuđuju i mijenjaju svijet. To još ne bi samo po 
sebi bilo zlo. Ali, kad nemaš mogućnosti da s kim izmi- 
jeniš misli o duhovnim i kulturnim pitanjima, a velika 
je prilika da se zalijeniš i omlitaviš, što je u ovim kraje- 
vima gotovo neizbježno, čovjek nije kadar ni održati, a 
kamoli povećati svoju duhovnu kulturu. Sve to kao i te- 
ške životne prilike mogle bi misionara samca dovesti na 
način i stupanj mišljenja primitivnih i veoma zaostalih 
ljudi, koje bi on trebao podići, oplemeniti i voditi. 


Iako smo nas dvojica s Papuancima živjeli na pa- 
puanski način, ipak smo nastojali biti povremeno i sami 
kako bismo mogli povećati duhovno i intelektualno bla- 
go što smo ga stekli teološkim studijem i evropskom na- 
obrazbom. Za tih zajedničkih putovanja čitali bismo kla- 
sike i moderne pisce i izmjenjivali misli i iskustva. 

Biskupske odredbe traže da se barem jedanput u 
mjesecu sastanemo u sjedištu okružja. To je mudra od- 
redba. Ali u Fan€ć ima mnogo posla: vjerska pouka djece 
i susjednih plemena, savjetovanje s katehistima, ispiti, 
zatim svakodnevni poslovi počevši od popravljanja cipe- 
la ili misnih stvari pa do berbe kave i obrezivanja ruža. 
Teško smo nalazili vremena da se u miru porazgovorimo. 
Naprotiv, na tim područnim postajama, čim bismo svršili 
apostolski posao i ljude otpravili kući, mogli smo noću 
pričati, obnavljati stare uspomene i uzdizati srce prema 

* Bogu. 

Bili smo opet u Mondov-Imakulata. To je zgodna 
mala postaja u plemenu Mondo, posvećena Bezgriješnoj 
Djevici. Postaja ima samo jednu prostoriju, ali je sagra- 
đena od tesanih dasaka, dok je crkvica sagrađena od 

palmovih debala, a na njoj je sjajan limeni krov. Samo 
je dva sata udaljena od Fanć les Roses prema velikom 
središnjem gorju. Podignuta je na maloj visoravni, s ko- 
je se vidi cijela dolina. Mondov-Imakulata se brine za 
četiri sela, od kojih se najbliže zove Mondo. 

Te su večeri došli k nama časni i ozbiljni mjesni ka- 
tehista Josepa, dva odličnika i tri starješine iz Mondoa. 
Mi bismo se rado odrekli njihove pažnje, jer smo bili 
odlučili te večeri pročitati nekoliko pjesama. Ali je želja 
naših ljudi bila važnija. 

U osami naše dobro zatvorene kolibe razgovor je ne- 
usiljeno tekao. Vani je bila tamna noć, bez mjesečine. 
Kad bi razgovor za koji čas zapeo, mogli smo čuti šum 
gorskog potoka, hujanje vjetra kroz krošnje velikih šu- 
ma. 

Skupljeni oko svjetiljke — mi sjedeći, a naši gosti 
čučeći — prešli smo sve usmene novine toga kraja. Tako 
smo došli i do nekog Izidora Ain'U'Ku. Bio je to još 
mlad čovjek iz plemena Ilide, tamo preko prema vrelima 
Dilave. Veoma inteligentan, pun života, snage i smiono- 
sti, on je bio među prvima koji su se upisali u kateku- 
menat, kad su prije nekoliko godina došli u selo oci No- 
rin i Bachelier. Veoma je brzo naučio katekizam i polo- 
žio katekumenski ispit. Nakon obvezatne kušnje bio je 
kršten. ' 

»Jesi li oženjen?« pitao ga je misionar prije krštenja. 

»Ne!« odgovorio je Ain'U'Ku. I cijelo je selo potvr- 
dilo da je tako. k 

Ali on je bio oženjen, iako protiv svoje volje. Kad 
je imao 15 mjeseci, roditelji su mu uzeli ženu od 6 mje- 
seci. On je dugo držao da mu je to sestra, i to veoma 
nesnosna sestra. Kad je odrastao, shvatio je da bi mu 
imala biti žena, a on to nije htio. Ali nažalost, on je u 
početku s njom živio, i to kad je već bio sposoban za 
brak, a time je tu vezu i ozakonio. Pa kao što je svaki 
kršćanski brak nerazrješiv, tako je pred Bogom neraz- 
rješiv i poganski, pa prema tome i njegov. Kad je po- 
stao kršćanin, morao je, dakle, uzeti svoju zakonitu ženu 
koja se također pokrstila. ' 

Kad je to Ain'U'Ku čuo, najprije se usprotivio, a 
onda je bijesno vikao: »Ako je tako, onda ću se ja, koji 
sam se bio posvetio Bogu, sada predati đavlu.« 

I održao je riječ. 

Godinu dana ga nisu vidjeli. U tajanstvenoi mrač- 
noj šumi svršio je školu i novicijat za čarobnjaka kod 
nekog velikog »svećenika«. Tu je naučio čarobnjačke ob- 
rede, formule i zaklinjanja, te upoznao smrtonosna razna 
sredstva. Kad se vratio u selo, bio je jadan, mršav, po- 
nešto rastrojenih živaca, ali je došao s naslovom čarob- 
njaka. Kako je bio bistar, veoma spretan i poduzetan, 
ljudi su ga brzo upoznali kao moćnog čarobnjaka i po- 
čeli su ga se bojati. 

»Oče, vjeruj nam — reče jedan starac — Isidoro 
Ain'U'Ku se može pretvoriti u kazuara.« 

Kazuar je sličan noju. Snažan je, glup i proždrljiv. 
Po šumskim putovima se već izdaleka čuje. Kad trči, 
udara se kratkim krilima po bokovima i stvara buku 
kao lokomotiva kad se počinje kretati. Golemim nogama 
s opasnim pandžama izaziva jeku u šumi kad trči po spu- 
žvastom šumskom tlu. 


Malo smo se nasmijali, kad su naši gosti potvrdili što 
je rekao dobri starac. Čovjek: da se pretvori u životinju?! 
Stare priče. Papuanske priče su kao i evropske pune vu- 
kodlaka i vilenjaka. Htjeli smo te zaostale ljude pou- 
čiti. Ali na znak jednoga od njih umukosmo. Izdaleka 
je dolazila buka kazuara koji trči. Ali svatko zna da 
kazuar noću ne putuje. To ne čine ni Papuanci, jer su 
opasni gorski neravni putovi, koji često idu samim ru- 
bom ponora. No još je veći strah od šumskih duhova. 
Nije to, dakle, šala. A nisu se opet varale ni uvježbane 
uši naših gostiju, a ni naše. Dakle, zaista je to kazuar. 

»Govorili smo o Isidoru«, promrmlja uzrujan glas. 
»On je čuo i sad dolazi.« 


Treba znati da je Isidorovo selo Ilide na drugoj stra- 
ni velike gorske kose. Od Ilide do nas treba se pet sati 
penjati i spuštati kroz visoke klance, preko oštrih gre- 
bena i kraj vrtoglavih ponora, i to po prašumi na visini 
od 900 do 2500 metara. 

Slegnuli smo ramenima. Nemoguće je noću putovati 
takvim putem, osim da se ide polako i oprezno s kakvom 
bakljom, a za to bi trebalo barem deset sati mjesto pet 
sati danju. A buka kazuara naglo se približavala. Do- 
skora smo jasno čuli bubnjanje velikih papaka po ilova- 
stom tlu našeg malog dvorišta. I tad je prestala. Nakon 
nekoliko časova netko je otvorio naša vrata. Bio je Isi- 
doro. 

»Čuo sam da ste ovdje«, počeo je on prijazno se smi- 
ješeći. »Ja sam, doduše, postao zao, ali vi ste ipak moji 
oci. Došao sam da vas obiđem i da reknem vaše ime (tj. 
da vas pozdravim). Dajte mi malo duhana da jedem (pu- 
šim), da možemo ugodno razgovarati.« 

On je čučnuo pred nas, od malo novinskog papira i 
komadića tvrda duhana, koji smo mu mi ponudili i koji 
je noktima raščupao, smotao je cigaretu i zapalio mojim 
kresivom, pa smo onda razgovarali o svemu i svačemu. 
Naši prijatelji iz Mondoa su šutjeli blijedi od straha. 

Isidoro, koji kao da je bio svjež i dobro raspoložen, 
ostao je skoro cijeli sat s nama. No, mi nismo ni riječju 





ZA USPJEH U NEKOM PLEMENU VEOMA JE VAŽNO DA MISI- 
ONAR ZADOBIJE POVJERENJE DJECE I DA S NJIMA ZAPOČNE 
POUKU U VJERI. OVDJE NA SLICI UPRAVO DJECA IZLAZE IZ 
SKROMNE KAPELICE 

»Došao sam u pohode u Mondo«, rekao je kad je po- 


lazio. »Idem opet tamo da prenoćim. Sutra ćemo se opet . 


vidjeti.« Stisnuo nam je ruku i otišao. I tek što je za- 
tvorio vrata, opet smo čuli trčanje i udaranje kazuara. 
Brzo sam izašao napolje. Bilo je mračno kao u rogu. 
Nisam ništa vidio. Na moje dozivanje nije bilo odgovora. 
Ali pod crnim zvjezdanim nebom, kroz šuštanje prašume 
odjekivali su nesumnjivo neprijatni kazuarovi koraci. 


Tu je stvar trebalo brzo raščistiti, inače bi to bila 
potvrda za praznovjerne predodžbe naših ljudi. Ali, do- 
godilo se drugačije. 


Odmah smo sa svjetiljkom otišli u selo Mondo, pet 
minuta daleko od naše postaje. Tamo smo pretražili za- 
družnu kolibu, u koju su svraćali putnici. Brzo i odlučno 
smo ušli u svaku kolibu i ispitivali stanare. Mi poznamo 
naše Papuance i oni znaju nas. Oni priznaju da mi nismo 
kao drugi bijelci, koje možeš prevariti. No, bilo je si- 
gurno da Isidoro nije bio u Mondou. Dapače, već odavna 
ga nisu vidjeli ni tu ni u okolici. Stoga smo odlučili uju- 
tro otići u Ilide. ' 

Oko podne smo tamo stigli iscrpljeni, znojni i bez 
daha. Prvi čovjek koji nas je smiješeći se pozdravio bio 
je Isidoro. Nismo ničim odali svoje čuđenje. Ljude je iz- 
nenadio naš nenajavljeni dolazak, ali smo našli zgodnu 
ispriku i nastojali smo da ni oni ništa ne opaze zbog čega 
smo došli, ali smo nastavili svoje istraživanje. I ovdje 
smo utvrdili samo ovo: Isidoro je sinoć bio u zadružnoj 
kolibi svoga sela, žvakao orahe, pušio i razgovarao sve 
do »do dvije lule nakon sata guelele«, tj. poslije sedam 
sati, jer guelele-cvrčak svojim prodornim cvrčanjem po- 
zdravlja u planinama dolazak sumraka oko šest i pol sati. 
Tad je rekao da ide kući spavati. Vidjeli su ga kad je 
ušao u kolibu, ali ga nisu vidjeli da je izašao. Ujutro se, 
kao obično, oko šest sati pojavio pred kolibom zijevajući 
i protežući se. Nije, dakle, bilo ništa neobično u njegovu 
vladanju. 


Ali je drugo bilo neshvatljivo. Isidoro je uvečer po-. 


slije sedam sati bio još u svom selu. Oko devet i po bio 
je u našoj kući u Mondou. Treba se sjetiti da je fizički 

nemoguće put između ta dva mjesta noću prevaliti za 
manje od pet sati. Povratak ne zbunjuje toliko. No i čo- 
vjekova izdržljivost je ograničena, pogotovo kod Papu- 
anaca, koji zbog slabe ishrane nisu osobito otporni. Ako 
se uzme da je zaista po noći putovao — što je nevjero- * 
jatno — te se računa vrijeme koje je kod nas proveo, 
onda je Isidoro za devet sati prevalio put za koji po danu 
treba najmanje deset sati, a noću bi trebalo u najboljem 
slučaju barem 16 sati. 


Slučaj se ne da rastumačiti. Slijedećeg jutra me je 
Isidoro pohodio. Bio sam s&4m. Kako mi je bilo dodijalo 
natezanje s tim problemom, upitao sam ga bez okoliša- 
nja: »Gdje si bio preksinoć?« 


»Kod tebe u Mondou. Ta znaš i sam. Dao si mi du- 
hana. Razgovarali smo o koječem. I ruku sam ti stisnuo.« 


»Da, ali si me prevario. Rekao si da ćeš spavati u 
Mondou, a tamo te nitko nije vidio.« 

»Ah, to je bila uzrečica!« odvrati mi on. 

»A ovdje vele ljudi da si bio u selu kasno navečer i 
rano ujutro slijedećeg dana.« 

»Da, to je istinita riječ.« 

»Zar si, dakle, letio kao ptica da nas pohodiš?« 


Lice mu je otvrdnulo i divlje me pogledao. Prkosno 
se nacerivši, kako ga još nikad nisam vidio, reče mi pod- 
rugljivo: s 

»Ti, svećeniče, imaš svoje sile kojima izvodiš neo- 
bične stvari. Htio sam ti samo pokazati da i ja imam ta- 
kvih sila.« — I ode. 

Govori se da su u zemljama, koje se u naše atomsko 
doba nalaze još u kamenom dobu, tajanstvene sile, koje 
slutimo, ali ih ne možemo utvrditi, ostale djelotvorne, 
pa zato i zamjetljivije nego drugdje. Slučaj s Isidorom 
kao da to potvrđuje. U dvadeset godina, što sam ih pro- 
živio u gustim džunglama papuanskih brda ili u žarkom 
Primorju Nove Gvineje, doživio sam i druge činjenice, 
koje, kao i ova s kazuarom, barem sile na razmišljanje. 
Dodajem odmah da se i u »civiliziranim zemljama« može 

naći taj nemir zbog nerazjašnjivoga drugoga života, koji 
djeluje u nama i oko nas, te nas muči, jer ga razum ne 
može shvatiti. A hoće li ga ikad i moći shvatiti? ... 


PREDZADNJI LJUDOŽDER 


I danas ima ljudoždera u Novoj Gvineji. Ja doduše 
nikad nisam vidio da tko od urođenika jede ljudsko me- 
so, niti sam susreo kojeg ljudoždera, koji bi »spremno 
pristao da ga fotografiram« dok obavlja svoj ljudožder- 


ski posao. Ali, mnoge činjenice, koje sam uspio ispitati, . 


jasno potvrđuju da taj strašan običaj još i danas živi u 
bijednoj papuanskoj zemlji. Ipak treba dodati da samo u 


nekim papuanskim plemenima ima ljudožderstva. Mno-. 


gim plemenima je ono isto tako ogavno kao i nama. 

Često mi dođe pred oči događaj kako se uzbunila 
jedna skupina ljudi iz Fuyughe, kad je pohodila glavnu 
misijsku postaju na otoku Yule. Ribari susjednoga ple- 
mena Roto ulovili su dugognga i izvukli ga na obalu. To 
je sisavac iz porodice morskih krava, od kojega je po 
svoj prilici, priča stvorila morsku djevicu, sirenu. Ri- 

.bari su ga počeli sjeći da ga skuhaju i pojedu. 

Moji Fujužani zaprepašteni su dotrčali k meni: »Oče, 
ovdje ljudi jedu ljudsko meso. Vidjeli smo gdje su uhva- 
tili "ženu koja živi u moru', i sad hoće da je požderu. Kod 
nas se ne jede ni muško ni žensko meso. Nama se koža 
ježi i strašimo se. Mi idemo odavle.« — Imao sam mnogo 

.muke dok sam ih umirio i zadržao. 

U susjedstvu plemena: Fuyughe živi veliko pleme 
Tauade, koje još jede ljude. Za jednog apostolskog obi- 
laska došao sam u granično područje između ta dva ple- 
mena. Smjestio sam se u jednoj maloj kolibi, koja mi je 
služila i kao kapelica. Odatle sam polazio u okolna na- 
selja. Jednoga dana došlo mi je poslanstvo plemena Taua- 
de. Ti su divljaci bili od glave do pete namazani čađom, 
što je znak duboke žalosti. Jedan od njih, neki starac, 
nosio je veliki omot, umotan u lišće banana i pomno sve- 
zan lijanama. Iz tog omota izbijao je strašan smrad. 

Starac je taj omot svečano položio meni pred noge, 
pogledao mi ravno u oči i živahno mi nešto govorio. Ja 
ga nisam razumio, ali mi je pomogao jedan katehista koji 
je znao tauade jezik. 


»Oni su ti to donijeli, da ti to govori... Otvori!« re- 
če mi katehista. 


Nožem sam prerezao lijane, lišće je odmah palo, a 
smrad je postao nepodnosiv. Zgrozio sam se kad sam 
ugledao napola istrulu na dimu sušenu ljudsku ruku. 


»Tauadejci ti donose ovu žensku ruku«, nastavio je 
katehista svečano, »da se uvjeriš da oni još jedni druge 
ubijaju i jedu. Oni žele da te zaboli srce kad to vidiš, pa 
da dođeš i nastaniš se kod njih, kao što si i kod nas uči- 
nio, da im doneseš Isusov mir.« 


Srce me zaboljelo. Povijest te ruke malo je dulja. 
Ovdje ću je ispričati, a jamčim da je točno što ću pripo- 
vijedati. Budući da znam kako je teško od primitivnih 
urođenika dobiti istinite obavijesti, potanko sam istražio 
taj slučaj. Svjedoke sam pojedince ispitivao, suočavao ih 
i uspoređivao njihove izjave. 


Nekoć, prije više godina, ljudi iz plemena Kateipe, 
koji stanuju između plemena Jarima na zapadu i pleme- 
na Tauade, sišli su u područje Tauadejaca i ubili osim 
mnogih drugih i poglavicu sela Kiavaitumeta. Ne može 
se pravo utvrditi uzrok tom iznenadnom napadaju. Vje- 
rojatno je bila posrijedi nekakva osveta, kojoj se trag 
gubi u tami prošlosti. 

U duhu tih beskonačnih krvnih osveta bit će da je 
sin kakvog umorenog poglavice stavio sjekiru u zadružni 
dom i zakleo se pred svim muževima da će njom osvetiti 
svoga oca. Prolazio je mjesec za mjesecom, i prošlo je 
mnogo mjeseci. Ali Papuanac ne zaboravlja. On će se 
osvetiti prije ili kasnije, ili sam ili će to učiniti njegova 
djeca ili unučad. 

Jedanput, mnogo vremena nakon umorstva nekada- 
šnjeg poglavice, rod Kiavaitumeta priredio je veliku sve- 
čanost. Cvijet poziva i duhan prijateljstva poslali su 
mnogim plemenima, pa i Kateipejcima. 

Svakome je bio jasan smisao poziva. Znalo se što se 
tu krije. Ali, muževi plemena Kateipe osjećali su se jaki- 
ma, a i ponos im je bio ugrožen. Stoga su prihvatili iza- 
zov. U kratkim dnevnim hodovima došlo ih je mnogo na 


tu svečanost. Nakitili su se najljepšim perjem, obojenim 


crveno i žuto, naoružali se kopljima i sjekirama, a poveli 
su sa sobom i žene i djecu, kako je to kod njih običaj. 


Svečanost je bila bučna i trajala je više dana. Ostali 
gosti, većinom Tauadejci, znali su zašto su domaćini po- 
zvali Kateipejce. Bili su nemirni, jer su se bojali tra- 
gičnog svršetka svečanosti. 

Mala skupina kršćana osjećala se neugodno među 
tim uzrujanim divljacima i svaku se večer preporučivala 
Bogu. 


Da se narugaju domaćinima i da pokažu kako ih se 
ne boje, Kateipejci su se sve nesnosnije vladali: zbunji- 
vali su plesače, zauzimali najbolja mjesta, napastovali 


žene i krali povrće, koje je bilo izloženo da mu se pri- | 


sutni dive. Ali najgore je bilo to što su ubili nekoliko 
debelih svinja, koje su stanovnici Kiavaitumeta već ne- 
koliko godina hranili za tu svečanost. Vrhunac tih sveča- 
nosti naime sastoji se u klanju svinja, koje je selo othra- 
nilo, a često su ih, još dok su bili prašćići, dojile mlade 
žene, koje su bile prisiljene ubiti svoje vlastito dijete da 
mogu dojiti takvo prase. ./ 

Ljude iz Kiavaitumeta spopao je bijes kad su vidjeli 
da su im Kateipejci pobili najljepše svinje i potajno ih 
pojeli. Tad su se ratnici skupili u zadružnoj kući, potajno 
se dogovorili i odjednom navalili na seoski trg mašući 
oružjem i uzvikujući strašne prijetnje. Za njima su u 
gustim redovima pošle njihove žene, koje su kreštavo i 
tužno naricale da što jače razdraže divljake, koji su već 
i bez toga bili izvan sebe od bijesa. 

Tu se, međutim, našao jedan redar. Ta neobična či- 
njenica nije nimalo čudna, Seoski redari su ljudi koje 
činovnici australske vlade postavljaju kao svoje zastup- 
nike po selima. Često su ti ljudi samo po imenu redari. 

Redar iz Kiavaitumeta bio je bijesan kao i ratnici, 
dok se nije sjetio svoje časti i prijetnja bijelog čovjeka, 

ako opet izbije kakav rat u plemenu. Zato je on predlo- 
žio da Kateipejce »sputaju« i da ih svezane odvedu pred 
vladina činovnika, čije je sjedište bilo udaljeno nekoliko 
stotina kilometara, s onu stranu golemih brda. 

Taj su prijedlog svi prihvatili, jer nitko nije želio da 
se svečanost prije vremena završi zbog izbijanja neprija- 
teljstva. Bolje bi bilo pričekati do svršetka plesa, pa tek 
onda opomenuti te ljude. Nakon tih, pametnih razmišlj a- 
nja počela su dogovaranja u kojima su sudjelovali i Ka- 
teipejci koji su bili veoma odvažni, ali su se ipak držali 
defenzivno. Uz veliku viku ugovoreno je da Kateipejce 
neće »sputavati«, jer bi bilo nezgodno običaje bijelaca 
miješati s običajima »pravih muževa«. Ipak ih treba osu- 
diti. 

Kako su odlučili, tako će to i učiniti. Redar je zapo- 
vjedio Kateipejcima da uvrijeđenom selu nadoknade što 
su opljačkali, i to da im dadu svinje »debele kao kuće«, 
perje rajske ptice, pasje zube i druge dragocjene pred- 
mete, od čega će on, kao zastupnik vlasti, dobiti najbolji 
dio. Taj dobri čovjek baš je htio održati svoj govor, kad 
odjednom na nj navali jedan mladi kateipejski ratnik, 
koji nije mogao dulje zadržati svoj bijes. Razdraženi tim 
primjerom i njegovi drugovi započnu urlati te s oružjem 
u ruci navale na one koji su još raspravljali. Za tren oka 
seoski je trg bio ispražnjen. Stanovnici sela i njihovi go- 
sti, a pred svima njima redar, razbježali su se u obližnju 
šumu. Takvi su Papuanci. Oni nisu sposobni spremno se 
na otvorenom oduprijeti snažnom napadu neprijatelja. 


Jedna žena, koja je upravo pred kolibom hranila 
svoje malo dijete, nije mogla brzo pobjeći. Opojeni že- 
ljom da ubijaju, Kateipejci opkole nesretnicu. Jedno joj 
koplje probode grudi, a drugo razdere utrobu. Kad je 
pala, jedan od ratnika uhvati za noge njeno dijete, koje 
se privinulo na majčine grudi, i sjekirom mu razmrska 
glavu. 


Uzbuna je bila strašna. Kad su stanovnici Kiavaitu- 
meta svladali strah, navrli su s gostima natrag u selo i 
potisnuli Kateipejce prema ogradi sela. Dok su obje stra- 
ne jedna drugu izazivale i psovale, neki mladić iz sela 

uzeo je u naručaj lišća, te ga ljuljao na rukama kao malo 
dijete i pjevao mu improviziranu pjesmu o zlodjelu koje 
je izvršeno. Njegov. jaki glas nadglasao je svu viku. 

U kolibu, koja je stajala u prikrajku, sklonio se neki 
čovjek, koji nije htio sudjelovati u tom obračunu. Njega 
se bolno dojmila ta tužaljka. To je bio Airi Airi, koji je 
također bio redar i kojega su pozvali na svečani ples za- 
jedno s njegovim plemenom. Divljim skokovima otrčao je 
do žene. Ta naime žena, koja je u krvi ležala na seoskom 
trgu, bila je njegova žena, a ubijeno dijete njegov sin. 
Sjetivši se svoje časti, svladao je za koji čas svoju bol, 
sagnuo se nad mrtva tjelesa i rekao nježno: »Ah, jesi li 
bolesna, jadna moja ženo, da ležiš na tlu?! A ti, moj ma- 
lišu, zašto si tako nepomičan? Ta dođi da s ocem pojedeš 
malo jama!« 

Tek što je izvršio tu formalnost, obuze ga strašan 
bijes. Zgrabi sjekiru, odsiječe ženi desnu ruku — onu 
koju su meni donijeli — vikne otegnuti ratni zov i sa 
svim ljudima svoga plemena navali na ubojice svoje žene 
i svoga djeteta. 

Kateipejce, koji su se dosad opirali napadačima, obu- 


ze strah, te su počeli preskakivati i provaljivati ogradu ' 


i sakrivati se u grmlje. Žene su im već prije pobjegle. 
Kao preplašeno stado bježali su sad uzbrdo ti muževi i 
nestajali u šumi progonjeni kopljima, strelicama i pri- 
jetnjama. Ali, nisu mogli pobjeći svi. Nekoliko ih je palo 
probodeno strelicama. Da mogu brže bježati, neke su že- 
ne bacale svoju djecu, koju su nosile u naručju. Progoni- 
telji su te male jadnike zgazili ili su ih dizali i njima uda- 
rali o stabla, da su im rebra pucala. Bio je to strašan 
prizor divljeg barbarstva koje je doseglo svoj vrhunac. 

Tako je pobijeno devet kateipejskih ratnika, dvije 
žene i veći broj djece. Ostali su pobjegli, jer se spustila 
noć, pa su se progonitelji bojali zasjede. 

Ljudi iz Kiavaitumeta i njihovi prijatelji svezali su 
mrtvacima ruke i noge za duge kolce, da ih lakše nose, 
i vratili se u selo. Zaslijepljeni osvetničkom pobjedom i 
poprskani krvlju, plesali su oko mrtvih tjelesa svojih ne- 
prijatelja, koje su nosači ljuljali amo-tamo, te su urlajući 
zabadali koplja u mrtvace. 

U selu su žene zapalile lomače, na kojima su zažarile 
duge kamene ploče, dok su dječaci donosili razno miri- 
savo lišće. Zatim su žene drvenim hvataljkama kamenje 
stavile u jarke, a muškarci su na tako pripravlj ena ognji- 
šta pobacali tjelesa ubijenih Kateipejaca puna prašine i 
krvi. Na te hrpe ljudskog mesa, koje je počelo cvrčati, 
bacali su pregršti lišća. hi 

Napokon su ti ljudožderi posjedali oko tog ognjišta 
da malo otpočinu od svog nečovještva, i tiho su pjevali 
svoje nježne večernje pjesme. : : 

Kad su tjelesa bila pečena, rasjekli su ih, komade 
su podijelili sa svojim gostima i započeli strašnu gozbu. 
Nisu zaboravili ni svinje. I njima su davali dobre zalo- 
gaje da se bolje utove. Samo kršćani iz Kone nisu jeli. 

Na kraju su kosti, iz kojih su isisali moždinu, poba- 
cali psima, a s dobro očišćenim lubanjama žene su uz 
svjetlo baklji išle po vodu, jer se od mesa žedni, 

Kad je gozba završila, Tauadejci, koje je ljudsko me- 
so omamilo, svojim su vlastitim mrtvacima, na koje su 
za vrijeme gozbe zaboravili, odrezali udove, objesili ih 
oko vrata, i onda njima u počast plesali su do zore. 





PAPUANSKO KRŠĆANSKO SELO S CRKVICOM U SREDINI 

a Nakon tog događaja Tauadejci su napokon dobili svo- 
je misionare. Malo pomalo, iako teško, prilaze danas kr- 
šćanstvu. Kad sam čuo za tu strahotu, o kojoj sam upra- 
vo izvijestio, odlučio sam poći k tim ljudima da i njih 
Pripravim na Spasiteljev dolazak. No, dosta je godina 
prošlo od tog susreta dok sam napokon mogao uistinu 
ostvariti svoju namjeru. 

Međutim, iza njihova područja protežu se prema za- 
padu drugi veliki predjeli, koji do sada još gotovo nika- 
ko nisu istraženi. Tamo žive ljudi koji su još divljiji ne- 
goli Tauadeji... 


MUČENIK IVOLO KELETO 


Ivolo Keleto tek je bio kršten kad sam ga prvi put 
susreo. Veoma mu se svidjelo ime svetoga Keleta, pape 
i mučenika. Izabrao ga je za krsno ime, jer je dobro pri- 
stajalo uz njegovo pogansko ime i tako ga pokršćanjivalo. 
No to ime bilo je i simbolično za njegovu sudbinu. Ali, 
kad ga je Ivolo Keleto izabrao, nije to znao. 

Bio je on lijep mlad čovjek od 25 godina, snažno 
građen, velik za svoje pleme, koje je inače niska rasta. 
Brončana mu prsa široka i snažna kao kakav oklop. Pri- 
rođeno mu je ponosno držanje, hod mu elastičan, visoko 
uzdignuta glava obrasla je kosom spletenom u pletenice. 
Ali crte lica mu nisu bile lijepe: tup nos, široka usta 
s debelim usnama, izbočene obrve, no pod njima žarke 
oči pune života, a cio izraz lica prirođeno otmjen. 

.  Ivolo je zaista bio iz obitelji nekog poglavice. Živio 
je u selu Kone, koje leži na gorskoj kosi što dijeli pod- 
ručje plemena Fuyughe od područja plemena Tauade. 
Dok se tada pleme Fuyughe spremalo da nakon dvade- 
setgodišnje priprave primi krštenje, pleme Tauade još 

je živjelo u tami poganstva. Pljačkaški pohodi, nasilja, 
iznenadni napadaji na neprijateljska sela, grozna krvo- 
prolića, divlje gozbe s ljudskim mesom, ubijanje dojen- 
čadi i staraca, sve su to njima bile normalne i obične 
pojave. 

Zbog svog položaja su ljudi iz Kone održavali dobre 
odnose sa svojim susjedima iz plemena Tauade, iako su 
sami pripadali plemenu Fuyughe. Sklapali su saveze sa 
susjednim selima bilo radi obrane od neprijatelja, bilo 
radi međusobne ženidbe. Oni su sudjelovali i u barbar- 
skim običajima svojih prijatelja, dok su ti običaji gotovo 
posve nestali na ostalom području plemena Fuyughe. | 

Ivolo se od mladosti isticao kao hrabar ratnik, Nje- 
gova snaga, spretnost u baratanju kopljem i velikim lu- 
kom, njegova inteligencija i smionost, pa onda i rod ubr- 
zo su mu pribavili poštovanje i nadaleko se o njemu go- 
vorilo. Kad mu je bilo 25 godina, ponosno je pokazivao 
uzicu s više od trideset uzlova, koji su svakom dozivali u 
pamet koliko je ubio muževa i žena. Ali nije bilo tu na- 


. značeno koliko je puta bio na ljudožderskim gozbama. 


Za svog apostolskog obilaženja cijele zemlje došli su 
1927. godine misionari i u Kone da udovolje želji uro- 
đenika da se krste. Ivolo je promatrao svaki njihov po- 
kret, odmjerio svaku njihovu riječ, nije izostao ni s jed- 
nog sata vjerske pouke, ni s jedne pobožnosti, pogotovo 
ne od svete mise, a bio je prisutan i kod podizanja križa 
u tom kraju. 

Ti stranci su ga veoma zanimali. On je, doduše, već 
vidio misionare, koji su od vremena do vremena pohodili 
njihovo selo. Često je čuo gdje govore o Babe baibe Pe 
Kepatele, o velikom poglavici ocu Fastre, koji se nastanio 
u Popole, tamo preko na ulazu u zemlju plemena Fuyu- 
ghe u doba, kad se on, Ivolo, tek rodio. On je znao da je 
taj neobični bijelac donio mir cijelom kraju i da je su- 
sjednim plemenima objavio riječi najvišega Duha, koji 
stanuje u nebu, a čiji je on poslanik. Ivolo zna i to da su 
»pravi muževi«, muževi njegove rase, slušali i prihvatili 
taj nauk. Taj bijeli čovjek zabranio im je ratovati i sve 
ostale radosti strastvena, divljeg ratnika. On je žigosao 
stare običaje, kao što je krvna osveta i ljudožderstvo. Ali, 
taj bijelac i oni ostali u njegovu selu nisu kao ni vladini 
bijelci, protiv kojih se nekoliko puta borio, a koji siplju 
vatru i smrt iz dugih štapova. On je osjećao da ti bradati 
misionari, koji se tako neobično vladaju kad obavljaju 
svoje obrede, a koji su ujedno tako dobri prema »pravim 

muževima« i govore njihovim jezikom, imaju neku drugu 
moć, koju on ne zna rastumačiti. Oni tako privlače č čovje- 
ka da im se ne može oteti. 


Pa ipak se nije javio među katekumene. Ali, kateki- 
zam je učio bolje od svih ostalih slušajući pouke »velikih 
kisa« Torkvemada i Menelika. To su bili pratioci misio- 
nara. Prvome su dali taj nadimak, jer se vladao kao ka- 
kav španjolski velikaš, kao i zbog njegove revnosti, ko- 
ja je znala biti žarka i stroga, kao i u toga velikog inkvi- 
zitora. Drugoga su nazvali tako zbog njegova dobroćud- 
na, crnkasta, okrugla i prijazna lica, kao i zbog njegova 
blagog i uvjerljivog načina u radu, prožetog velikom ne- 
ustrašivošću. Još jučer divljaci iz plemena Fane, a danas 
su apostoli, koje je izjedala revnost za obraćenje vlastitih 
zemljaka. Oni su se veoma dojmili Ivola. 


Nakon tog pohoda on se promijenio. Nije više bio ta- 
ko oduševljen za stare običaje, za koje su misionari rekli 
.da su zli. Vladao se kao katekumen, iako to službeno ni- 
je bio. Gdjekada bi uvečer iz vlastite pobude tumačio no- 
vi nauk u zadružnoj kući. 


Tako se dogodilo da je nakon nekog vremena Ivolo 
sudjelovao na izvanrednoj sjednici vijeća poglavica i i dru- 
gih starješina, kad se Kone našao pred nerješivim pro- 
blemom. 


Vrhovni poglavica jednog od susjednih sela plemena _ 


Tauade poslao je šest muževa da ljudima u Kone preda- 
iu zaista kraljevski dar kao dokaz prijateljstva i kao za- 
log trajnosti njihova saveza. Bilo je to šest osušenih ljud- 
skih stegna. 


Prije bi takav dar u selu izazvao buru oduševljenja, 
viku, pjevanje, plesanje i pjesme pohvalnice darovatelji- 
ma, a na kraju bi to svečano pojeli. Danas je sve druga- 
čije. Kone namjerava pokrstiti se. Više njegovih stanov- 
nika već je kršteno. Svi muževi i žene su katekumeni ili 
su barem mislili da to jesu, kao Ivolo. Cijelo se selo od- 
reklo »zlih običaja«. 


»Ako budemo to meso jeli«, reče jedan stari poglavi- 
ca, »smrtno ćemo sagriješiti. Postat ćemo, dakle, neprija- 

telji našega Boga Oca, pa ako umremo, doći ćemo u pa- 
kao, nećemo vidjeti njegova lica i bit ćemo zauvijek ne- 


. sretni.« 


»Ako li ga ne budemo jeli«, odgovori jedan mlađi, 
»teško ćemo uvrijediti Tauadejce i oni će to shvatiti kao 
raskidanje saveza. Tad će se latiti oružja, napasti nas i 
poklati. Takvi su običaji«. 


O tom problemu dugo su potajno raspravljali u za- 
družnoj kolibi. Što da učine? Da postanu Božji neprija- 
telji i zasluže pakao, ili da postanu neprijatelji Tauadeja- 
ca i izvrgnu se opasnosti općeg pokolja? 


Da prime te kobne darove, pa da.,ih zakopaju? To je 
nemoguće. Oni Tauadejci su došli da budu na gozbi. 


Da stegna dadu svinjama? Ne, jer taj dar moraju po- 
jesti pravi zastupnici plemena, ako ne cio, barem jedan 
dio. Drugog izlaza nema. 


Odjednom je netko našao rješenje. 


»Naši misionari su nam rekli da mala djeca, koja još 
ne znaju što rade, ne mogu sagriješiti. Reći ćemo dakle 
Tauadejcima da smo njihov dar prepustili svojoj djeci. 
Njihovo će srce biti zadovoljno. Oni će vidjeti da smo se 
mi odrekli onoga što oni smatraju izvrsnim, da, zahvalju- 
jući njima, naša djeca postanu jaka. Što ostane dat ćemo 
svinjama i reći kako želimo da i one budu velike i debe- 
le. Onda ćemo zaklati jednu našu svinju i ponuditi je Ta- 
uadejcima, da je ponesu kući. Oni će nas hvaliti, a naš 
nebeski Otac se neće uvrijediti.« 

Cijelo je vijeće na taj prijedlog pristalo, pa i Ivolo. 

Tako se i dogodilo. 

Tauadejci su otišli veoma zadovoljni, ali Ivolo nije 
bio zadovoljan tom lukavštinom. Ona ipak dokazuje kako 
se varaju ljudi, koji misle da primitivci ne znaju razmi- 
šljati. 

Poslije su nanovo raspravljali o toj stvari, pa su za- 
ključili da odmah ode poslanstvo na misijsku postaju Fa- 
nć los Roses i iznesu misionaru svoj slučaj, pa neka on 
prosudi. Ivolo će biti izvjestitelj. 

Kad je poslije dva dana sa svojim pratiocima sjedio 
kod misionara i razlagao mu problem, doveo ga je u veli- 
ku nepriliku. Ali ga je veoma obradovao, kad mu je re- 
kao: 

»Oče, krsti me! Moje srce čezne za tim već mnogo 
mjeseci. Ja bih htio biti Božje dijete.« 

Godinu dana nakon toga Ivolo je bio kršten i od sa- 
da se zvao Ivolo Keleto. Nakon krštenja nije se zadovo- 
ljio da bude samo dobar kršćanin. Molio je da bude »kis«, 
katehista, ne samo zato da poučava ljude svog plemena 
i dovodi ih tako na pravi put, nego osobito zato da Božju 
riječ donese Tauadejcima. , 

Dakako da smo veoma rado udovoljili njegovoj molbi. 


Nažalost, Ivolo nije dugo ostao u Kone. Zbog nekih 
obiteljskih problema preselio se u pleme Voitape, iz kog 
mu je bila majka. Tamo je postao »veliki kis«. 

Voitape je pleme u okružju Ononge, više gore u br- 
dima. To veliko okružje osnovano je kao misija 1913. go- 
dine. Ono obuhvaća veliku dolinu oko gornjeg toka rije- 
ke Vanapa na podnožju središnjega gorja. Sela plemena 
Voitape nalaze se na kraju doline, prema vrelima te buč- 
ne rijeke. Glavna postaja Ononge leži niže dolje na izbo- 
čini brijega. Odatle se može pregledati cijeli kraj. 

Iz Fane u Ononge beskonačno je dug put. Putem, što 
ga je usjekao dinamitom u stijene misionar o. Dubuy, 
treba se preko mnoštva bregova uspeli na visinu od 3000 
metara, i onda ćeš se tek naći na vrhu središnjeg gorja 
papuanske zemlje. I tu sam se našao 12 godina nakon 
one nezgode s ljudskim stegnima u Kone. Nove dužnosti i 
pothvati vodili su me u taj kraj, na put u Ononge. Nakon 
dugog i napornog penjanja započelo je dugo i mučno sila- 
ženje u dolinu Vanapa. Noge su mi se automatski pomi- 
cale, ali kad sam ugledao misijsku postaju, sav je umor 
nestao. Rijedak putnik, koji se usudio na taj put, stao bi 
i upitao se da li nije, možda, postao žrtvom optičke var- 
ke, kad je iza zavoja široke ceste ugledao postaju Ononge. 
U tom divljem kraju čovjek bi sve prije očekivao, nego 
tu malu visoravan na izbočini brda i na njoj uredno po- 
redane kuće. Nadvisuje ih ponosna crkva s četverouglas- 

tim tornjem na čijem vrhu se diže križ. Nema u tim drve- 
nim kućama daske koju nije o. Dubuy donio iz okolnih 
šuma, zatim je ispilio, izblanjao, a ako je bilo potrebno, i 
ispravio. Taj osnivač kršćanskih općina bio je izvrstan 
obrtnik. Umro je u kolovozu 1952. Zatrpao ga je odron 
zemlje na tlu Ononge. 


No čim imaš posla s urođenicima, odmah nestane os- 
jećaja da si u rajskom kraju, koji te obuzeo kad si došao 


u Ononge. Lakše je izravnati dasku nego divljaka. 


'Tek što sam stisnuo ruku ocu Dubuyu, već me on po- 
veo k čovjeku koji je ležao kraj malenog ognja u jednoj 
od onih svijetlih kuća i tu umirao. Nagnuo sam se nad 
umirućega. Prošli su me srsi. Ta bio je to Ivolo Keleto. 


Ljudi iz Voitape su ga prekjučer u bijednom stanju 
donijeli ovamo na postaju. Cijelu je noć ležao u bunilu 
i imao je jaku vrućicu. Vidio sam krvave zavoje oko vra- 
ta, prsiju i leđa, oko lijevog bedra i oko desne noge. Bio 


. je bez svijesti. 


Stavio sam mu usta na uho i šapnuo nekoliko riječi 
na fuyughe jeziku. Odmah je otvorio oči, zbunjene, malo 
prestrašene. Promucao je: »Tko to govori jezikom Donje- 
ga kraja, jezikom moga zavičaja?« 


U kraju oko Ononge govori se istim jezikom kao i u 


 Fuyughe, samo je naglasak drukčiji. Fuyughe jezikom s 


naglaskom Donjeg kraja govore stanovnici doline rijeke 
Auga, gdje na dva suprotna obronka leže Fane les Roses 
i Keletovo selo Kone. 

Nasmiješio sam mu se. »Ja sam tvoj otac. Zar me ne 
poznaješ«. 

Naporno me pogledao. Tad uhvati moju ruku, stisne 
je i odahne. Lak smiješak lebdio mu je na usnama, iz ko- 
jih je izbijalo malo krvi. 

»Ti si, dakle, došao«, prošapće. »Ja umirem. Reci 
svim kisima dolje: Tauadejci su me ubili. Ja sam htio sa- 
čuvati Jesu u* maine, Isusov mir. Pogodili su me i ja umi- 
rem. Reci najprije mom dragom prijatelju, kisu Keletu u 
Idu, koj inosi moje ime: Ivolo Keleto, kis iz Voitape, je 
mrtav!« 


4 »Predzadnji ljudožderi« 49 


Malo se odmorio, a onda je nastavio: »Cijelo me tije- 
lo boli, ali mi je srce radosno. Ja umirem za Boga, svoga 
Oca. Brzo ću gledati njegovo lice.« 


Glas mu je postao jači. Pogled mu je opet dobio stari 
sjaj i staru sigurnost. 


»Ti znaš naše običaje. Kad moji ljudi doznaju za mo- 
ju smrt, najprije će plakati, a onda će se latiti oružja. A 
ja toga neću. Idi i reci im posljednje riječi kisa Keleta, 
poglavice: Zabranjujem bilo kakvu osvetu... Ja opraš- 
tam svima... Neka mole za moju dušu i svi neka budu 
djeca našega Oca — Boga... .« 


Oduprijevši se o lakat, uspravio se na okrvavljenoj 
postelji. Ali sad je pao nauznak, sasvim iscrpen od toga 
napora, od izvanredne snage svoje kršćanske volje, koja 
je ina samrti pobijedila stare poganske osjećaje. Razvu- 
kao je lice od bola, položio ruku na grlo, koje je krvarilo, 
teško je disao i zapao je u neko besvijesno stanje. Po- 
sljednju pomast primio je već prošle večeri. Blagoslovio 
sam ga prije nego što sam otišao. 

Otac Dubuy. mi je ispričao povijest njegova mučeni- 
štva. Prije kojih 15 godina borile su se vladine ophodnje 
u kraju Ononge posebno protiv plemena Voitape, koje još 
nisu bili pokorili. Da se bolje opru puškama bijelaca, 
Voitapejci su se obratili svojim prijateljima i saveznici- 
ma u Supu, jednom tauadejskom bratstvu, da im pomo- 
gnu. Ratnici su došli, ali su bijelci ipak nadjačali. Morali 
su im se, dakle, pokoriti. Ali Tauadejci se nisu vratili ku- 
ći. Kao nagnadu za pomoć morali su im Voitapejci dati 
nešto vrtne zemlje, da je obrade i na njoj uberu nekoliko 
žetvi. Ali Tauadejci su se tu i udomili. 


Poslije je otac Dubuy Voitapejce obratio na kršćan- 
stvo. Skupina Tauadejaca, koja je malo podalje stanova- 
la, počela se baš priklanjati kršćanstvu. Ali ljudska na- 
rav lako upada u staro zlo. ' 

Voitapejcima su, ne bez razloga, njihovi negdašnji 
saveznici postali nesnosni, jer se nisu mogli odlučiti da 
vrate posuđenu im zemlju. I došlo je do trvenja. 

Tako je i prije četiri dana oružana četa Tauadejaca 
provalila u voitapejsko selo, u kojemu je stanovao Ivolo 

Keleto. S kopljima u rukama i pogrdama na usnama stali 
su na seoski trg i okrivljivali stanovnike da su im ukrali 
i ubili nekoliko svinja, pa su tražili odštetu prijeteći im 
pokoljem. : ha 

Voitapejci su planuli, jer su smatrali da nisu krivi. 
Oni su vruće krvi, pa su mladi ratnici odmah zgrabili ko- 
plja. U selu je nastao ratni metež. Tada Ivolo Keleto, neg- 
dašnji veliki poglavica ratnika, koji je postao glasnikom 
mira, misleći samo na to da ostane vjeran svojoj zadaći, 
pođe sam k onim podivljalim Supuima moleći ih da po- 
slušaju riječi mira, koje im mora reći kao katehista. 

U trenu su ga opkolili Tauadejci, koji su bili izvan 
sebe od ratničkog bijesa. Zgrabili su ga, i dok mu je je- 
dan jaki ratnik držao ruke na leđima, drugi se odmaknuo 
dva koraka i zatjerao mu koplje u lice. Šiljak koplja pro- 
dro je kroz usta, razmrskao zube i izašao van na zatiljku. 
Drugi ratnik mu je kopljem probio lijevo bedro, a treći 
desnu nogu. Udarac sjekire duboko mu je rasjekao leđa. 
On je pao, a oko njega su se počeli bijesno tući seljani 
s Taudadejcima, koji su sad počeli bježati. 

Mrtvih nije bilo. Samo je Ivolo Keleto umro. 





SKROMNA KAPELICA, GRAĐENA U STILU KUĆA IZ PLEMENA 
KUNIMAIPA 

: Onog jutra, kad sam bio u Ononge, umro je taj neka- 
dašnji divljak, koji je ubijao zbog slave, poglavica ratni- 
ka i ljudožder, koji je postao kršćanin, apostol i muče- 
nik, da svom Ocu Bogu prikaže svoju krv kako bi zavla- 
dao »Isusov mir«. 


SVAĐA U BAULI 


»Hooo...! Hooo...! Ljudi iz Donjega kraja, čujte!« 

S visine bila, pod kojim je u dubini od pet stotina 
metara šumio gorski potok, odjeknuo je zvučan glas u 
svijetlu noć. Mnogostruka mu se jeka orila nad ponorom 
iu malom selu Jeme, koje se smjestilo na visokoj izbo- 
čini suprotne obale. Odjednom je zanijemio razgovor i 
pjesma. Tišina puna očekivanja ležala je nad dolinom. 

»Hooo ...! Ljudi iz Donjeg kraja! Hooo...! 

U Jeme je ponovo odjeknuo zov papuanskog telefo- 
na. U zadružnoj kolibi, gdje su se, kao i svake večeri, 
skupili muževi na razgovor, neki mladi čovjek doda du- 
gu bambusovu lulu svom susjedu, skoči pred kolibu i ovi- 
je ruku oko uzdignute glave, pa udarajući nogama od na- 
pora, odgovori: 

: »Hooo...! Ljudi iz Gornjega kraja, govorite, mi slu- 
šamo!« 


Taj je prašumski telefon veoma zgodan. Ne treba se 
uzrujavati hoće li aparat proraditi. I veoma su sigurne te 
bežične vijesti. I najneznatnija novost nevjerojatnom br- 
zinom obiđe svu zemlju. 


Sad je započeo razgovor s jednog vrha na drugi. Svi 
su oborene glave slušali. Majke su ušutkale dojenčad, 
koja se derala, a stari brbljavci sjedjeli su otvorenih usta. 

Što li će javiti oni odozgo? Da tko nije umro? Ili je, 
možda, pobjegla koja svinja? Ili je koja žena pobjegla u 
šumu? Ili, možda, misionar javlja da dolazi? 

.Ne, nije bilo ništa senzacionalno. Oni odozgo su pi- 
tali: »Hooo! Da li je sutra nedjelja?« 

U zadružnoj kolibi, koja je stajala na visokim drve- 
nim stupovima, jedan je drugog iznenađeno pogledao pri 
svjetlu debele klade, koja je među njima tinjala. Čudnog 
li pitanja. Da li je sutra nedjelja? Zna li se to? Svi su se 
obratili katehisti. Ta on je misionarov pouzdanik, koji je 
upućen u tajne brojeva i dana. On se, dakle, mora brinuti 
da se održava dan Gospodnji, pa bi to morao znati. Ali, 
katehista je nervozno čupkao bradu, što je značilo da se 
veoma zbunio. 

Sigurno ga je misionar, prije nego što je otišao iz Je- 
me, poučio kako će na prstima brojiti mjesece i nedjelje. 
Ali, to je bilo već davno. Osim toga, ti su ljudi znali bro- 
jiti samo do tri. S mnogo truda mogao si ih naučiti da 
broje do sedam. Ali je nesreća u tom što sad katehista ni- 
je bio siguran da li je prvi dan nakon posljednje nedjelje 
pao na prvi prst desne ili lijeve ruke. Netko je rekao ne- 
ka si pomogne i nožnim prstima. 

Uzbuđenje je bilo veliko, a kalendara nije bilo da se 
riješi to teško pitanje. Uostalom, da su i imali kalendar, 
nitko nije znao čitati. 


Međutim su oni s druge strane sve nestrpljivije dozi- 
vali. Trebalo je, dakle, što prije odgovoriti. Udarili su 
stoga srednjim putem i odlučili da sutra nije nedjelja, ne- 
go »dan krumpira i goriva«, tj. subota. Da ne moraju ra- 
diti na dan Gospodnji, ljudi su se dan prije toga opskrbili 
potrebnim živežnim namirnicama. 

I tako je taj odgovor odletio preko gorskog potoka. 


Ali, dok su dolje raspravljali, ni gore nisu jezici mi- 
rovali. Tamo su se uvjerili da je sutra nedjelja. Zato je 
odjeknuo zvuk roga, koji zamjenjuje zvono, da obavijesti 
cijelu dolinu. 

Ljudi iz Jeme su se razljutili što nije prihvaćena nji- 
hova odluka i htjeli su ušutkati one u gornjem dijelu do- 
line. I tako je nastala duga svađa preko potoka, koji je, 
ne obazirući se na kalendar, i dalje šumio. 


Rezultat te prepirke bio je taj da je onog tjedna u 
tom kraju svako pleme svetkovalo nedjelju u drugi dan. 
A možda nijedan nije bio pravi. X 

Jesu mi to župljani! Kako se kod takvih ljudi može 
govoriti o životu župe i uopće o kršćanskom životu? I zar 
nije smiješno da se zbog njih provodi takoreći opća du- 
hovna mobilizacija: dovode se misionari iz svih zemalja, 
koji su nakon dugih godina studija i duhovne priprave 
ostavili sve da s takvim ljudima žive i njima se posve 
predaju. Pokreću se i nebeske i paklene moći, koje se 
oko njih, u njima i zbog njih međusobno bore. Poduzi- 
maju se razne akcije .po cijelom kršćanskom svijetu da se 
tim ljudima pomogne. Pa i sam Bog zahvaća u te duše 
svojom milošću i među njima izvodi prava čudesa. Nije 
li sve to ipak previše?! 


Kakrvi bili da bili, i Papuanci su ljudi kao i drugi lju- 
di, i njihove su duše isto tako dragocjene kao i duše naj- 
većih velikana. A možda su i vrednije, jer su poniznije i 
jer su tako dugo bile prepuštene same sebi... 


Kao kakav Lazar, koji se ukočio od dugog, smrti slič- 
nog sna, počinje se micati Papuanac, kojega misionari po- 
zivaju u život. Već se podupire na lakat i plašljivo se ču- 
deći gura polako, veoma polako, teški kamen s groba ti- 
sućljetnog neznanja i duhovnog lutanja. Od tih ljudi ne 
može se tražiti ono što očekujemo od onih izabranih, iza 
kojih se nalaze stoljeća kršćanstva i kulture. Istina je da 
u njihovu duhu, njihovu srcu i duši ima još mnogo krša, 
ali kao što čovjek, koji traži zlato, s ljubavlju čisti grudu 
zlata što ju je našao, tako i misionar vidi dosta sjajnih 
točaka, po kojima naslućuje da se pod kršem tih srdaca 
nalazi neprocjenjivo blago. 


Sjećam se riječi neke teško bolesne urođenice iz giro- 
mašnog sela Baide, što se smjestilo u jednom zakutku do- 
line rijeke Dilave. To je selo tako bijedno da ga nazivaju 
»selom hromih«. Spomenutoj ženi obje su noge bile usa- 
hle, jedna ruka uzeta, a cijelo tijelo puno čirova. Gotovo 
nepomično je ležala u bijednoj kolibi, što ju je tek štitila 
od vjetra i nevremena. Na krštenju dali smo joj ime Lid- 
vina, na spomen svetice Lidvine, koja je veoma mnogo 
trpjela. ć 


Jednog dana upitao sam tu staricu: »Zar nisi nesret- 
na?« 

»Kako bih mogla biti nesretna! Otkako si me kr- 
stio, imam veliko svjetlo tu, u svom srcu, koje me grije 
i razveseljuje.« 

»Želiš li se ispovjediti?« 

»Ako ti se čini da bi bilo dobro, hoću. Ali ja nisam 
ništa sagriješila; jer znam: da sam sagriješila, moje bi se 
svjetlo bilo utrnulo.« 

Ili ona stara Veronika iz Fane, koju je starost potpu- 
no iznakazila. Kada sam došao da joj podijelim sveto bo- 
lesničko pomazanje — jer su mislili da umire — reče mi 
dršćući: »Samo ti meni, moj unuče, daj sveto ulje. To je 
dobra i sveta stvar. Ali ti velim da sad još neću umrijeti. 
Ti znaš da sam već bila stara, kad su misionari došli. Dok 
sam bila mlada, mnogo sam griješila. Ja sam, dakle, Bo- 
štena, nakon što sam mnogo griješila. Prema tome, još se 
nisam dosta puta pričestila, da to sve popravim. Zato mo- 
ram još živjeti.« 

I zaista je stara Veronika živjela još mnogo godina. 
Pogrbljena, puna bora, još je posljednje nedjelje svoga 
života klečala pred oltarom. 

Sjećam se još jednog događaja: svađe u plemenu 
Baula. dk: 

Na međi, koja dijeli područje plemena Fuyughe od 
područja plemena Kuni, sagradilo je pleme Baula svoja 
dva velika sela, Gornju i Donju Baulu, na strmim obala- 
ma rijeke Dilave, i to baš ispred velike okuke, što ju je 
rijeka načinila da se probije do Koralnog mora. 

Tu više nema visokih brda, a magle i hladni vjetrovi 
ne ublažuju žar tropskog sunca. Pa i ljudi u Bauli su 
prilično slični južnjacima. Vrele su krvi i govore glasno, 
govor im je bogat i zvučan, izražavaju se slikovito i veo- 
ma su naglog temperamenta. Demon nesloge veoma se 
lako poigrava s tim strastvenim ljudima, koji su nam ipak 
dragi baš zato što su puni života i revnosti u dobru, ali, 
nažalost, i u zlu. 

Kad sam za jednog obilaženja misijskih postaja do- 
šao u Baulu, razmišljao sam o toj ratobornosti i odlučio 

da joj doskočim. Gotovo svi ljudi su bili kršćani, iako 
manje od godinu dana. : 

Navečer je sve dobro prošlo. Poslije napornog dnev- 
nog putovanja još sam tri sata ispovijedao sjedeći na pa- 
nju. Idućeg jutra su se stanovnici iz oba sela skupili na 
središnjoj visoravni, gdje sam se utaborio i čitao svetu 
misu. 


. Tema moje propovijedi je bila: »Jesu u maino, Isu- 
sov mir«. Oh, kako sam bio ponosan na tu svoju propovi- 
jed! Starci su kimali glavom i glasno odobravali: 


»Čujete li, vi mladi ljudi? Treba prestati s tim našim 
svađama. Ta čujte što veli: Mi smo svi djeca istoga Oca. 
Dakle...?« : 


Pokušavao sam ih stišati, ali starci nisu prestajali da 
mi odobravaju. 

»Sad, kad znamo Božju riječ, naši se običaji mijenja- 
ju. O ratu nema više ni govora. Tko bi se još usudio ima- 
ti ratna koplja?« 

Ukratko, bio sam uvjeren da mi je propovijed potpu- 
no uspjela. | i 

Poslije mise baš sam htio popiti šalicu kave, da se 
osvježim prije nego što počnem liječiti rane, što sam ih 
Vidio kod nekih svojih vjernika. Puhao sam u vrelu kavu 
i radovao se u sebi svome uspjehu. U taj čas dopre do 
mene vika. Skočio sam s panja, koji mi je služio kao sto- 
lica. Imao sam što i vidjeti. 

Baula se podijelila u dva tabora, na ljude iz gornjeg 
sela i na one iz donjeg sela. Muškarci su stajali jedni pre- 
ma drugima i psovali se kao pravi divljaci. Žene su bile 
izvan sebe te su iscerenih lica oko njih plesale galameći. 
Nekoliko mladih muškaraca trčalo je iz šume noseći ko- 
plja i ratne sjekire, koje su bili tamo sakrili... Prije bi 
odmah bilo došlo do rata. Danas su oklijevali, ali je situ- 
acija bila kritična. Kad te primitivce obuzme srdžba, on- 
da se čovjek može svačemu nadati. 

Nisam smio dulje oklijevati. Svaka bi riječ bila uza- 
ludna. Zato skočim među njih. Pljus — udarim jednoga, i 
on padne. Udarim šakom drugoga po glavi, i on pobjegne. 
Udarim trećega po zubima, i on se.sruši. Jednom bih ša- 
kom udario jednoga, a drugom drugoga, da je zateturao. 

Dvojicu osobito divljih, koji su pokušali da se opru, uhva- 
tio sam svakog jednom rukom za kosu. 4 

U tom trenutku opazio sam da je prestalo neprija- 
teljstvo. Potpuna tišina zavladala je na prostoru, gdje su 
čas prije još svi vikali. Oko mene nije bilo više nikoga. 
Muškarci i žene posakrivali su se u travi. š 

Jesu li zaista mislili da će tako jeftino proći? ' 

Onu dvojicu još sam držao za kosu i vikao da je sve 
odjekivalo. »Što! Malo prije ste svi bili kod mise. Jučer 
ste se ispovjedili i pričestili se sada kod mise. Svi ste slu- 
šali moje riječi o Isusovu miru i odobravali ih. Vi imate 
dva lica i vaš jezik laže, jer ste se odmah poslije toga opet 
vratili svojim poganskim običajima i započeli bratoubi- 
lački rat. Ljudi Baule, jeste li vi Božja djeca ili ste vraž- 
ja djeca? Moje srce je ogorčeno zbog vas. Kad pogledam 
vaša sela, zaboli me trbuh. Sad ću vam reći pokoru za ta- 
kvo sramotno ponašanje.« ib pa 

Ušutio sam i pustio ona dva momka, koji su stajali 
pokunjeni i spuštenih ruku. Da su htjeli, mogli su me ti 
dojučerašnji divljaci ubiti za tren oka. Ali, naprotiv, oni 
su drhtali od stida i straha. A ja sam nastavio svoj go- 
vor pred praznim prostom, ali sam znao da me iza svakog 
grma netko sluša napetih ušiju. I a 

»Ovo je pokora za vaše zle navike: Ja vas napuštam, 
odlazim iz vaše zemlje i prepuštam vas vašoj sramoti i 
vašem grijehu... Kad vam vaše srce zapovjedi da bu- 
dete dobri, javite mi, i ja ću opet doći — prije ne! Ja sam 
rekao.« , 

Rečeno, učinjeno. Spremim oltar, svežem ostale stva- 
ri i sve natovarim na leđa onoj dvojici ogorčenih boraca, 
koji su sad bili blagi kao janjci, i krenem na put. NI 

U grmlju su kukale žene, a muževi su me dozivali, 
Ali, ja sam bio tvrd da pouka djeluje. Poslije ću vidjeti 
što ću učiniti. Zašao sam u šumu, a da se nisam ni okre- 
nuo. - : 
Kasno poslije podne stigao sam u Avole. Bio sam iz- 
nemogao, gladan, žalostan i klonuo duhom. 

Ali; prije nego što sam mogao poći u svoju kolibu, 
morao sam ispovijedati. Zatim sam se, i ne misleći na je- 
lo, zavalio u njihaljku i odmah zaspao nemirnim snom. 

JI Da li je to bio san? Oko kuće su se čuli šum, tihi po- 
vici, tapanje. Odjednom me jaka svjetlost prisili da otvo- 
rim oči. Na vratima su stajale dvije crne spodobe i svaka 
je u ruci držala zublju. Mogli su mi zapaliti kolibu, jer je 
lišće visjelo sve do plamena. Uspravio sam se. 

»Tko ste vi i što hoćete? Hoćete li mi zapaliti kuću?« 

Zublje su se odmah spustile i blagi glas odgovori: 

»Di babe, naš oče, ne ljuti se! Mi ji ljudi i 
Dano J i smo tvoji ljudi iz 

Ljudi iz Baule? Uštinuo sam se da se uvjerim ne sa- 
njam li. Pogledam na sat: tri sata ujutro. Papuanci ne 
putuju noću, osobito ne tako daleko i tako lošim i opas- 
nim putovima, koje sam ja danas prošao, a koje su i oni 
morali proći da dođu ovamo. 


»Što velite, ljudi iz Baule?« 

»Da, babe«, nastavi glas, »kad si u podne otišao od 
nas, svima nam je raskomadano srce palo na tlo. Rekli 
smo: Ako nas napusti naš otac, svećenik, tko će nas onda 
voditi Božjim putem, nas, koji smo tako zli? Tad smo po- 
šli za tobom. Ovdje su ljudi iz gornjeg i donjeg sela, mu- 

.ževi, žene i djeca... Mi smo sklopili mir, i to zauvijek!« 





MISIONAR OBILAZI SVOJE VJERNIKE PO NJIHOVIM KOLIBAMA 

Prigušen jecaj stisnuo mi grlo. Prepoznao sam govor- 
nika. Bio je to Melhior, budući »kis« u Bauli. On nastavi: 

»Nosimo ti utovljenu svinju kao pokoru za boli koje 
su podnijele tvoje ruke, kad si nas tukao. Da nas nisi po- 
čeo tako tući, sigurno bismo bili jedni druge pobili. Iza- 
đi, dakle, i stavi areka orah — simbol mira — na sveza- 
nu svinju, da svi vide da primaš naše kajanje.« 

Nisam mogao jasno vidjeti mnoštva, koje se guralo 
oko moje kolibe. Bit će da je svjetlo zubalja bilo mutno. 
Ili su možda moje oči bile zamagljene... 

Stavio sam areka orah na životinju. 

»Mi ćemo svi ostati ovdje«, nastavi Melhior, »da bu- 
demo kod svete mise i da se pričestimo. Ti znaš da su 
naše duše slabe. A zar nam nisio rekao da je Isus njihova 
hrana? Da postanu jake i vjerne, mi Ga želimo primiti, 
dok si još u ovom kraju.« ' 

Gotovo nisam vjerovao svojim ušima. Ali ne, to nije 
biosan... 

»A sad će brzo svanuti«, zaključi Melhior. »Mi smo 
svi sagriješili. Hoćeš li nas, dakle, sve ispovjediti?« 


SUSRET S LJUDOŽDERIMA 


Kad sam stupio u dolinu Kunimaipa, koja se kao go- 
lema lepeza otvarala usred središnjega gorja papuanske 
zemlje, ostao sam zadivljen. Pogled je bio prekrasan. Ta 
veličanstvena netaknuta, divna priroda, koja se preda 
mnom prostirala, pojavila mi se drugačija nego što sam 
ie do tada poznavao. Moram priznati da sam bio iznena- 
đen nad tim prizorom. 

Iz Yule, glavne naše misijske postaje, pošao sam mo- 
tornim čamcem i osam sati ljuljao sam se na uzburkanom 
Koraljnom moru. Na ušću u rijeku, u koju sam uplovio, 
gotovo da nisam stradao, jer su me valovi bacali prema 
plićacima. No, to je bio najkraći put do novih predjela. 
Kad sam uplovio u rijeku, morao sam uzvodno nastaviti 
plovidbu koliko je dalje bilo moguće. 

Od ušća rijeke dalje nastavio sam plovidbu u pirogi 
po toj zloćudnoj rijeci, koja je bučala između dvije niske 
šutljive i neprijateljske obale. Obale su obrasle gustim bi- 
ljem. Tu ima šaša, koji je veoma visok i gust, a onda se 
nižu palme, koje bi bile lijepe da nisu tako guste, i da 
veliko trnje na njima ne govori da u papuanskoj zemlji 
nema ljepote bez krvavih rana. ; ' 


Sunce tropske Oceanije sipalo je žarke zrake na ci- 
jeli kraj. Dah truleži, što je dolazio iz riječnog mulja i od 
tisućljetne crnice na obali, miješao se s nježnim mirisom 
lijana, koje su se svile oko starih stabala. Među gra- 
njem drveća zapazili smo kako spava pokoji debeli udav. 
Dolje, povaljen na pješčanom prudu spavao je krokodil s 
gubicom otvorenom prema nama. I udav i krokodil pro- 
bavljali su tko zna kakvu lovinu. Mlitavo, sav izmučen 
i izubijan sjedio sam na bambusovu podu piroge, izboden 
od moskita, pržen od sunca, promatrao sam papuanske 
lađare kako se dugim motkama odupiru o dno rijeke i ta_ 
ko naš trošni urođenički čamac tjeraju uz vodu usprkos 
brzacima, vrućini i sparini, i svim nepoznatim opasnosti- 
ma, što su vrebale na nas. 

»Ti si lud ako ne odustaneš od nakane da ideš k tim 
divljacima«, ponavljao mi je najstariji veslač. »Ja sam ti 
već rekao: oni će te ubiti, pa će te među kamenjem ispeći 
i Pojesti.« Takve sam riječi slušao već 14 dana. Ja sam 
im samo odgovarao na papuanski način: »To je istinita 
riječ«, što znači: »Samo ti govori!« 

Uvečer trećeg dana morali smo izaći iz piroge zbog 
blizine brzaca i plitke vode. Tri mlada urođenika su izja- 
vila da su spremni pješice poći sa mnom. Druga trojica, 
među njima i nepovjerljivi stari poglavica, odlučno su to 
odbila. ; 

»Ta nismo ludi. Znamo mi one gorske divlje svinje.« 

Ponešto prestrašeni i postiđeni, okrenuli su oni, koji 
su do jučer još i sami bili divlji, svoj čamac natrag prema 
ušću rijeke. 

Ja i moja tri pratioca nastavili smo pješice put. Upu- 
tili smo se do prvih obronaka papuanskih brda. Nije tu 
bilo putova, samo je staza, koju smo jedva opažali, vo- 

dila ravno prema cilju preko gudura i divljih potoka, iz- 
među fantastičnih lijana i uz vrtoglave ponore. Malo 
svjetlosti, samo neki zelenkast sjaj. Malo zraka, atmosfe- 
ra kao u pregrijanom klijalištu. Ovdje, kao i svagdje u 
Novoj Gvineji, putovi vode ispod visokih krošnja gustih 
prašuma. Bila je to prašuma koja se zaštićivala svojim 
oružjem: bodljikavim lijanama koje čovjeku ranjavaju 
ramena i ruke, šikarom koju čovjek mora pred sobom sje- 
ći, oborenim divovskim stablima preko kojih se teškom 
mukom oprobijaš. 

Tako smo išli pet dana. Noći smo provodili u kakvom 
grmu. Pojeli bismo koju uhvaćenu pticu ili ribu, što 
smo ih ubijali strelicama. 

Napokon smo se popeli iznad dvije tisuće metara. 
Tu smo došli na jedno usko bilo, koje je kao neko raz- 
međe voda. Iza nas je bilo porječje Sv. Josipa, kamo su 
prije više od 60 godina misionari donijeli svjetlo vjere 
i civilizacije plemenima Kuni, Mekeo i Roro. Pred nama 
se prostiralo porječje Kunimaipa, koje je bilo još posve 
nepoznato, a u njemu su prebivali ljudožderi. Kakvog 
li pogleda! Pred mojim očima prostirala se golema tra- 
vom obrasla dolina, opkoljena brdima što se dižu i iznad 
tri tisuće metara. U dubokim gudurama odjekuje šum 
gorskih potoka. Zelenilo se prelijeva u najrazličitijim ni- 
jansama. i 

Kad smo izašli iz prašumskih klanaca, moje se oko 
nije moglo naužiti ljepote što se pred nama pojavila. 
Umoran, a i opojen od tih divota, bacio sam se u visoku 
iravu. No moja tri momka zabrinuto su promatrala do- 
linu. 

»Gle«, reče jedan, »večernji dim se diže iz sela. Lju- 
di nas još nisu opazili. Vratimo se, dok još imamo vre- 
mena.« 

Jedno je bilo sigurno: ja sam u taj kraj došao samo 
zato da se upoznam s tim ljudima, od kojih većina nije 
još vidjela bijelca. Želio sam naučiti njihov jezik, koji 
nije još nijedan civilizirani čovjek upoznao, a onda da 
tu udarim temelje našoj misiji. Brojio sam sela, koja 
se se kao male žute mrlje prilijepila uz raspućane ob- 
ronke golemih gorskih kosa. 

Smjestili smo se na tom mjestu, jer nam je odatle 
pucao vidik na cijeli taj kraj, čiji su se obrisi rasplinja- 
Vali u ljubičastoj noći. Na tom vrhuncu smrzavali smo 
se od hladnoće, ali se nismo usudili naložiti vatru. 

Drugi dan smo s mukom, i izlažući se opasnostima, 
prešli divlje vode Kunimaipa, a oko podne gazili smo 
preko malog potoka na podnožju strmog obronka. Potok 
je tekao prema jednom selu, koje se smjestilo na njegovoj 
desnoj obali. To selo me je najviše privlačilo, jer sam 
s vrha brda ustanovio da je ono smješteno nekako u 
središtu, na širokoj izbočini brijega, na velikom zavoju 
doline. 

Stanovnici sela već su nas ujutro opazili, kad smo 
se kroz visoku travu probijali po zelenom polju. Odmah 
je cijelom dolinom odjeknuo poziv na uzbunu. Tad su 
me moji momci ostavili da sam nastavim put. 

»Idi, kad baš hoćeš! Mi ćemo te čekati ovdje. Vidjet 
ćemo što će s tobom učiniti. Ako te ubiju, brzo ćemo se 
vratiti, da javimo tvom biskupu i taubadi — vladi. Ako 
te pak prijazno prime, doći ćemo za tobom. Ali, oni će te 
sigurno ubiti.« Na tako ohrabrujuće riječi nastavio sam 
put sam prema selu. 


Gudura, po kojoj sam tapkajući tražio stazu u selo, 
obrasla je drvećem, čije su snažne grane i veliko lišće 
kao kakva brana. Ipak sam, na temelju stečenog već is- 
kustva, našao mjesto gdje se staza probijala prema selu. 
Sve je obraslo tvrdom travom. 


Ušao sam u polumrak, u neprijatnu tišinu. Po kli- 
zavu tlu popeo sam se nekoliko koraka i tad sam nasred 
uske staze otkrio snopiće trave, kojima su gornji krajevi 
bili povezani. Poznato mi je bilo značenje toga znaka: to 
je ratni put, pa je stoga zabranjen prolaz. Znao sam i to 
da ratnici čekaju u zasjedi i da me promatraju iza zastora 
džungle. Kad bih se sad pokušao vratiti, to bi za mene 
bila propast. Strelica ili koplje zabolo bi mi se u leđa, jer 
bi ratnici shvatili da nisam duh, kako su oni inače mi- 
slili. Oni su bili uvjereni da biće kao ja, koje izgleda 
kao čovjek, a ima bijelu kožu, može biti samo duh. A 
duh se ne boji tabua. 

I »duh« je doista prešao zapreku. 

Obronak je bivao sve strmiji. Ubrzo sam se morao 
poslužiti rukama i nogama da se mognem popeti na gre- 
ben. Odupro sam se o glatko korijenje i uhvatio se za 
grane stabala, koje su rasle preko puta. U tom času na- 
šao sam se pred šiljcima triju kopalja. Koplja su bila 
tako zabijena u zemlju da su vodoravno prijeteći bila 
uperena u onoga koji se pokuša popeti uz tu strminu. 

To je bila druga opomena, jača od prve: »Ako pođeš 
dalje, poginut ćeš!« Pa ipak, kad sam to odlučio, nisam 
mogao učiniti drugo nego iščupati koplja, s prezirom ih 
baciti u stranu i poći dalje. . 

Već sam kroz grm čuo, još dosta nejasno, ali ipak 
dosta glasno, urlanje muškaraca i kreštanje žena. Lako 
je bilo pogoditi da muškarci na čistini pred selom plešu 
kako bi se ohrabrili. 

Kad sam nakon dobra pola sata mučna penjanja iza- 
šao iz šume i stupio na travom obraslu čistinu, gdje su 
se na zaravanku brežuljka dizale zamazane seoske koli- 
be, zaista sam ugledao četu muškaraca. Moglo ih je biti 
oko pedesetak ratnika. Gola, tamnosmeđa, zamazana, mi- 
šićava tjelesa išarana su bijelim crtama ilovaste boje, a 
preko njih su povučene crne crte čađom. Bili su nalik na 
kosture. Lica su im oko ustiju i očiju premazana crvenim 
i žutim bojama. Na glavama su im lepršala laka tamno- 
crvena kazuarova pera, koja su nosili kao ukras. Neki 
od njih držali su među zubima po dvije savijene kljove 
divljih svinja. Svi su strahovito prevrtali očima, a iz 
ustiju im je do mene dopiralo neobično pjevanje, napola 
urlanje, napola ritam, ali, sve je to prodiralo u mozak. 

Nekoliko muževa mahalo je dugim drvenim kopljima 


;i neobičnom spretnošću i brzinom vrijelo ih amo-tamo. 


Drugi su napeli velike lukove od palmina drva, iz kojih 
su virila dva metra duga koplja s kukom. Treći su opet 
vrtjeli teške kamene buzdovane, koji su me podsjetili na 
granate. Nogama su udarali o zemlju da su trava i pra- 
šina letjele na sve strane, pomicali su se korak naprijed, 
dva koraka nazad, skočili bi nalijevo pa nadesno, a onda 
uz pojačan urlik svi bi zajedno jurnuli naprijed. - 

Htjeli su mi natjerati strah u kosti, što im je i uspje- 
lo, samo to nisam smio pokazati izvana. 

Smiješeći se i znojeći se išao sam naprijed. Veselo 
kao na pozdrav mahao sam svojim štapom, tim svojim 
jedinim oružjem. Mi se misionari držimo pravila da pu- 
tujemo bez oružja. Da imamo samokres za pojasom ili 
pušku na ramenu, mogla bi nas u takvim slučajevima 
snaći napast da ih upotrijebimo. A mi smo vjesnici mira 
i života, a ne smrti. 


Nekoliko strelica i kopalja poletjelo je prema meni. 
Ali kako ih čovjek može vidjeti, može im se izmaknuti. 
No, moram priznati da sam se sa svim pouzdanjem pre- 
poručio svom anđelu čuvaru. 


Išao sam naprijed, prijazno, ali dršćući, mašući de- 
snom rukom, smiješeći se ljubazno, ali usiljeno, uzviku- 
jući promuklim glasom radosne poklike kao čovjek koji 
napokon susreće stare prijatelje. 


Strelice i koplja više nisu prema meni letjela. A sve 
više je slabilo i urlanje i divlje skakanje. Ratnici su me 
spuštenih ruku, kao okamenjeni, pustili da im priđem. 
Neki su od njih dapače i pobjegli. 





PAPUANCI SE ZABAVLJAJU. U POZADINI SE VIDE TIPIČNE KU- 
ĆICE NA STUPOVIMA, PRILIČNO PODIGNUTE OD TLA. TAKO 
IH GRADE U PLEMENU FUYUGHE, JARIMA I JOŠ NEKA DRU- 
GA PLEMENA 

Tako sam došao do jednoga vođe divljeg ratničkog 
plesa. U ruci sam imao malo jeftino ogledalo. Prinio sam 
mu ga pred nos. On je pogledao u ogledalo i kriknuo od 
iznenađenja kad je u mojoj ruci ugledao svoje lice, koje 
još nikad nije vidio osim u kakvoj mlaki vode. Ostali su 
ga ratnici opkolili i glasno se nasmijali. Tad su jedan 
drugom otimali ogledalo iz ruke da se vide, i hihotali su 
od radosti. Odjednom se neopisiva graja pretvorila u pje- 
smu, ali drugačiju od prijašnje. Bila je to pjesma dobro- 
došlica. 

Jedan čovjek, čija me se dostojanstvenost od prvog 
časa veoma dojmila, a koji nije bio naoružan ni išaran, 
položi mi ruku na rame. On upre kažiprstom u svoja 
snažna rutava prsa i reče: »Golopui«. Sigurno je bio po- 
glavica i povjerava mi svoje ime. Drugim riječima, on mi 
izriče svoju odanost. »Mitsinari«, tj. misionar, odgovo- 
rim ja i pokažem na sebe. 

Mi smo jedan drugom rekli svoja imena, i tako je 
uspostavljen kontakt. Primili su me. 

Ah, ali je bilo vruće! 

DOBRODOŠLICA 


Veza je uspostavljena. Zahvaljujući malom ogledalu 
— barem se tako činilo — nakon ratne vike i strelica 
slijedila je pjesma dobrodošlica. 

- Čovjek, koji mi je izgovorio riječ »Golopui«, saču- 
vao je usred opće uzbune savršen mir velikog poglavice. 
On me poveo, neprestano držeći ruku na mom ramenu, 
do seoske zadružne kolibe, koja je ujedno bila i vijećni- 
ca, palača i sastajalište muževa, a i mjesto gdje su se 
primali gosti. Uistinu je ta koliba — nalik na »emone«, 
kuću za muškarce kod plemena Fuyughe, koja je bila sa- 
građena na stupovima — bila samo nešto prostranija od 
drugih koliba. Kolibe plemena Kunimaipa su građene 
bliže tlu nego kolibe plemena Fuyughe. Neke od njih 
dapače su ispod razine tla, kao da se žele zaštititi od vre- 
menskih nepogoda. No to je po svoj prilici zbog toga, 
što u tom travom bogatom kraju ima manje šuma, pa 
prema tome i manje građevnog materijala. 


. Popeli smo se uz stepenice, ili bolje rekavši uz grba- 
ve cjepanice, koje su služile kao stepenice, da dođemo 
na verandu, koja se nalazila ispred ulaza u »palaču«. Tu 
su me znakovima pozvali da stanem prema ratnicima, 
koji su svi ostali dolje. 


Tada je Solin održao govor. Što je govorio? Ja 
nisam ni jedne'riječi razumio. Ali dok je govorio, on se 
usudio učiniti neke stvari, koje su za nj bile sasvim ne- 
vine, ali meni su bile veoma neugodne. No, na taj način 
htio je svojim ljudima dokazati da sam potpuno sličan 
njima. 

Nakon svake rečenice i svake geste ratnici su odu- 
ševljeno klicali do promuklosti. 

Kad je Golopui napokon već dosta govorio, objesio 
mi se o vrat, položio mi glavu na prsa, milovao me obim 
rukama, uvukao nekoliko puta zrak kroz nos, kao da 
plače od radosti, i na koncu digao glavu te svojim nosom 
trljao po mom nosu. To je bila najsrdačnija dobrodošlica 
u njegovu selu. Nato su svi ratnici navalili do mene, ur- 
lajući kao da su opsjednuti, gurali su jedan drugoga, a 

onda i mene čisto barbarskom grubošću, dok mi nisu is- 
kazali iste iskaze prijateljstva kao i njihov poglavica. 
Nakon pet do šest minuta bio sam sav mokar i uprljan 
bojama, znojem i nosovima svojih obožavalaca. Bilo mi 
je veoma neugodno i crvenio sam se kao rak, ali sam se 
neprestano smiješio, dakako silom. Osobito sam morao 
paziti da te divljake ne uplašim ili da kakvim izrazom 
negodovanja ne izgubim utjecaj koji sam kod njih ste- 
kao. Jer, nema ništa nestalnije od tih primitivnih ljudi. 
U jednom času mogla se njihova naklonost pretvoriti u 
neprijateljstvo, a to bih onda veoma skupo platio. 


Međutim je Golopui i dalje govorio. Sad se obratio 
slobodnoj prirodi. Sjedio je na kamenu, na rubu viso- 
ravni, na kojoj su bile stisnute kolibe sela, ruke je ovio 
oko glave, a usta je otvorio kao vrata kakve peći; prsa 
su mu soptala od napora, a nogama je udarao po taktu 
o zemlju, dok je vikao prema šumovitim obroncima. To 
je bio papuanski telefon u punom pogonu. 

Nije dugo trebalo da saznam sadržaj njegovih riječi. 
Ubrzo su se počele pojavljivati žene jedna za drugom. 
Čim je dana uzbuna zbog moga dolaska u dolinu, one su 
sa svojim blagom, s djecom i svinjama — koje su isto 
tako dragocjene kao i djeca — brzo pohitale u sigurno 
sklonište šume. Sad su se na poglavičinu zapovijed vra- 
tile sa svinjama, blagom i djecom, u početku još strašlji- 
vo i nesigurno. Bile su zaodjenute samo malom pregačom, 
sastavljenom od uskih vrpca. Tamna koža im je pokri- 
vena slojem nečistoće i krastama od slabo zaraslih rana. 
Neke od njih nosile su ljudske kosti oko vrata. Te kosti 
su od njihovih pokojnih muževa, djece ili bližih rođaka. 


Ni ne podižući očiju prema čudnovatom biću, što sam 


ja bio za njih, prolazile su kraj mene natovarene kao 
kljusad. Na leđima su nosile veliku mrežu, pričvršćenu 
preko čela, a u njoj su se nalazili slatki krompiri, taro, 
jam korijenje, divlje bundeve, zelene banane... drva za 
loženje, debele bambusove cijevi pune vode, te vrećice 
od kore, u kojima je bila pohranjena obiteljska imovina. 
Navrh mreže često je sjedilo dojenče, koje se prstićima 
držalo za majčinu kratku kosu i svom snagom se deralo. 
Neke od tih žena nosile su u rukama prasence ili psića. 

One su se razišle u svoje kolibe, a pratile su ih svi- 
nje koje su roktale, psi koji su cvilili, i potpuno gole dje- 
vojčice i dječaci s naduvenim trbusima a nogama kao 
od šibica. 

Čovjeku se, uistinu, sažali kad vidi tu bijedu i zao- 
stalost. 

Međutim je Golopui opet sjeo kraj mene na verandi 
i nešto je zapovjedio. Njegove su riječi ratnici odmah 
prenijeli, i pošto su se svi navikali, otrčalo je nekoliko 
ljudi među kolibe. Do mene je dopirala vika i uzrujano 
roktanje, a onda i cvilenje svinje. Malo zatim opet su se 
pojavila ona dva ratnika. Nosili su debelu svinju nogu 
privezanih za kolac. Preda mnom su je bacili na tle i 
ubili je udarcem sjekire tako da je mozak životinje pr- 
snuo do pred moje noge. 

To je bila dobrodošlica. 

Dva starija muškarca, koji su uvijek bili uz Golopuia 
i po svoj prilici njegovi pobočnici, dakle ljudi koji su 
nešto značili, stupili su dostojanstveno k svinji i počeli 
je rezati noževima od bambusove trske. Najprije su sa 
slabina odrezali veliki komad slanine. To je bio najbolji 
komad i bio je meni namijenjen. Tad su odrezali but, u 
kojem su se vidjeli još trzaji živaca. ' 

Osjetio sam jezu, jer sam znao, da na isti način režu 
i ljudsko tijelo. ab nisam i ja veoma lako mogao biti na 
mjestu te životinje?! ; 

Međutim su i žene bile veoma zaposlene. One su od 
kamenja pripravljale ognjište, gdje će s povrćem kuhati 
komade svinjskog mesa onakve neočišćene, s kožom i 
čekinjama, pune prašine i nečistoće. 

No, malo nakon toga opet me obuzela jeza. Sad je 
uzrok tome bila uzbuna, koja je odjeknula s jednog kraja 
sela. Što se dogodilo? Moji pomagači izdaleka su proma- 
trali svojim oštrim očima i šestim osjetilom, što ga imaju 
primitivci, sve što se sa mnom događalo od susreta s Go- 
lopuievim ratnicima. Sigurno su vidjeli da je sve dobro 
prošlo. Zato su odlučili doći za mnom. Nije to bila ni ju- 
načka vjernost ni hrabrost. Znali su, ako se sami vrate 
prema obali da pođu kući, kako se izlažu opasnosti da 

budu napadnuti i poubijani. Osim toga, unaprijed su su- 
dili da će mi biti pripravljena gozba, kad sam primljen 
s počastima velikog poglavice. Nadalje su računali da će 
dobiti kakav dar ili da će barem neke bezvrijedne pred- 
mete moći. zamijeniti za prekrasan nakit za glavu od 
perja rajske ptice, kakve prave ti gorštaci, a možda će 
se domoći i kakvih čarobnjačkih tajni. 


Međutim, ti ljudi iz primorja, koji su već navikli na 
sigurnost što je sa sobom donosi mir, propustili su da 
povicima najave svoj dolazak. Zato su eto straže digle 
uzbunu. 


Već su ratnici zgrabili oružje, koje im je inače uvijek 
na dohvat ruke. I žene su opet počele vikati od paničnog 
straha i pripravljati se za bijeg. Trebalo je pod svaku 
cijenu spriječiti katastrofu. Obratim se dakle Golopuiu, 
koji je zajedno sa mnom odmah ustao, te sad ja njega 
uhvatim za ramena i zdvojnim pokretima pokušam mu 
rastumačiti, da su to moji ljudi, da su samo trojica, da 
se ne treba ničega bojati. Hvala Bogu, on je razumio. U 
tom času pokazala se njegova inteligencija. Ne samo da 
je razumio, nego se jednim skokom našao među svojim 
ratnicima, napao ih, prijetio im, tresao ih, pa čak i uda- 
rao. Kad divljaci popuste svojim nagonima straha i ob- 
rane, onda je upotreba sile najbolje sredstvo da ih se 
primiri. Dakako, pretpostavivši da te poznaju i da uživaš 
autoritet. I ja sam morao tako postupati sa svojim kr- 
šćanskim urođenicima. 


Za nekoliko časova ponovo je zavladao mir u selu, 
i moja su tri momka smiješeći se ušla i ne sluteći kakvu 
su tragediju gotovo izazvali. 

Zbog svih tih događaja, koji su se jedan za drugim 
nizali, ja sam se dobro znojio. Bio sam obučen u košulju, 
koja je nekoć bila bijela, i u hlače, i sada je sve to na 
meni bilo mokro od znoja. Približavao se sumrak. Zrak 
je postao hladan, pa sam osjećao kako mi studen visin- 
skog zraka silazi preko ramena, leđa i slabina. Jedan je 
momak držao u ruci moju malu vreću s rubljem. Zamo- 
lim ga da mi je dade, pa odem u zadružnu kolibu da se 
tamo presvučem. 

Za mnom su odmah pošli i ratnici. Bili su radoznali 
za sve što sam radio. To je posve prirodno. Ali, to je uje- 
dno i jedna od najneugodnijih stvari, kad se upoznaš s 
primitivnim ljudima. Ne puštaju te sama ni jednog tre- 
nutka, pa ni za najintimnije potrebe. Uvijek te prate ti 
radoznali ljudi, sve gledaju, sve slušaju, svemu dodaju 
svoje primjedbe, ali sve u najboljoj namjeri. 

Nije mi, dakle, preostalo drugo nego da se pred svim 
tim ljudima presvučem. Počeo sam svlačiti košulju, koja 
mi se prilijepila uz tijelo. Tad je nešto kao vihor zatreslo 
slabu zgradu. Odjekivali su krikovi zaprepaštenja, i tek 
što sam iz košulje izvukao glavu, ugledao sam kako se 
ti ratnici zbunjeno guraju prema vratima da što brže 
odavle pobjegnu. Neki od njih probili su zidove te kolibe, 
koji su bili od lišća. 

Malo uznemiren tom iznenadnom panikom, brzo sam 
opet navukao košulju. U toj kolibi ostao sam sa svojim 


PAPUANSKI UGLEDNIK, 
OBIČNO POGLAVICA, U 
SVOM SVEČANOM NAKI- 
TU 

momkom, koji je bio zbunjen kao i ja. Tad otkrijem Go- 
lopuia u jednom uglu kolibe. On se tresao od smijeha, 
a oči, koje je upro u me, bile su mu pune suza i vrago- 
ljasto su sjale. 

Što se dogodilo? Kad je Golopui tu veseo i prijazan, 
bit će da je sve u redu. Dakle? 

Tek kasnije, kad sam ponešto razumio jezik toga ple- 
mena, saznao sam za uzrok tom iznenadnom i divljem 
strahu i bijegu tih strašnih ratnika. Kad sam počeo svla- 
čiti svoju košulju, oni su mislili da skidam kožu, kako to 
čine moćni duhovi džungle... 


UMORSTVO RODITELJA DOBRO DJELO 


Golopui je odredio da mi se između šume i plota, 
kojim je bilo ograđeno selo, sagradi posebna »palača«. U 
tlo su zabijene grane u obliku obrnutog slova V. Nad tu 
okosnicu je kao crijep poslagano veliko lišće. I pod je 
načinjen od lišća banana, koje je rasprostrto po vlažno- 
me tlu. Kao postelja su mi služile četiri debele grane 
položene u obliku četverokuta, među koje sam razapeo 
nekakvu mrežu od plosnatih lijana. Svoje male vreće 
s rubljem, zalihama, sitnim predmetima za darivanje, 
kao i kovčeg s misnim ruhom i posuđem objesio sam na 
grane pod krovom. 

Pa ipak je to sklonište bilo ugodnije od zadružne 
kolibe, gdje sam najprije stanovao. Ta uska i mračna 
koliba uvijek je bila puna dima s velikog ognjišta, na 
kojemu je neprestano gorjela vatra. Bila je i puna sme- 
đčih žohara, koji su svuda miljeli, pa i po mome licu, 
zatim buha, koje su skakale po hladnom pepelu da od- 
jednom poskaču na nas kako bi se okrijepile. Zatim, 
tamo je bilo i puno otpadaka, sažvakane sladorne trske, 
orahovih ljusaka i drugih ostataka; osim toga bilo je tu 
i puno lubanja pređa i svakakvih ljudskih kostiju; a što 
je najviše smetalo, uvijek je bila puna živih, odviše živih 
ljudi. Svi neoženjeni muškarci, a i neki oženjeni spavaju 
u toj kolibi. Oni svoje viseće postelje razapinju u svim 

mogućim pravcima. Uvijek su dvojica ili trojica ležala 
neposredno nada mnom, a taj pogled nije baš pogodovao 
snu. Osim toga, svi ti ljudi brbljali su i pjevali do kasno 
u noć. A kad su zaspali, hrkali su do ranog jutra. Teško 
sam to podnosio. Neki od njih ustajali su noću da potak- 
nu vatru, zapale lulu ili izađu van. Uzalud sam nastojao 
zaspati. Sliku svih tih neugodnosti treba još nadopuniti 
svinjama i psima, koji su se ispod »palače« borili za ot- 
patke. Usto se i koliba stalno ljuljala, kao kakav brod 
što ga valovi bacaju. 

Ja sam Golopuiu natuknuo da bih želio imati svoju 
kolibu. Bez prigovora je on naredio da mi se sagradi pri- 
vatna »palača«, koja je za nekoliko sati bila gotova. 

Morao sam što dulje ostati među tim ljudima, koji 
su me tako srdačno primili. Da kod njih priredim što je 
potrebno za osnivanje misijske postaje, morao sam ih 
prije svega naviknuti na ono što predstavljam: bijelca i 
Božjega glasnika. Dosad nisu imali pojma ni o jednom ni 
o drugom, pa ni o Bogu. 

Nadalje, bilo je potrebno da slušanjem i svagdanjim 
vježbanjem naučim njihov jezik. A morao sam upoznati 
i njihove običaje i reagiranja, da svoje prve apostolske 
korake prilagodim njihovu mentalitetu i njihovim navi- 
kama. 

To je bio mučan 'i težak posao, osobito u prilikama 
u kojima ga je trebalo izvršiti, ali je bio neophodno po- 
treban. No, bio je i zanimljiv posao, jer je uvijek zani- 
mljivo prodirati u dubine čovjekovih tajna, osobito ne- 
poznata čovjeka. 

U mojoj kolibi bila su uvijek tri ili četiri čovjeka i 
skupina gole djece, koja su vikala. Žene su dolazile samo 
da mi donesu koju vreću povrća, što sam ja s malo soli 
kneževski plaćao. Svima, naime, gorštacima nedostaje 
tog toliko potrebnog začina za ljudski organizam. 

Žene su od vremena do vremena dolazile i radi lije- 
čenja. One su svaki put donijele jedno, dvoje ili troje dra- 
žesne male djece, koja su redovito snažno vikala. 

Tu sam vidio mnogo fizičke bijede, da i ne spomi- 
njem moralnu. Nizale su se ozljede, gadne otvorene rane, 

veliki čirovi, slomljeni udovi, svrab, kraste, bronhitis i 
još tolike druge bolesti. Upravo sam im nametnuo svoju 
pomoć i bio sam nesretan što nisam imao sredstava da im 
ublažim boli. U početku su loše primili moju ponudu. Ti 
divljaci nemaju nikakva smisla za higijenu kao ni pojma 
o uzrocima bolesti, a ne znaju ni postupati s bolesnicima 
kako treba. Stoga svoje patnje, pa i smrt, pripisuju samo 
djelovanju zlih duhova ili čarobnjaka. Takvo mišljenje 
rašireno je po cijeloj Novoj Gvineji. Stoga su smatrali 
liječenje ili pokušaj da im se olakšaju patnje samo kao 
utjecaj nadnaravnih sila. Tako su vjerovali da se i ja 
kod liječenja bavim čaranjem da izvučem od toga korist 
za sebe. Na tu su misao došli, kad su vidjeli da obojim. 
vodu hipermanganom ljubičasto onda kad moram što 
oprati. 

Neki su od njih, dapače, tražili da im platim odštetu 
zato što sam ih liječio i dao im besplatno lijekove. Nisu 
uopće dolazili na pomisao da ja sve to radim iz sućuti 
prema njima, ili bolje rečeno, iz ljubavi prema njima. 

Nakon što su ustanovili da sam nekoliko puta uspio 
u liječenju — uglavnom mjerama čistoće — stekli su 
malo pomalo povjerenje i navikli se da mi dosađuju i 
zbog najmanje boli. Tu su na prvome mjestu bili mu- 
Škarci. Izgleda da im je to donosilo uživanje. Što bih 
više jodtinkture stavio na ranu i što bi ih kod toga više 
peklo, bili su sretniji, uvjereni da će prije ozdraviti. Mo- 
žda su smatrali da je paljenje jodom djelo kakvog moć- 
nog duha, koji mi je služio. Zapravo, ako su tako mislili, 
i nisu imali krivo. »Ja sam ih njegovao, a Bog ih je 
ozdravljao«, rekao je jedan liječnik o svojim pacijenti- 
ma. 

Nažalost, doskora nisam mogao nikoga liječiti. Brzo 
sam iscrpio onu malu zalihu lijekova i svoje medicinsko 
znanje. Nakon toga liječio sam samo kuhanom vodom, 
koju sam primjenjivao s nekoliko dobrih riječi. Pa ipak 
uspjesi nisu bili loši. 

Moj prijatelj Golopui dolazio je svaki dan L čučao 
prema meni jedan do dva sata. Bio mi je dobro došao, jer 
s njim sam najviše napredovao u njegovu grlenom ali 
melodičnom jeziku. 


73 


On je odmah shvatio što tražim od njega, a što drugi 
moji učitelji nisu odmah shvatili. Ja bih mu, na primjer, 
pokazao šljunak. On bi mi odmah rekao riječ za tu stvar 
i ja bih to fonetski zapisao u svoju bilježnicu. Tad sam 
mu pokazao svoj nos, pa njegov nos, pa nos njegova su- 
sjeda. Tako sam dobio temelje za zamjenice. 


Na taj način naučio sam sve više riječi, pa sam mogao 
prepoznati sve više njih u rečenicama, koje sam čuo, a 
koje su mi dosad izgledale kao niz nerazumljivih glaso- 
va. Ustanovio sam njihovo mjesto u rečenici i međusobni 
gramatički odnos, pa sam mogao izraditi nacrt za gra- 
matiku. 

Dok sam imao dosta petroleja za svoju malu svjetilj- 
ku, mogao sam se i po noći baviti tim studijem jezika. 
Ali kad sam potrošio litru petroleja, morao sam se za- 
dovoljiti danjim svjetlom kao i urođenici. 

I ja sam učestvovao u dnevnom životu sela. Čim bi 
počelo svitati, svi su ustajali i zebli u maglovitoj studeni 
one gorovite svježine. Žene bi u pepelu na ognjištu ispe- 
kle nekoliko slatkih krompira za muževe, djecu i svinje. 
Nakon što bi brzo doručkovali, seljani bi se razišli ili po 
travom obraslim obroncima oko sela ili po šumama, gdje 
su krčili šumu i na tako stvorenim čistinama žene bi 
uređivale vrtove. Muževi, naoružani kopljem, lukom i 
strelicama ili ratnom sjekirom, pratili su žene, jer u toj 
zemlji, gdje vlada surovi zakon džungle, uvijek su mo- 
rali biti spremni na iznenadni napadaj. a 

Većina muževa skupila bi se tad u manje skupine ili 
da zajedno pođu u lov ili da skupljaju lijane, drvo, od- 
ređeno lišće i sve drugo što im je bilo potrebno. A znali 
su poći i u pohode kojem prijatelju u savezničkom selu. 
Oni koji su ostali zadržavali su se u blizini vrtova da ču- 
vaju žene koje su tu radile: sijale, sadile, Dlijevile ili 
brale povrće. Vrijeme su provodili obarajući stabla, pa- 
leći travu i pruće ili podižući ogradu oko vrtova. 

Nekoliko njih imalo je čelične bradve, koje su valj- 
da trgovci zaobilaznim putem donijeli iz primorja. Ne- 
koje su bradve, sudeći po obliku, načinjene na početku 
stoljeća. Njihovi su ih vlasnici sigurno skupo platili. Sva- 
kako im je to bilo najdragocjenije blago. 

U mnogim rukama vidio sam dobru staru kamenu 
sjekiru, koja je lijanom čvrsto svezana na savijenu gra- 
nu. Tu su sjekiru svaki čas morali brusiti na kakvu tvrdu 
kamenu. 

Ljudi, koji su se služili tim starinskim oruđem, tre- 
bali su cio dan, a gdjekad i tri do četiri dana, da obore 
stablo srednje debljine. STA 

Žene su u vrtu radile ili golom rukom ili zašiljenim 
štapom. Srećom je tlo prašume i travnih obronaka bo- 
gato crnicom. Dosta je zemlju malo počeprkati i usaditi 
komad slatkoga krompira ili gomolj jama da ljetina bu- 
de prilično sigurna. Svakako je potrebno da se pri tom 
materijalnom poslu izgovore određene riječi zaklinjanja 
i da se pazi na tabu. 

Oko četiri sata popodne vraćaju se pojedine skupine, 
jedna za drugom, stazama kojima bi i koze teško prola- 
zile. 

Nakon povratka u selo, muškarci bi čučali pred svo- 
jim kolibama, ili bi se skupili u »vijećnici«. Tu bi spo- 
kojno žvakali areka orahe ili bi pušili zeleni duhan u 
dugačkim bambusovim lulama i pripovijedali dnevne do- 





OVAJ PAPUANAC DONIO JE SVOJE BOLESNO DIJETE K MISI- 
ONARU DA MU GA IZLIJEČI 

gađaje. Muževi, koji su bili u lovu u šumi, potanko bi 
izvješćivali o svojim pothvatima, kako to čine svi lovci 
na cijelom svijetu, uveličavajući svoju spretnost ili ne- 
zgode. Nezgoda je bilo više, jer obično bi donijeli samo 
nekoliko ptica, dva do tri oposuma ili letipsa. Gdjekad 
bi se vratili radosni s punim rukama bijelih crva, koje 
su povadili iz oborenih starih stabala. To je bila za njih 
posebna poslastica. 

ene su, međutim, zaposlene oko ognjišta pred koli- 
bama priređujući večeru, koja je glavni obrok dana. 

Čim su one svršile večeru, pozvale su muževe, dje- 
cu, svinje i pse. Svi su se gurali oko ognjišta i svaki je 
vadio iz pepela što je našao. 

Kad su više ili manje zadovoljili želudac, muževi 
su se vratili da nastave pušenje, žvakanje i razgovor. 

Mladež se, međutim, sakupila na seoskom trgu i iz- 
vodila upravo umjetničkim ritmom razne plesove. 

Tako sam malo pomalo počeo shvaćati način života 
i mišljenja tih divljaka i uživljavao se sve više u njihovo 
primitivno društvo. Ali još sam mnogo toga morao nau- 
čiti. 

Jednoga dana došao je k meni Golopui u neuobiča- 
jeno vrijeme. Po njegovu vladanju sam vidio da mi želi 
reći nešto važno. Ostavio je luk i strelice pred ulazom 
moje kolibe, znakovima me pozvao da izađem, uhvatio 
rae za ruku i poveo u svoju kolibu. Tad sam prvi put 
ušao u nju. Kao i sve druge kolibe u selu, i ova je bila 
sličnija košnici nego ljudskoj nastambi. : 

On je prvi ušao kroz mala vrata. Da se uvuče unu- 
tra, morao se upravo savijati kao crv kad se uvlači u 
svoju rupu. Tijelo toga papuanskog gorštaka bilo je do- 
duše zdepasto, ali gipko i mišičavo. Osim toga, nije ga 
smetalo nikakvo odijelo. Ja sam pošao za njim. Kad mi 
je napokon uspjelo prodrijeti kroz usku rupu, potresla 
se cijela koliba. Nakon što sam se četveronoške uvukao, 
pokušao sam se uspraviti. Snažno sam glavom udario o 
grane, koje su nosile krov od lišća. U kolibi je bilo go- 
tovo posve tamno. Zrak je bio zagušljiv, a zadah je bio 
sličan mješavini čađe, dima, truleži i nečistoće. Bilo je 
upravo neizdrživo. 

Golopui.je govorio, ali ga ja gotovo i nisam slušao, 
jer sam inislić atta na to kako da dođem do daha ida 
nekako održim ravnotežu na podu od granja, koje se lju- 
ljalo amo-tamo. Odjednom zasja malo svjetla. Poglavica 
je na cjepanici na ognjištu zapalio pregršt lišća. Plamen 
je rasvijetlio prostoriju, ali je ujedno ispunio i oštrim 
dimom, te sam jedva mogao što vidjeti. No, čovjek se pri- 
vikne na sve, pa tako sam i ja ugledao Golopuia gdje u 
jednom uglu čuči pred velikom hrpom suhog lišća, koje 
je rukama razgrtao. Malo pomalo izrone iz lišća dvije 
mrtvačke glave i ljudske kosti, koje su bile uglačane kao 
bjelokost. Iz te zbirke kostiju razbježala se cijela jata 
žohara. : : 

»Vidiš«, reče mi poglavica, »nedavno si me pitao gdje 
su mi otac i majka. Evo ih! Ovo mi je otac«, i pokaže 
nožnim palcem jednu lubanju, »a ovo mi je majka«, i 
pokaže na isti način na drugu lubanju. 

Tad sam već njegov jezik toliko naučio da sam ga 
mogao upitati kako su umrli ti dobri ljudi. Bez ikakva 
skanjivanja Golopui mi odgovori: 

»Oni su već bili prestari. Ti znaš kako je to. Otac 
mi više nije mogao bacati koplja. Nije više imao nijednog 
zuba i jeo je kao malo dijete. A majka — koža joj je 
bila naborana kao u kakvog starog guštera i tako crna i 
mlohava kao krilo šišmiša. Nije više mogla ići u vrt. Oči 
su joj bile pune nečistoće. Po tom sam znao da im je 
došlo vrijeme.« 

»Golopui, prijatelju moj, što želiš time reći?« 

»Zar ti to ne znaš? Obratio sam se svojim savezni- 
cima u selu Ghivena. Ti znaš to selo, tamo na drugoj 
strani brda.« 

»Da, pa onda?« : 

»Eto, ljudi iz Ghivena su moji dobri prijatelji. Zato 
sam ih zamolio da mi učine uslugu, kako je običaj među 
prijateljima. Oni su poslali izaslanstvo da moje starce 


pozove na gozbu. Putem su ih ubili bojnim sjekirama, 
privezali za granu i odnijeli u selo. Tamo su ih rasjekli, 


TT 


na kamenju ispekli i pojeli. Tad su mi donijeli sve kosti, 


dobro oprane i sasvim čiste. I sad vidiš kako sam ih bri- 
žno spremio. Zar ne da sam dobar sin?« 


ŽENA S ODSJEČENIM PRSTOM 


x, Vanjski je život Papuanaca veoma jednostavan, ali 
njihov nutarnji život tajna je i za njih same, kao što je, 
uostalom, i naš za nas. Papuanska su sela malena, a ko- 
libe stisnute jedna uz drugu. Zidovi koliba su od lišća. 
Stoga, sve što se dogodi u bilo kojoj kolibi, za nekoliko 
trenutaka to već zna cijelo selo, makar se radilo i o naj- 
Privatnijim stvarima. Doznaju se sve pojedinosti i onda 
se o tome govori. Često je to predmet smijeha. Nemaju 
oni ni novina ni radija, a svijet svršava na gorama koje 
omeđuju obzorje. Čime, dakle, da se čovjek bavi, ako ne 
svojim. susjedom? Usmene novine nikad ne oskudijevaju 
materijalom. U toghe pomažu sami sudionici svojih život- 
nih tragedija ili komedija. Oni objavljuju cijelom selu 
što su rekli ili učinili, ili što nisu učinili. Velike bračne 
svađe — a to su najčešći prizori ljudske tragedije — uvi- 
jek se odigravaju javno, pa na taj način stvar postaje 
važnija i zanimljivija. 

Više puta bio sam svjedokom takvih bračnih prizora 
kako u Golopuievu selu tako i u drugim selima. 

Čim se u selu sazna da su se u kojoj kolibi muž i že- 
na posvađali, odmah muževi iz zadružne kolibe izađu na 
verandu i tu udobno čučnu, da im ništa od te predstave 
ne bi umaklo. Žene bi s malom djecom u naručju izašle 
i u malim skupinama iznosile svoja mišljenja, sudjelo- 
vale u svađi i pri tom se obično ugodno zabavljale. Cijelo 
selo prati takvu besplatnu predstavu s većim zanima- 
njem nego gledaoci u našim kazalištima. Razlika je u 
tom, što se kod nas na kazališnim daskama nastoji doča- 
rati gledaocima zbilja, dok u papuanskim seoskim dra- 
mama zbilja veoma lako prelazi u glumu. 

i Kad čovjek vidi kako se sudionici u svađi uzruja- 
Vaju, ne može se oteti utisku da izvode komediju i za 
sebe i za cijelo selo. 

.U početku, kad bi započela svađa između muža i že- 
ne, pokušavao sam posredovati, da ih umirim i pomirim. 
Ali, ubrzo sam uvidio da je to uludo izgubljeno vrijeme. 
I mužu i ženi, a i gledaocima, je mnogo stalo do toga da 
ti prizori budu što bučniji. 

Svađe se događaju obično uvečer za vrijeme glavnog 
obroka. Najprije bi se čulo kako muž, koji čuči na ve- 
randi zadružne kuće, dovikuje svojoj ženi, koja se pri- 
tajila u svojoj kolibi na drugom kraju sela: 

»Kad ćeš mi napokon dati da jedem, lijenčino?« 

Ona ništa ne odgovara. To je tipično. : 

»Zar te nije stid da moram tako dugo čekati? Zar 
sam uzalud platio toliko tvojim roditeljima za tebe? Što 
si radila cio dan, ništarijo? Koliko si slatkih krompira 
iskopala? Valjda su ti križa bolesna pa se ne možeš sag- 
nuti?« A 


Ništa se ne miče. Ali cijelo je selo naćulilo uši. Veče- 
ras će biti veselo. 

»Hoćeš li mi donijeti nešto da pojedem? Moj želudac 
kruli. Hoćeš li napokon maknuti te svoje gnjile noge?« 

Sad je razjareni muž ustao sa svog mjesta na veran- 
di, rukom je obuhvatio srednji stup ulaza, nagnuo se pri- 
jeteći i povikao: : 

 »Ti si kao kolibrić koji neprestano leprša, a da ne 
sjeda!« : 
Počinju se nizati teške pogrde. Stvar postaje sve 
zanimljivija. On želi svima reći da mu je žena nemarna. 

»Ja to odavna znam: ti truneš od lijenosti!« 

Sad se on obraća cijelom selu, koje već daje oduška 
svom zadovoljstvu što mu je pripravljena opet jedna za- 
bava. 

»Da je dobijem za ženu, dao sam njenim roditeljima 
dvije svinje, hrpu pasjih zuba, četiri velike školjke i šest 
rajskih ptica, a sad ona ovako sa mnom postupa.« On 
zapravo ne kazuje te brojeve, jer ti ljudi znadu brojiti 
samo do tri. On prstima pokazuje koliko je čega dao. 
Uostalom, selo već odavna zna kolika je bila »cijena« toj 
ženi. 

Razjaren sjećanjem na sve ono što je žrtvovao za 
svoju nevaljalu ženu, skoči muž na zemlju, otrči u svoju 
kolibu i odmah se vrati vukući ženu za ruku. Ona je dru- 
gu ruku savila preko spuštene glave, ali pogledava okolo 
da vidi koliko ima gledalaca. Zadovoljna, pušta da je vu- 
če do sredine seoskog trga. Tamo mu se odjednom otme, 
stane nasuprot njemu te sad ona počne njega grditi pro- 
dornim glasom. 

»Cijelo me tijelo već boli od neprestanog rada, a ti 
me samo tučeš, ništarijo! Moj se trbuh spustio do zemlje 
(to znači: već mi je toga dosta). Ja više neću kuhati za 
tvoju pljesnivu gubicu.« A onda se zaprijeti: »Vratit ću 
se svojoj majci.« 

Tad žena pobjegne u polje, u šumu ili u kolibu. A 
muž ne dobije večere. 

No, vidio sam i da je žena zgrabila štap ili goruće 
drvo i natjerala muža u bijeg uz grohotan smijeh i odo- 
bravanje mnoštva. Baš kao u cirkusu. 

Ali nije uvijek tako šaljivo. 

Jednoga dana izbila je svađa, u kojoj je žena dobila 
dobrih batina. Vidio sam da se vladala kao luda. Urlajući 
i mašući rukama, trčala je kao pijana oko malog seoskog 
trga. Odjednom je stala i sasvim se ukočila, tako da su 
me srsi prošli. Što će se dogoditi? Odlučno se okrene pre- 
ma svojoj kolibi, dok se muž vraćao prema zadružnoj 
kolibi kao kakav pobjednik u boksu. Već mi se učinilo 
kao da će položiti ruke preko glave i pozdraviti mnoštvo. 

Žena je ušla u kolibu i brzo se vratila noseći u ruci 
ovalni, plosnati obsidijan kamen, koji ima na rubu oštri- 
cu i od kojeg urođenici prave sjekire. Pobojao sam se da 
će navaliti na muža, da ga ubije ili da mu zada kakvu 
težu ozljedu. No ništa od svega toga. Ona je pošla ravno 
prema meni. Da nije, možda, mene smatrala krivim za 
svoju nevolju? Ta, čovjek nikad ne zna što se zbiva u 
njihovim primitivnim glavama. 

Ja sam sjedio na napola trulom stablu, koje je ležalo 
uz seosku ogradu već mnogo godina. Malo uznemiren i 
spreman na sve, promatrao sam ženu koja je dolazila 
prema meni. Ali ona me nije ni pogledala. Njen pogled 

bio je uprt u stablo na kojem sam sjedio. Stala je uz kraj 
stabla gdje je ono bilo najzdravije, položila je lijevu ru- 
ku na deblo i prije nego što sam se mogao i pomaknuti, 
digla je kamen desnom rukom i odsjekla si jedan članak 
kažiprsta. 

U selu je sve zanijemilo. Žena je za trenutak pro- 
matrala krvavu ruku, digla zatim odsječeni dio prsta, 
zavila ga u list i pošla u svoju kolibu, pogledavši prije 
toga s prezirom svoga muža. 


Muž je sjedio na rubu verande a glavu spustio među 
koljena, kao da ga je to zaprepastilo, posramilo i natje- 
ralo u očaj. 


Nakon nekoliko minuta žena je opet izašla iz tamne 
rupe svoje kolibe. Sad je zaista pošla prema meni, podu- 
Pirući ranjenu ruku desnom. Smiješila se. Bila je zado- 
voljna. Postigla je željeni učinak. 


Ruku, koja je još krvarila, položila je na svoja ši- 
roka prsa kao na jastuk, a desnom rukom je mahala 
držeći u njoj neku vrpcu punu uzlova. Puštala ju je kroz 
prste kao krunicu i nešto mrmljala. Nagađao sam znače- 
nje te vrpce s uzlovima prema dosadašnjem iskustvu. No 
pustio sam da ona govori. Međutim je Golopui prišao 
k nama. 

»Ona ti kazuje«, rekao mi je, »kako ju je često tukao 
njezin muž. Ti bi najbolje učinio da je ne slušaš. Ta znaš 
kakve su žene. Treba ih katkad istući.« 

Žena je otrovnim pogledom pogledala Golopuia, ali 
se nije usudila da mu što rekne. Ipak je on poglavica. 

»Bilo bi bolje«, nastavi Golopui, »da joj .na prst sta- 
viš »muramura« lijek, da brzo ozdravi i da sutra opet 
mogne raditi u vrtu.« 

Ustao sam i znakom sam pozvao ženu da pođe za 
ninom. Pošli smo u moju kolibu, gdje sam joj povio prst. 
Kao nagradu za moj trud zamolio sam je da mi dade onu 
vrpcu, da mi to bude uspomena, i da nju, ako je moguće, 
riješim uspomena povezanih s tim predmetom. Prkosno 
je to odbila i vratila se kući uzdignute glave, sjajnih 
očiju i s dvije pobjedonosne jamice u obrazima. 


6 »Predzadnji ljudožderi« 81. 


Ona je pobijedila. Zastor se spustio nad trij 
junakinje. Sve je bilo u redu. : S ink oca 


Običaj, da žene odsijeku članak prsta zat j 
svoju tugu i jad, raširen je u solat svim dokoske ad 
brdima. Najčešće se to događa u žalosti. Dok nad mrtva- 
cem položenim na odru nariču i izvode prizore očajanja 
udovica, majka ili sestra pokojnikova načini kratku stan- 
ku u naricanju. Tad ustane s poda, pa se polako povuče 
od mrtvaca, ali tako da je svatko vidi, odsiječe jedan čla- 
nak prsta i opet se vrati da oplakuje mrtvaca, a krvavu 
ruku miče nad njim kao da ga miluje. 


Vidio sam žene od 50 godina, a to j i 
j S: žene od- 5 je velika starost 
u toj zemlji, koje nisu imale po jedan ili dva članka na 


prstima na obim rukama. To su svj i nji j 
aj svjedoci njihova jadnog 





MISIONAR JE SA SVOJIM KATEHISTOM PROD LJUD 
ŽDERSKIH PLEMENA I USPIO JE NAGOVORITI SKUPINU NJIH 
DA POĐU S NJIM NA MISIJSKU POSTAJU. PRVI OVAKAV DO- 


DIR VEOMA JE VAŽ 
zida VAŽAN ZA DALJNJI APOSTOLSKI RAD MISI- 

STIDLJIVOST KOD DIVLJAKA 


Strastven bijes, koji zna obuzeti žene u papuanskim 
brdima, nagoni ta primitivna stvorenja da svoj jad oči- 
tuju i na krvav način — odsijecanjem prsta, a koji put 
i samoubojstvom. 

Jednom takvom slučaju prisustvovao sam u susjed- 
nom selu, kamo sam pošao u pohode. 


Neki mlad čovjek imenom Zavai, inteligentan, sna- 
žan i smion po svojoj naravi, doživio je veliku pustolo- 
vinu. Prije više mjeseci jedan je činovnik australske vla- 
de obilazio taj kraj. Zavai je saznao za njegov dolazak. 
A kako je bio u rodu s više plemena, mogao je bez straha 
putovati izvan međa svoga plemena. On je, dakle, otišao 
da vidi toga stranca, Činovnik ga je najmio za nosača. 


Na putovanju je brzo upoznao Zavaievu snagu i in- 
teligenciju, pa ga nagovorio da njegovu ekspediciju prati 
sve do obale. Tako je Zavai bio od kuće odsutan oko pet - 
mjeseci. 

Kad se vratio u svoje selo, svi su ga slavili kao ju- 
naka. Nešto prije odlaska od kuće upravo se bio oženio, 
i njegova mlada žena, koja je već očekivala dijete, do- 
čekala ga veoma bučno, grleći ga i trljajući svojim no- 
som njegov nos. 

Drugog dana sve se odjednom okrenulo. 

Dok su se ljudi zabavljali u zadružnoj kolibi, Zavai 
je pričao o svojim doživljajima na putovanju i o čudesi- 
ma što ih je vidio »u zemljama na drugoj strani svijeta«. 
Prije svega vidio je svinje, velike kao ovo brdo, koje no- 
se dva koplja na glavi. Kod toga je valjda misio na krave 
: njihove rogove. Kolibe su od drveta, koje je plosnato 
kao dlan, a dugo kao odavle do na kraj doline. Izgleda 
da je mislio na otesane grede. — Te su kolibe pokrivene 
nečim modrim, što su bijelci valjda izrezali iz neba. — 
Bilo su to limene ploče. — Kolibe su tako velike da ti 
stane dah dok stigneš od jednog do drugog kraja. — Pa- 
puanci su veliki u pretjerivanju. To uostalom i nisu laži, 
nego nastojanje da se slušateljima pruži što zornija slika 
pojedine stvari. | 

Zavai je još mnogo toga vidio, jedno čarobnije od 
drugoga: vodu koja se Prostire u beskonačnost, a koja 


dršće, bjesni, pljuje i slana je. Priznao je da se te vode . 


veoma bojao. Na toj vodi su plivale nekakve male kolibe, 
koje su veoma brzo išle i kod toga izvodile veliku buku, 
što je jača od svih seoskih bubnjeva zajedno. — Po svoj 
Prilici bio je to motorni čamac. — Čuo je i duhove, koji 
su uhvaćeni u malu kutiju, pa pjevaju i neobično svi- 
raju. — Bio je to gramofon. 

Kad su slušatelji čuli sva ta čudesa, pucketali su je- 
zikom da tako očituju iznenađenje i čuđenje. 

Pripovjedač se svaki čas obraćao k meni, da mu to 
potvrdim, što sam ja i činio bez ustezanja. Time je samo 
mogao porasti moj ugled. Zavai je nastojao da sa mnom 
govori kao sa sebi ravnim. On je, možda, koja tri dana 
proveo u nekom vladinu naselju, gdje su stanovala tri 
bijelca. Dakle, bio je uvjeren da zna sve o bijelcima. 

Zbog toga se ne treba ni najmanje ljutiti. Zar ne ra- 
de isto tako i mnogi bijelci, koji su tek kratko vrijeme 
Proveli u kakvoj egzotičnoj zemlji, pa već misle da su 
potpuno shvatili duh i običaje njenih stanovnika? 

Kad je tako Zavai ispričao svoje najzanimljivije do- 
življaje, pitao je kakvih novosti ima u selu. U svim kra- 
jevima svijeta ima dobrih ljudi, ali ima još više onih 
koji ne zaziru od toga da u srca svojih bližnjih posiju 
sumnju i mržnju manje ili više točnim izvještajima, ma- 
nje ili više otrovnim sumnjičenjima. 

.Zavaiu su natuknuli da je za vrijeme njegove od- 
sutnosti njegova žena tražila utjehe kod nekog mladog 
čovjeka u susjedstvu. Gotovo kod svih papuanskih ple- 
mena je običaj da uzimaju za žene djevojke iz drugih 
plemena. Stoga svako pleme sklapa savez s jednim ili 
s više drugih plemena, da uzmognu naizmjenično uda- 
vati svoje kćeri i ženiti svoje sinove. Zavaijeva žena bila 
je iz istog plemena kojemu je pripadao i spomenuti mla- 
di čovjek. 

Zli jezici su šaputali da ju je netko vidio s njim. A 
te riječi kod urođenika imaju posve određeno značenje. 
Jednoga je dana bila nestala iz sela, pa je cijeli dan nisu 
vidjeli. Ona je tvrdila da je bila kod svoje majke. 

Zavai na sve to nije ništa rekao. Ali te noći spavao 
je u zadružnoj kolibi. I ja sam tamo spavao i vidio sam 
da je veoma uzrujan. 


Rano ujutro probudila me vika. Zavai je stajao na 
verandi zadružne kolibe i grdio svoju ženu. Svađa je po- 
čela na uobičajeni način, kako sam već prije opisao. Ja 
sam navukao pokrivač preko ušiju i pokušavao još malo 
zaspati. Uzalud. Zavaijeva vika i sve glasniji povici se- 
ljana prisilili su me da ustanem. 


Izašao sam iz kolibe, tresući se od hladnoće. Zavai 
je, međutim, započeo drugi čin. Stajao je pred svojom 
kolibom, udarao nogama od bijesa, podigao šaku prema 
vratima koja su bila zatvorena s nekoliko komada drva, 
i dalje je grdio. Najzad skoči te bijesno istrgne komade 
drva i provali u kolibu. Tad smo čuli kreštavi glas mlade 
žene. 


Hoće li Zavai, koji je po naravi dosta silovit, učinit 
kakvo zlo? Vidio sam da nije imao ni sjekire ni ikakvog 
drugog oružja, pa sam se smirio.I zaista, brzo se vratio 
iz kolibe vukući svoju ženu i žestoko je udarajući. 


Tako je jadnicu dovukao do nasred seoskog trga. Svi 
seljani stajali su oko njih kao da gledaju kakvog čarob- 
njaka. Ta je svađa bila neobično ozbiljna. Isplatilo se 
gledati je izbliza. , : na 

Ležeći na tlu, žena je rukama poduprla glavu i bez 
riječi puštala da muž na njoj iskaljuje svoj bijes. Da li 
je bila kriva ili ne? Tko bi to znao reći? Činjenica da, 
suprotno pravilima igre, na muževljeve pogrde nije od- 
govarala isto takvim pogrdama, možda je više govorila 
da je nedužna nego da je kriva. 

Osjetio sam neki poticaj. da posredujem, jer bi Za- 
vai još mogao ubiti nesretnicu. Ali, on ju je tog. časa 
prestao tući. Jednim zamahom ruke postavio ju je na 
noge; a tad joj je ljutito strgnuo odijelo s tijela — čemu 
se nitko nije nadao — i tako je golu izložio pogledima 
mnogobrojnih gledalaca. te 

= Nastala je duboka tišina, tišina iznenađenja i zlih 
slutnji. 

Kako sam već spomenuo, žene u papuanskim brdima 
veoma su slabo odjevene. U kraju, gdje sam se nalazio, 
one su imale oko bokova samo malu pregaču. Stidljivost 
je bila zaštićena samo teoretski. Ali, ipak je bila dobro 
zaštićena. Nikad nisam vidio da bi ikoja žena skinula 
taj simbol odjeće, pa ni onda kad se kupala. To bi bila 
strašna sramota. 

I baš zato da svoju ženu tako osramoti, Zavai ju je 
u ljutini svukao pred svim ljudima. 

U općoj tišini zaprepaštenja žena je za tren pogledala 
niza se, a zatim izgubljenim pogledom one koji su stajali 
oko nje, i onda odjednom uz otegnuti krik jurnula prema 
gledaocima. Ljudi su ustuknuli u stranu misleći da valj- 
da želi u travi sakriti svoju sramotu. Ali ne. Ona je tr- 
čala prema jednom visokom stablu, kakva se gotovo uvi- 
jek nalaze na ulazu u selo. To je kao neko sveto stablo. 
Među njegove grane gdjekada pokapaju mrtvace. 

S nekoliko skokova bila je tamo i spretno se počela 
penjati gore na drvo. Sad su svi seljani počeli vikati. 
Oni su razumjeli njezinu namjeru, ja nisam. Nekoliko 
muškaraca, pred svima Zavai, poletjeli su za njom i po- 


čeli se verati na drvo da je dohvate. No, kako su oni 


jedan drugome smetali, žena ih je pretekla. Brzo je sti- 
gla gotovo do vrha stabla, ispuzala na granu koja se 
počela pod njom svijati, a onda se uz krik spustila u du- 
binu. Pala je kojih 15 metara duboko. Tijelo joj je sna- 
žno udarilo o tvrdo tlo ni pet metara od mene. Pala je 
na glavu i slomila kičmu. 

Nadnio sam se nad tu jadnicu. Čega sam se bojao 
to se i dogodilo: ostala je na mjestu mrtva. Ubila se od 
stida. : 

Neka nitko ne kaže da stidljivost nije duboko usa- 
đena u ljudsko srce, već da je to samo posljedica nekih 
kompleksa što smo ih naslijedili tradicijom i odgojem. 
Smrt ove žene, koja je živjela u okolini nalik onoj iz ka- 
menog doba, dokazuje protivno. 

Mogao bi tkogod reći da je Zavaieva žena taj očaj- 
nički čin izvela, jer je možda mislila da će se njena sa- 
blast nakon njene nasilne smrti osvetiti njenom okrut- 

“nom mužu, progoneći ga. Papuanci vjeruju da duše po- 


kojnika ništa drugo ne rade, već samo progone žive i, 
ako je moguće, da ih natjeraju u smrt. Pa ipak je glavni 
razlog očajničkom činu te divljakinje bila sramota, na- 
nesena joj povredom njene stidljivosti. 

Istoga dana došli su roditelji te žene da njeno tijelo 
prenesu u svoje selo. Kroz dva dana, sve do pokopa, do- 
linom su odjekivale njihove tužaljke. 

. Zavai je pobjegao u šumu. Nikad ga više nisam 
vidio. Rekli su mi da je podivljao: 

Nisam bio na sprovodu te žene. Ali sam malo zatim 
doživio druge pogrebne svečanosti; koje su na mene osta- 
vile strašan dojam. 


POGREBNI PLES 


Jedne večeri učinilo mi se da je moj prijatelj Golo- 
pui veoma uzrujan, a znao sam da nije pijan. Papuanci 
ne znaju što je to alkohol. Njihovo jedino opojno sred- 
stvo je araka orah, koji ustima daje svježinu. Ipak ga 
treba prekomjerno žvakati da bi čovjeka omamio. Golo- 
pui je, doduše, marljivo žvakao taj orah, ali on je to i 
inače činio za vrijeme naših beskonačno dugih razgovo- 
ra. Njegovoj, dakle, uzrujanosti morao je biti drugi ra- 
zlog. č 

Nije se mogao smiriti. Čučnuo bi preda me, milovao 
mi koljeno i gledao me, opet ustajao te izlazio pred vrata 
moje kolibe, prisluškivao u noć, uzdisao, ponovo se vra- 
ćao i sjedao sakrivajući glavu među koljena. 

»Golopui, prijatelju, što se to zbiva u tebi, da si tako 
uzrujan kao prestrašeni žohar?« 

Golopui pljune. Moja mu se usporedba sa žoharom 
nije svidjela. Velikoga poglavicu usporediti sa žoharom! 
Ali ja sam imao pravo. Pravi poglavica mora se uvijek 
dostojno vladati, ne smije nikada pokazivati da je ne- 
strpljiv, nemiran ili da se boji. Samo u rijetkim slučaje- 
vima smije podići glas. Njegova čast je dostatna da mu 
sačuva autoritet. : 

Međutim, te večeri Golopui se vladao kako to ne 
dolikuje njegovu dostojanstvu. On je to znao. Zato se i 
ljutio zbog moje točne usporedbe. : h 

»Zar si ti gluh?« upita me nakon kratkog razmi- 
šljanja. »Zar ne čuješ tužaljke koje odjekuju našom ze- 
mljom?« 

Da, čuo sam ih. Ima barem dva tjedna kako našom 
dolinom odjekuju danju i noću pogrebne pjesme, sumor- 
no tulenje i zavijanje. Opazio sam da svako jutro odlaze 
iz sela skupine muževa i žena, ali ne na rad u vrtu ili u 
lov, nego kao da odlaze na neki tajanstveni pohod. Na- 
kon dva do tri dana vraćali bi se kući zamazani, rašču- 
pane kose i šutljivi. I Golopui je nekoliko dana bio od- 
sutan. Jednog se jutra vratio mršaviji nego ikad, od- 
vratno zamazan i veoma potišten. 

Bio sam radoznao, ali nisam nikoga ništa pitao: Tre- 
ba čekati dok se ti ljudi sami povjere. Golopui mi je na- 
pokon riješio zagonetku. 

»Dakle, što se dogodilo, Golopui?« 

»Umro je veliki poglavica iz Givene«, reče mi po- 
tresen, »On je bio moj najbolji prijatelj i brat. Netko je 
skrivio njegovu smrt. Još se ne zna tko, ali mi ćemo to 
saznati i ubiti krivca. Srce me boli.« 

Za Papuance je smrt još veća tajna nego za nas. Za 
njih ona nije nešto prirodno, osim za novorođenče, koje 
još nema snage da sačuva život, ili za veoma starog čo- 
vjeka, koji više nema snage da zadrži život. Inače, čovjek 
umire samo kad ga začaraju duhovi džungle ili čarob- 
njak, kojega je za to platio koji pokojnikov neprijatelj. 

Ima više načina da se otkrije taj neprijatelj. Tako, 
na primjer, rođaci tobožnje žrtve odu u pohode u selo, 
u kojemu stanuje onaj na koga sumnjaju. Ne govoreći 
o tome ni jedne riječi, uđu u njegovu kuću i sjednu. Ako 
nije iz neprijateljskog plemena, gost je posvećena osoba 
dokle god je u selu. Uvijek ga primaju s poštovanjem 
i ponude mu duhana i areka orah kao dobrodošlicu. Da- 
pače ga i mahrane. : 

Domaćin veoma dobro zna razlog tom pohodu, ali 
su plemenske dužnosti jače od straha što ga je izazvao 
dolazak gostiju. : 

Šuteći, ozbiljno prime oni bambusovu lulu, koju im 
je nedragovoljni domaćin napunio i ponudio. dlasrh 
areka orah, a ne odbijaju ni zdjelu slatkih krompira. Al i, 
dok su god tu, oni pažljivo promatraju hoće li otkriti 


* kakav znak koji bi odao domaćina kao krivca. Ako slu- 


čajno s krova padne gušter ha njih ili kraj njih, onda 
su uvjereni da je domaćin sigurno kriv. , : 

Gosti ni u takvom slučaju ne kažu ništa. No, jao 
onom jadniku, kojega je gušter odao. Bilo kad će ga po- 
kojnikovi rođaci napasti u šumi i ubiti, a možda i po- 
jesti. : 
i Drugi način: Pokojnikov se duh javi u snu kojem 
članu obitelji ili kojem dobrom prijatelju i kaže mu ime 
onoga koji ga je otjerao u smrt. Sveta je dužnost onoga, 
kojemu je to u snu objavljeno, da ubije onoga čovjeka, 
koji mu je u snu objavljen kao krivac. To je dobro sred- 
stvo da se riješiš svojih neprijatelja. Tako svi žive u 
strahu da ne budu ekrivljeni za ono što nisu nikad uči- 
nili. , > GA 
Napokon sam upitao Golopuia: »Što ćeš učiniti, Go- 
lopui?« j 

»Zasad ću čekati. Možda mi se moj prijatelj i brat 
javi u snu i rekne mi tko ga je natjerao u smrt. Među- 
tim, sutra ćemo brojiti njegove kosti.« I. 

On me oštro pogleda. Oklijevao je. Tada: mi reče 
naglo: »Hajde sa mnom. Ti želiš upoznati običaje pravih 


muževa. Vidjet ćeš... .« 


Volio bih da to nisam nikad vidio. Bilo je tako uža- 
sno da.se ne usuđujem ni približno sve opisati. Ali, tre- 
ba imati hrabrosti i razmišljati u koliku su izopačenost 
pali ti ljudi, a ujedno koliko smo i mi krivi, što im nismo 
već priie pomogli da se iz te bijede dignu. 

Još prije nego što smo stigli u Givenu, osjetio sam 
odvratan miris, a u ušima mi je odjekivala buka neopi- 
sivog: naricanja. Naricali su muževi, ali još jače žene. 
Dugi, otegnuti glasovi zavijali su. A usto su odjekivale 
jednolične primitivne pjesme pune najveće zdvojnosti. 
Ina koncu čulo se pravo zavijanje kao tulenje vukova,. 
koje se završavalo lajanjem sličnom lajanju pasa. 

Bila je to strašna disharmonija, a ipak se mogla u 

svemu nazrijevati neka melodija, koja izriče najgori očaj. 

Kad smo stupili na seoski trg, naricanje se udvostru- 

čilo. Golopui i skupina muževa i žena, koja ga je pratila, 

Pridružili su se naricanju, grleći sad jednoga sad dru- 
“ goga od onih koji su plakali. 

Najprije sam vidio samo mnoštvo ljudi oko jedne 
kolibe. To je bila koliba pokojnog poglavice: Neprekid- 
no su muževi i žene, zbunjeni i raščupane kose, ulazili u 
kolibu i izlazili iz nje. A zrak je bio tako smradan da 
sam morao rupčić staviti na usta i nos. 

Golopui je pred kućom žalosti izvodio nekakav ples, 
udarao nogama i jednom rukom mahao kopljem, a dru- 
gom bojnom sjekirom. Sve mu je tijelo drhtalo, i jecao 
je u ritmu svojih pokreta. Tad je otrčao na rub visorav- 
Ni, na kojoj je ležalo selo, i s tog mjesta vikao u dalji- 
nu. Shvatio sam da proklinje čovjeka koji je prouzro- 
kovao smrt njegova prijatelja, te mu se prijeti najgorom 
odmazdom. 

Svi su šutjeli, jer i Golopui je veliki poglavica, a 
usto i pokojnikov prijatelj. Trebalo ga je ostaviti sama, 
dok je izricao svoju bol. 

Kad se napokon vratio do kolibe pokojnikove, još 
je snažnije kriknuo i jurnuo u kolibu. 

Ne znajući ni sam zašto, valjda iz radoznalosti, po- 


šao sam za njim, iako je strašno zaudaralo. Nitko se nije 
usudio zaustaviti me. 


Ono, što sam vidio pri svjetlu koje je prodiralo kroz 
trošan krov kolibe, bilo je uistinu strašno: Mrtvac je 
ležao na odru od granja nasred kolibe, i to baš nad utr- 
nulim ognjištem. Već se raspadao. Gadne zelene muhe 
zujale su oko mrtvaca, koji je pobuđivao na gađenje. Iz 
mrtvog tijela kapala je tekućina i razlijevala se po odru 
i kapala niz tanke grede. Drvene posude, iz kojih su uro- 
đenici jeli, bile su poredane pod odar, da skupljaju tu 
tekućinu. 

Na kraju svake grede ležale su ispružene osobe, i 
rukama su obuhvatile drvo nakvašeno tom tekućinom. 
Prepoznao sam pokojnikovu udovicu, koja je ogrnuta za- 

režom na kojoj je umro njezin muž. Lice, 
o Res kniie su joj namazane bjelkastim blatom, jer 
je bijela boja znak žalosti. Jadnica više Rase ei 
ni da jeca. Bila je ukočena od očaja, omamljena fe) E a- 
raca, koje je dobila od pokojnikovih rođaka, jer g je 
ona dopustila da on umre. A bila je satrvena i od po- 
misli na svoju sudbinu, koja je čeka. 

I napokon vrhunac strahote. Vidio sam kako se _ 
lopui, taj inače mudar i razborit čovjek, bacio na jednu 
gredu, obujmio je i počeo je lizati. Be : 

To više nisam mogao izdržati. Brzo sam izašao iz 
kolibe. I tek što sam izašao, tako mi je pozlilo da sam 
povratio sve što sam imao u želucu. No, i to mi je pri- 
bavilo veliko poštovanje. I. 

Sjeo sam na kraju sela nad ponor koji je štitio pri- 
laz selu. Svježi vjetar puhao iz doline. Lakše sam disao, 
a onda sam se prisilio da i dalje gledam što se zbiva, 

Prije nisam opazio jednu skupinu žena, koja je u 
kutu kuhala velike hrpe povrća na užarenom kamenju. 
Mislio sam da je to određeno za goste. 

1 bilo je za goste, ali s kakvim začinom! am : 

oli uškaraca je izašlo iz kuće žalosti i nosilo 

u i rapa, zdjele gorka tekućine što je iscurila iz 
mrtvaca. Svečano su ih stavili nasred seoskog trga, a on- 
da su žene donijele taro gomolje, nalik na debelu a: 
Muškarci — čini mi se da su to bili pokojnikovi rođaci 
— uzimali su velike komade taroa, umakali ih u zdjele, 
položili na listove te ih ponudili Golopuiu i njegovim 
ljudima, koji su sad suteći i turobni sjedjeli pred kućom 
gor ledao kako su gosti po 
najvećim gađenjem sam gledao kako Si o- 

čeli e lo s lone jelo. Kad je taj obred svršio, SE 
su svi muževi i žene k zdjelama i umakali u njih taro te 
jeli. . . i. 

Ba o ka om saznao da su na taj način htjeli zadobiti 
snagu, odlike i kreposti pokojnog poglavice. ' , 

S užasom sam ugledao jednoga čovjeka gdje dolazi 

k meni, noseći u rukama na lišću komade taroa onako 

ogavno začinjene. Pobjegao sam«.. 

Sutradan je bilo »brojenje kostiju«. Mrtvo tijelo su 
odnijeli na potok, oprali ga, očistili, osušili na dimu, a 
onda su rodbini dijelili kosti. Najveći dio dobila je udo- 
vica: lopatice, zdjelične kosti i kralježnicu. Ona je te 
ostatke morala dan i noć nositi oko vrata da ne uvrijedi 
pokojnikova duha i da zadovolji plemenskim zakonima. 
Umotana u onu prljavu mrežu, namazana bijelom glinom, 
spavajući u pepelu, grđena i tučena, podvrgnuta stotina- 
ma tabua, kao na primjer da se ne smije dotaknuti ni- 
kakve vode, morala je ona odsad bijedno provoditi duge 
mjesece, a možda i godine, propisane žalosti. 

Kako sam nakon dulje vremena ponovo vidio, oko 
nje su zujale odvratne debele muhe... 
: Kako su bijedni ti ljudi... Koga da ne ganu na 
smilovanje... 


PLES RAJSKE PTICE 


Pošli smo prije osvita na put. Golopui je uvečer iz- 
nenada odlučio pohoditi selo, koje je bilo dosta daleko 
u jednoj prostranoj dolini. Nedavno je to selo njega i 
njegove ljude pozvalo na veliki ples. Takvi pozivi stva- 
raju veze i obveze. A kako je i sam Golopui namjeravao 
prirediti ples, pošao je da sazna kad bi njegovi prijatelji 
mogli doći. Kita 


Dan su mogli odrediti samo otprilike, jer Papuanci ' 


ne znaju ni sate u danu, ni dane tjedna, ni tjedne u go- 
dini, a ni godine. Golopui i njegovi znaju brojiti samo 
do tri, ali vežući uzlove na uzicama, prilično točno odre- 
đuju mjesečeve mijene, pa im to omogućuje da odrede 
ž rok. Ipak su im rokovi dosta nesigurni. Za te ljude vri- 

jeme je nešto veoma relativno. Ali plesovi su veoma va- 
ZNI1. 

d Papuancima ples nije samo zabava nego i posebna 
prigoda da selo ili pleme pokaže svoj sjaj, svoju snagu, 
svoje bogatstvo i svoje talente. Ta svečanost podsjeća 
na naše proljetne ili jesenske sajmove, ili na kakvu izlo- 
žbu, ili na narodni blagdan. Stoga se takva svečanost 

dugo sprema. Zasijavaju se posebni vrtovi, tove se svi- 
nje, sklapaju savezi s drugim plemenima, a zameću se i 
ratovi, ako put na ples vodi kroz neprijateljski kraj. 
Dvije ili tri godine nisu previše za spremanje takve ple- 
sne svečanosti kako u selu tako i kod uzvanika. Tu se 
vode beskrajna dogovaranja poglavica, koji određuju ko- 
ga treba pozvati, zatim treba odrediti red uzvanika po 
časti, a onda i to kakvi će biti obroci povrća i svinjetine, 
i napokon što treba kome ponuditi. 

Zamolio sam Golopuia da me povede sa sobom. To 
je bila izvrsna prilika da upoznam novo pleme i s njim 
uspostavim veze. 


Pošli smo dakle.— Golopui, četiri ratnika kao tje- 
lesna straža, i ja — strmom stazom prema gorskom poto- 
ku, preko koga je trebalo prijeći. Visoka trava s obje 
strane staze bila je puna rose. Jedan je ratnik išao na- 
prijed i štapom udarao desno i lijevo po toj mokroj tra- 
vi. Ipak uza sve to za nekoliko časaka bili smo mokri 
kao da smo izašli iz kupelji. Uza sav napor što mi ga je 
zadavalo silaženje prema potoku, upravo sam zebao. Si- 
lazili smo prema šumi, koja je pokrivala strme obale tog 
gorskog potoka. 


Napokon je jutarnje sunce probilo maglu i donijelo 
nam novi dan. Njegove zrake padale su koso na tamno 
lišće. 

Ratnik, koji je tresao rosu s trave, odjednom je stao 
kao ukopan i pokazao nešto Golopuiu. Ovaj pogleda u 
označenom pravcu i tiho klikne od radosti. Zgrabi luk i 
strijelicu da odapne. 


»Ostani tu«, šapne mi, »ti si veoma nespretan i pra- 
viš previše buke. Kad je ubijem, zovnut ću te.« 


On mi pokaže vrhove stabala koji su se ljuljali. Sad 
sam po treći put od svoga dolaska u Novu Gvimeju gle- 
dao nezaboravan prizor: jutarnji ples rajske ptice. Uzeo 
sam dalekozor i gotovo deset minuta promatrao sam ba- 
let soloplesača, koji je svojom veličanstvenom opremom 
nadvisivao sve balete svijeta. Ima barem četrdeset vrsta 
rajskih ptica. Čudno je da one žive samo u Novoj Gvi- 

neji. Samo se taj divlji otok može ponositi da ima naj- 
ljepše ptice na svijetu, koje su tako lijepe da su ih na- 
zvali rajskim pticama. 
' Ptica, koja je sad plesala pred mojim očima, bila je 
iz vrste raggiana, tako nazvana po markizu Raggi, koji 
je pod konac prošlog stoljeća istraživao Novu Gvineju 
i njene ptice. 

.. Plesač nije bio veći od gavrana, ali je imao blistavo 
odijelo. Poslije sam ga, nažalost, promatrao izbliza. 


Donji dio glave, iz kojeg je stršio sedefast kljun, 
pokriven je zelenim zlatom posutim perjem. Na to se 
nadovezivao smaragdnozeleni crno obrubljeni ovratnik. 
Ostali dio .prsiju pokriva svijetlosmeđe perje. Glavu i 
zatiljak pokriva svijetlozlatan ogrtač koji je gdjegdje 
sjao kao mjed. Sezao je do ramena i gubio se u tamno- 
ljubičastom stražnjem dijelu tijela. 

Gotovo malena krila su od gusta, plosnata perja, a 
zlatnosmeđa boja prelijeva se u ljubičasto. S plosnata i 
široka repa dižu se dva blago savijena, valovita i titrava 
crna pera. Najljepši ukras tog divnog plesača jesu dvije 
velike perjanice, koje su na bokovima izrasle ispod krila 
i šire se na obje strane tijela sjajnije nego kakav zlatni 
plašt. Dugo i kao dašak nježno perje, nalik je na snop 
žarkocrvenog plamena, koji se rasipa u divan krijes kar- 
minove boje. To je perje tako neobično nježno da mu se 
vrhovi gube u zraku. 

Taj mali umjetnik brižno je izabrao mjesto gdje će 
plesati. Bio je to vrh stabla sa širokim lišćem. Nad njim. 
se dizala uspravna grana s koje je ptica pokidala sve 
lišće i grančice. Ptica je bila na vrhu te grane. To je 
bio početak prvog čina. Gotovo je ležala na grani, koja 
se pod njom savijala, i tako je napeto pružila vrat da se 
činilo kao da će joj zlatne oči iskočiti iz očnih šupljina. 
Po taktu je dizala i spuštala krila, na kojima se perje ra- 
širilo kao lepeza. Savila je leđa, a rep joj se raširio. Ra- 
skošne perjanice, izrasle ispod krila, združile su se iznad 
tijela i pokrile ga svojim sjajnim lakim krajevima. Zbog 
stalne napetosti svih mišića sve je perje treptalo i preli- 
jevalo se u svim mogućim bojama. 

Mali plesač izabrao je za svoj ples i pravo vrijeme. 
Svoj ples je izvodio kad su zrake jutarnjeg sunca koso 
padale na vrhove drveća, pa su stoga boje perja još 
sjajnije i raskošnije sjale. 

Taj je prizor malo potrajao, a onda je ptica kriknula. 
Ali, to je bilo kao da je gavran graknuo. Zatim je nasta- 
vila svoju igru. Padajući je raširila sve perje u sjaju iz- 
lazećeg sunca. Prije nego što će dotaknuti lišće, ona se 
neobičnim udarcem krila digla i kao strijela jurnula uvis, 
pri čemu su joj perjanice bile slične repu zvijezde repa- 
tice, a onda je opet pala. To je bilo pravi vatromet oko 
duge gole grane. Opet je sjela na granu, opet se napela 
i puštala da joj titravi plamenovi izbijaju iz bokova, opet 
je padala u vrtlogu žarkih boja. Ali, jao, u trećem krugu 
je propala kroz lišće i nestala. Golopuieva strelica doni- 
jela je smrt plesu života. 

Papuancu je ta ptica samo divan ukras na njegovoj 
plesnoj kapi. Ples za ples, samo što je ples ljudi pobijedio 
ples ptica. 

Golopui se tiho popeo na susjedno stablo i iz naj- 
bliže blizine oštrom strelicom probo je prekrasnog ple- 
sača. pm 

Nekoliko minuta poslije toga držao sam u rukama 
jadno malo tijelo koje je još bilo toplo i krvarilo. Doista 
je to potresna slika prolazne zemaljske ljepote. Jadna 
ptica! Ljubav ju je potakla da pleše u toj nebeskoj lje- 
poti. Ta, i ženka je bila tu. Ona je nedaleko sjedila na 
grani te naoko nehajno promatrala prekrasnu igru što je 
izvođena samo iz ljubavi prema njoj. 

Jedanput, i to samo jedan jedini put, vidio sam go- 
tovo nevjerojatan prizor. U dolini Dilave vidio sam kako 
nekoliko rajskih ptica pleše oko iste grane. Bilo je pred 
večer, kad sunce zapada i svoje zrake baca koso, na vr- 
hove drveća. Jato ptica je sa susjednih stabala pažljivo 
i oduševljeno pratilo ples, što su ga izvodila četiri ple- 
sača... : 

Žalosno i zamišljeno sam opipavao tijelo rajske pti- 
ce, koje je još i mrtvo sjalo, a eto ubio ju je moj prija- 
telj, divlji Golopui. 

»Zašto si je ubio?« — upitao sam Golopuia. »Ta bila 
je tako lijepa!« 

»Na mojoj će plesnoj kapi biti još ljepša«, odgovori 
Golopui i uzme mi iz ruke svoj plijen. 

Sjeo je na stablo, koje je ležalo kraj vlažne staze, 
te raspori malo tijelo čeličnim nožem što sam mu ga da- 
rovao. Služeći se spretno ne samo rukama nego i noga- 
ma i zubima, odere kožu, a da nije ispalo ni jedno pero. 
Zatim iščupa pandže. Taj barbarski postupak s tolikom 
ljepotom sjetio me priče koja se prepričavala na početku 
prošlog stoljeća. U Evropi, Indiji i Kini, gdje su mnogo 
tražili preparirane rajske ptice, vjerovali su da te lijepe 
ptice nemaju pandža, da uvijek lete prema suncu, a ze- 
mlji se približavaju samo da se nahrane rosom. Kad izne- 
mognu pa se dotaknu tla, moraju umrijeti. 

Zgodna priča, koja je prodrla čak i u znanost, kad 
je 1758. godine švedski učenjak Limć imenu rajske ptice 
kao bližu oznaku dodao riječ »apoda«, što znači bez nogu, 
pa su je nazivali latinski »paradisaea apoda«. To se ime 
do danas zadržalo za vrstu rajske ptice, koja je slična 
raggiani. 

Lako je shvatiti tu zabludu, kad se zna da su u svi- 
jetu poznavali samo mrtvu prepariranu rajsku pticu i da 
su Papuanci prije stotinu i dvije stotine godina kao i da- 
nas kidali pandže s tog raskošnog ukrasa, kojim su se ki- 
tili i oni sami, i evropske žene, i indijski maharadže, i 
starokineski knezovi. 

Zato su malajski lovci u određeno godišnje doba do- 
lazili u šume na zapadnoj obali Nove Gvineje i ubijali 
na stotine tih lijepih ptica. Bogu hvala, oko 1920. godine 
zabranjeno je trgovanje perjem rajske ptice. Otada još 
samo Papuanci smiju ubijati tu lijepu pticu, i to samo 
svojim strelicama i za svoju uporabu. Australski zakon 
određuje teške kazne za bijelce koji imaju perje rajske 
ptice. 

Dok sam ja tako utonuo u svoje misli, Golopui je na 
primitivan način ispunio suhim lišćem to malo stvorenje. 
Kroz grkljan je turio štapić da učvrsti tijelo, a onda sve 
to ugurao u bambusovu cijev, što ju je odrezao, i sve 

brižno spremio u malu putnu torbu. Nakon nekoliko 
mjeseci ta će mu ptičica s desetak drugih biti ukras kod 
plesa. 

Još smo se samo malo tu zadržali, dok su Golopuievi 
pratioci mojim užigačem zapalili vatru. Malo tijelo ubi- 
jene rajske ptice nadnijeli su dva tri puta nad plamen 
i onda ga razdijelili i samljeli svojim ljudožderskim zu- 
bima. 

Napokon smo pošli. Sunce je već visoko odskočilo, pa 
smo se morali žuriti. Putovanje je po strmim stazama 
bilo veoma naporno, ali uza sav napor nije me ostavljala 
misao na rajsku pticu, njezin ples i njezin svršetak. 





PLEME KUNIMAIPA I JOŠ NEKA DRUGA PLEMENA GRADE 
OVAKVE KUĆICE. NEKI OD NJIH GRADE IH I ISPOD RAZINE 
TLA 

PLAŠLJIVI LJUDOŽDERI 


Papuanska je zemlja puna velikih suprotnosti. To je 
jedina zemlja na svijetu u kojoj ima rajskih ptica, a u 
isto vrijeme i, možda, jedina zemlja u kojoj još žive lju- 
dožderi. 

Kasno smo ugledali selo, kome je moj prijatelj Go- 
lopui pošao u pohode. Poslije naporna uspinjanja i vrto- 
glavog silaženja sad smo već satima išli uskim, vijuga- 
vim gorskim bilom, obraslo drvećem. Nije se vidjelo da- 
lje od pedeset koraka, toliko je gusto lišće prigušilo svjet- 
lost. Na jednom mjestu naišli smo na neke vrste malog 
vidikovca, s kojega smo ugledali pred sobom jednu do- 
linu. Golopui je tu stao. 

»Gle«, progovori on, »eno tamo je selo mojih prija- 
telja ...« Završetak rečenice mu je zapeo u grlu. Napre- 
zao se da što bolje vidi. I ja sam tamo gledao. Duboko 
dolje, na rubu izbočine brda, koja se dizala iznad šume, 
ugledao sam selo, s kojih dvadesetak koliba. U njemu je 
bilo veoma živo. Sa svoga motrilišta vidjeli smo kako crni 
patuljci trče, skaču, a sigurno su i pjevali, jer je na ma- 
hove do nas dopirala jeka ratničkih krikova. 
= Oblaci dima dizali su se između koliba. Okrenuo 
sam se Golopuiu, da ga upitam kakva je to neobična 
užurbanost. Opazio sam da mu je lice veoma ozbiljno. 

»Golopui, što se dogodilo?« ' 

On slegne ramenima i promrmlja: »Tko bi znao.. .« 

Sad je još pažljivije gledao. prema selu, stavio je ru- 
ku na uho da što bolje čuje. 

= »Siđimo malo niže, pa ćemo bolje vidjet i saznat će- 
mo što je«, reče napokon. 

Žurno i uznemireno smo silazili stazom glavnog bila 
u dolinu. Što smo se više približavali selu, pjevanje je 
bivalo sve jasnije. Golopui je nekoliko puta stao da bolje 
čuje. Vidjelo se na njemu da postaje sve nemirniji. 

Kad smo stigli na čistinu, s koje smo još bolje vi- 
djeli selo, Golopui se dulje zaustavio da izvidi položaj. 

»Javit ću im da dolazimo«, odluči on. »Tako će biti 
bolje.« : 

Sjeo je na korijen jednoga stabla, ovio je ruku oko 
glave i povikao svom snagom: »Ho-ho-ho!« 

U selu se odjednom sve stišalo. Ljudi su se skupili 
na rub trga, pred zadružnu kolibu da bolje čuju. Tad je 
Golopui, koji je bio veoma uzrujan, učinio dvije pogre- 
ške. Prvo, što nije rekao tko je on, a drugo, što je viknuo 
samo: »Mitsinari (misionar) je tu.« 

Posljedica toga bila je da se selo odjednom ispra- 
znilo. Skupine žena i djece bez reda žurile su prema su- 
protnom obronku, a ratnici su trčali prema obližnjoj šu- 
mi i u njoj iščezli. 

Golopui, koji je sad uvidio kakvu je neopreznost uči- 
nio, dovikivao je svoje ime što je glasnije mogao, ali tamo 
mora da je bila zaglušna panična vika, a osim toga, nitko 
više nije nastojao da bilo što čuje. 

»Nisam te smio voditi sa sobom«, reče mi mrko. »Ali 
nisam znao... Ostani ovdje u šumi! Sakrij se! A ja ću 
sa svojim ljudima otrčati za njima, da ih vratim u selo. 
Ali je najvažnije da ti ne ideš tamo. Ti dođi kad te ja 
zovnem!« : 

Kakva li je to tajna? To sam svakako htio saznati. 
Čast »velikog poglavice«, ugled glasnika »Velikog Duha« 
i želja, da što bolje upoznam te ljude, kojima sam poslan, 
nalagali su mi da tako uradim. 

Tek što je Golopui sa svojim pratiocima nestao u gu- 
štari na zaobilaznom putu, koji ih je vodio u klanac, u 
koji su stanovnici tog sela pobjegli, sletio sam niz strmi 
obronak i pošao pravo u selo. 

Kad sam ugrijan i zasopljen izašao na čistinu, oda- 
kle je slobodan prilaz do koliba, neugodno sam se izne- 
nadio. Pred ogradom glavnog ulaza stajalo je nekoliko 
ratnika. Oni su valjda ostali da zaštite pobjegle stanovni- 
ke, ili su se vratili kad ih je prošao prvi strah. 

Čim su me ugledali, započeli su svoj, meni već po- 
znat, ratnički ples, kojim žele prestrašiti protivnika. Od- 
mah sam vidio da su u ratnoj opremi. Ali, izgleda da nisu 
imali dosta vremena da se potpuno opreme. Tjelesa su 
im bila gola i namazana bojom poput kakvog starog ba- 
krenog novca, lica su im bila išarana crvenim i bijelim 

prugama, a glave iskićene crnim kazuarovim perjem. Na 
mjestu su izvodili visoke skokove i pjevali neku ratničku 
pjesmu i pri tome se kreveljili, mahali kopljima i napi- 
njali lukove. Već sam bio privikao na taj šport. Dobar 
je znak bio što prema meni nisu poletjeli ni koplje ni 
strelica. Trebao sam samo nastaviti put kao da se ništa 
nije dogodilo. A i nije se ništa dogodilo. 

Iznenađeni mojim mirom, koji je — priznajem — 
bio samo namješten, i prestrašeniji nego ja — barem se 
tako činilo — ti su hrabri ljudi odjednom pobjegli. Ve- 
likim skokovima, vukući koplja i lukove, nestali su u 
grmlju kao zečevi. 

I tako sam bez poteškoće stigao u selo. Bilo je pra- 

zno. Nered, u kojem sam ga zatekao, dokazivao je da su 
iznenada pobjegli. 
J Sad sam tek razumio zašto, a to mi je Golopui zata- 
jio: upali smo usred ljudožderske gozbe. Iz kamena og- 
njišta, koje je bilo napola otkriveno, još se dizao bijeli 
dim što smo ga vidjeli s gorskog bila. Kuhani komadi 
ljudskog mesa ležali su oko ognjišta. Drugi su još bili 
na vrelom kamenju pod lišćem i povrćem. 

Ljudsko meso priređuje se veoma jednostavno. Dok 
. muževi po starinskim običajima režu mrtvo tijelo svoje 

Žrtve, žene zapale lomaču i na njoj užare velike kamene 
ploče, koje su za tu svrhu spremljene u jednom kutu u 
selu. Druge uređuju jarak, koji je uvijek spreman za 
takvu prigodu. On je metar dubok, tri metra dug, a niti 
dva metra širok. Već su prije donijele taro, korijen jama, 
slatki krompir i snopove velikog lišća Kkrušnog drveta i 
divljih banana. 3 

Kad je tijelo rasječeno na komade, žene pomoću du- 
gih drvenih kliješta dovuku zažarene kamene ploče i po- 
lože ih u jarak. Muževi urlaju kao opsjednuti i bacaju 
komade mesa i povrće na te užarene ploče. Kao začin i 
mjesto soli sve pospu:s.malo pepela i pokriju debelim slo- 
jem lišća. Na to naslažu drugi red kamenja, pa onda 
drugi red mesa i povrća i opet sloj lišća, i tako dok ne 
napune jarak. Tada se cijela površina pokrije velikom 
hrpom lišća i granja, da se meso i povrće polako peče. 

To traje dva do tri sata. Iz ognjišta struji ugodan miris 
zajedno s bijelim dimom, koji polako prodire kroz debelu 
naslagu lišća. Ratnici, međutim, za to vrijeme plešu i, 
pjevaju. 

Kad misle da je jelo gotovo, prestanu plesati, ali ne 
prestaju vikati. Uz luđačke pokrete i povike snažnim 
udarcima nogu s ognjišta bacaju pokrivač te kliještima 
izvlače komade mesa i stavljaju ih u zdjele od lišća. Uza 
sve ludovanje komade mesa pažljivo dijele prema časti 
i ugledu. Žene marljivo izvlače povrće i stavljaju ga uz 
komade mesa. A poslije onda odvlače kamenje i slažu 
ga na njegovo mjesto. 

Meso se stavlja u dva reda. Tada nastaje prilična ti- 
šina i poglavica ili koji drugi ugledni starješina stupa 
svečano između ta dva reda, a okružuje ga pohlepno mno- 
štvo. On pred svakim komadom mesa stane, udara noga- 
ma u tlo, mimikom prikaže napadaj ili pobjedu, vikne 
uvijek nekoliko istih riječi o hrabrosti plemena, a onda 
napokon objavi ime onoga kome je namijenjen taj ko- 
mad. Taj ga zgrabi tako žurno kao da se boji da mu ga 
tko ne otme, te sa svojim plijenom u ruci obiđe jedanput 
ili dva puta oko trga plešući, poskakujući i urlajući, da 
onda napokon nestane u svojoj kolibi i tamo pojede svoj 
dio. ' 
Pošto su sve podijelili i pojeli, skupe se siti, ali veo- 
ma uzbuđeni ratnici na seoskom trgu. Znojni i masni, 
a usto strašno obojeni i iscerena lica mašu kostima svoje 
žrtve te uz ritam bubnja pjevaju divlje pobjedničke pje- 
sme i plešu cijelu noć uz svjetlost zubalja koje drže nji- 
hove žene i kćeri. 3 

Ja, dakako, nikad nisam bio na takvoj ljudožderskoj 
gozbi, iako su mi sve pojedinosti tako dobro poznate. Bio 
sam na sličnim gozbama, gdje se nije pripravljalo ni jelo 
ljudsko nego: svinjsko meso. Ali urođenicima je to sve- 
jedno. 

Kad sam nastavio razgledanje, vidio sam oko glav- 
nog ognjišta nekoliko običnih ognjišta, na kojima su za- 
grijavali bambusove cijevi. Neke su od njih popucale, 
pa je iz njihovih pukotina kapala mast i cvrčala na raža- 
renim cjepanicama,-a provirivale su van i male mesne 

kobasice, koje su se polako pržile. To je drugi način pri- 
ređivanja ljudskog mesa. No tako isto priređuju i živo- 
tinjsko meso. 


Žene uzmu bambusovu cijev, koja je odrezana s dva 
čvora, te je s obje strane zatvorena. Na jednoj je strani 
dobro probuše, pa kroz taj otvor mogu u nju gurati ko- 
made mesa, što su ga rasitnile noktima i zubima. Štapi- 
ćem guraju meso unutra. Gdjekad dodaju i povrća. Kad 
je cijev puna, brižno je začepe i stave na ognjište. Kad 
cijev pukne, jelo je gotovo. 


Smučilo mi se kad sam vidio ljudsku glavu. Bila je 
to glava djevojčice od kojih desetak godina. Netko ju 
je bacio, te se otkotrljala do seoske ograde. Digao sam 
je. Lubanja je bila probušena. U njoj nije bilo mozga. 
Netko ga je isrkao kao što se ispija svježe jaje. 

Užasnut sam za koji čas stao među tim ostacima 
strašne gozbe i upitao se što da učinim s tim plašljivim 
ljudožderima... 


SRKAČ MOZGA 


Što mi je, dakle, trebalo učiniti? 

Oko mene su ležali žalosni ljudski ostaci koje su 
ljudožderi pripravili da ih pojedu. Divljaci će se sigurno 
uskoro natrag vratiti, i stoga moram brzo naći neko rje- 
šenje za problem te grozne gozbe, koju sam tako bezob- 
zirno, iako nehotice, prekinuo. 

Prije svega, što da se učini s tim pečenim ljudskim 
mesom? To su sigurno tjelesa dviju ili triju žrtava, što 
leže oko ognjišta, na ognjištu i u bambusovim cijevima. 
Da odem, pa neka sve ide dalje, kako je pošlo? To nipo- 
što ne smijem učiniti. Moram iskoristiti ovu strašnu pri- 
godu da bijedne ljude- poučim o prvim pojmovima civi- 
lizacije i kršćanske vjere. Da stanem i gledam kako jedu 
ljudsko meso? To pogotovo ne smijem: Moja nazočnost 
bi značila prešutno odobravanje. Morao sam ostati. Ali 
ako budem previše zahtijevao, mogao bih izazvati njiho- 

vo negodovanje, pa bi ti divljaci mogli i mene ubiti i 
moje tijelo isto tako prirediti kao još jedno jelo na toj 


“svojoj gozbi. 


Sa mnom je doduše Golopui i njegova četiri čovjeka. 
Ali, mogu li se u njih pouzdati? I oni bi se izložili opa- 
snosti da i njih pobiju. Ta, oni nisu istoga plemena. Pa 
ipak sam imao još jedan adut, svoj ugled kao »duh«, koji 
će još neko vrijeme pomagati. No, moj glavni adut bio 
je u čvrstom uvjerenju da je Bog sa mnom. 

Dotle sam stigao u svojem razmišljanju, kad začu- 
jem kako me odnekle izbliza zove Golopui. 

»Mitsinari gdje si?« 

»To ti dobro znaš,« odgovorim. »Evo me u selu. Do- 
đi, ali dođi sam!« 

Malo nakon toga bio je kraj mene i zbunjeno je gle- 
dao na sve strane ne usuđujući se pogledati me u oči. 

»Znao sam zašto sam te molio da ne ideš u selo«, 
reče mi on. »Ali tvoje srce ti je zapovjedilo da to učiniš. 
Pa dobro. A sad ti je u srcu teško, jer si vidio. . .« 

Širokom gestom pokazao je na jadne ljudske ostatke 
oko nas i onda je nastavio: »Ti su ljudi kao psi. Stidim . 
se nazivati ih prijateljima.« 

To je rekao Golopui, koji je, nema ni punih šest 
mjeseci, u svom selu priredio isto tako ljudoždersku goz- 
bu. Znao sam to, jer mi je on sam naivno ispripovjedio 
na početku našega prijateljstva. Pa ipak je bio iskren, 
kad mi je to sada rekao. 

»Glas o tebi dopro je i u ovo selo«, rekao mi je. »Ali 
ti s tim ljudima ne živiš kao s nama. Oni ne znaju ni 
tvojih običaja ni tvojih riječi. Oni su samo čuli da si ti 


. velik duh i da zabranjuješ ubijati ljude i jesti njihovo 


meso. Zato su se prestrašili, kad sam im javio da dolaziš, 
pa su pobjegli u šumu.« 
»Ali pred selom su me dočekali ratnici da me ubiju.« 
»Oni su učinili kao i mi, kad si prvi put došao k na- 


ma. Htjeli su se uvjeriti da li si ti uistinu duh. Oni su to 


vjerovali. Zato su i pobjegli. Sami su mi to rekli. Sad se 
stide vratiti u selo dok si ti ovdje.« 

Malo sam razmislio, a onda upitao: »Kako se zove 
poglavica toga sela?« 


»Ghrevari.« 


»Dobro, dovedi ga. Želim s njim razgovarati. Neka 
dođe samo s nekoliko svojih savjetnika, ali bez oružja 
i ratnika.« 


Nisam dugo čekao. Ghrevari je brzo došao. Pred njim 
je išao Golopui, a za njim tri starca sijede kose i brade. 
Bili su uplašeni i postiđeni. Odmah sam opazio da oni ni- 
su sami, kako sam tražio. Nisu, doduše, imali oružja, ali 


u grmlju su se sakrili ratnici imajući pune ruke kopalja | 


i strelica, i pažljivo su pratili svaki naš pokret. Pravio 
sam se da nisam ništa opazio, i to je bilo najbolje. . 


»Ghrevari«, rekao sam svečano, iako sam teško izgo- 
vorio to ime. »Ghrevari, ja te gledam i velim tvoje ime.« 


Na taj urođenički pozdrav Ghrevari se nasmiješio 
i pružio mi ruku. Bit će da ga je tako poučio Golopui, jer 
ja sam za sebe uveo stisak ruke kao pozdrav, budući da 
je njihov način pozdravljanja trljarijem nosom zaista bio 
neugodan. 

Stisnem dakle ruku, koja je jučer ubijala ljude, a 
danas ih sjekla. Ghrevari je bio malen, mršav i žilav. 
Imao je debeo nos, koji se nadimao iznad uskih usta, i 
uvučene usne, jer gotovo i nije imao zuba. Mora da mu 
je bilo više od pedeset godina, a to je visoka starost u toj 
zemlji, gdje je život tako kratak. Oko glave imao je otr- 
can i zamazan malo nazad zabačen turban. Glava mu je 
sigurno bila ćelava, no ipak mu je oko ušiju stršilo ne- 
koliko zamazanih čuperaka .sijede kose, na kojima su 
visjeli pasji zubi. Široko i ispupčeno čelo sjalo mu se kao 
hruštovo krilo. Bio je snažan, ali je imao razmjerno tan- 
ke noge i navoranu kožu. 

Uza svu neuglednu vanjštinu, činilo se da je Ghe- 
vari nadaren razumom i autoritetom. Mora da je bio ve- 
lik borac. 


Pošli smo prema zadružnoj kolibi, a kad smo tu sjeli, 
ja sam nakon dulje šutnje započeo razgovor prema nji- 
hovim običajima. h 

»Reci mi, Ghevari, zašto su tvoji ljudi pobjegli, kad 
smo mi dolazili? « 

»Moj prijatelj Golopui nije viknuo svoje ime, nego 
samo tvoje, a mi smo se prestrašili i pobjegli. To je sve.« 

»A 0vo?« upitam ga pokazujući na ognjište, lomaču 
i bambusove cijevi. Ghrevari je pogledao na drugu stra- 
nu i šutio. 

»Čuj, Ghrevari, moje srce je teško zbog vaših zlih 
običaja. Vi ubijate ljude i jedete ih. Vi velite da to či- 
nite, jer su tako činili i vaši pređi, i da se svidite duho- 
vima... Ali, vaši su se pređi varali. Ja sam poslanik naj- 
višega poglavice svih duhova, čije je selo tamo gore.« 

Pokazao sam prema nebu i za koji čas ušutio. Tad 
sam nastavio svoju propovijed tako da su me mogli shva- 
titi ti bijedni primitivci. 

»Poglavica svih poglavica, ljudi i duhov4, zapovje- 
dio mi je da vama, pravim muževima, reknem da čovjek 
čovjeka ne smije ubijati, a kad čovjek umre, da treba 
njegovo mrtvo tijelo pokopati. Ti ćeš, dakle, odmah do- 
zvati jednu ruku — četiri ili pet svojih ratnika, koje ta- 
mo vidim.« 

Ghrevari pogleda onamo i kao da se iznenadio, kad 
je ugledao te dobre ljude, koje je on sam tamo postavio. 
Ja sam, međutim, nastavio zapovijedajućim glasom: 

»Neka dođu bez oružja i neka uz pomoć Golopuia i 
tvojih vijećnika skupe sve te komade mesa, glave i kosti. 
Neka ih umotaju u lišće i u šumi zakopaju. Ja sam re- 
kao.« 

Nisam imao nikakvih iluzija. Ako i izvrše moju za- 
povijed, oni će, čim ja odem, a možda i prije, iskopati 
meso i poslužit će im kao zakašnjela gozba. Malo odle- 
žano meso još će im bolje prijati. Ali sam barem doka- 
zao svoj autoritet i rekao im svoje mišljenje, pa će se o 
tome mjesecima govoriti i napokon djelovati na način 
mišljenja tih divljaka. A oni će time barem dati dokaz 
dobre volje. 

No Ghrevari je šutio i nije ništa učinio. Glasno je 
uvukao zrak kroz nos .i useknuo se u prste, koje je onda 
nervozno brisao o stegno. Tad se okrene Golopuiu; ali 

on je Žvakao areka orah i zurio u nožne prste. A ja, ja 
sam nehajno pušio cigaretu. U sebi sam, pak, usrdno 
molio nevidljivoga prijatelja, kojega je Nebo svakom od 
nas dodijelilo, da mi pomogne izvući se iz ove mučne 
situacije. 
Napokon se Ghrevari odlučio. 

. »Hm...«, poče on, »moj prijatelj Golopui mi je re- 
kao da se tvoje riječi moraju slušati. On i ja imamo jed- 
nake običaje. On se odrekao običaja, za koje si ti rekao 
da su zli. I ja ću učiniti kao i on. Mi više nećemo ubijati 
ljude niti ćemo ih jesti. Ali dopusti da barem pojedemo 
one koji su već pečeni.« 


»Ne, Ghrevari, moje su riječi jasne. One su zapovijed 


Velikoga Duha.« ' 
Opet šutnja, opet zabrinutost, opet streloviti uzdasi. 


Napokon ustane Ghrevari, okrene se svojim ratnicima i. 


počne vikati na njih: Đ 

»Hej, što radite vi tamo? Pustit ćete korijenje, ako 
budete tako sjedili na zemlji i ne budete ništa radili. Dođi 
amoti...ti... ti... .la 


Viknuo je pet ili šest imena i nastavio: »Ovaj koji 
sjedi meni s desne i ima bijelu kožu, dolazi iz kraja, gdje 
se nebo i zemlja dotiču. Tamo je ulaz u selo Velikoga 
Duha, poglavice duhova i pređa. Taj Veliki Duh ga je 
poslao k nama da nam kaže da zakopamo te male komade 
svinjetine, koje smo baš htjeli pojesti. Istinita riječ. Mi 
ćemo ih dakle zakopati. To je moja riječ. Ja sam dosta 
rekao.« : : 

»Istinita riječ«, zaključi Golopui razgovor pogledav- 
ši me u oči. Htio mi je reći: »Ne traži više od njega.« To 
je bilo mudro. 

Ratnici, kojima su se ubrzo pridružili i drugi, sku- 
pili su žalosne ostatke, zamotali ih — i glavu one dje- 
vojčice — u lišće i ponijeli ih u šumu. Pjevali su. Tu 
djecu prirode zaista nije lako shvatiti... 

Nisam išao za njima da ustanovim jesu li izvršili 
moju zapovijed. A i čemu? 

Malo pomalo su se seljani vraćali kući u malim ne- 
dužnim skupinama: muževi, žene, starci, djeca, kao da 
se nije ništa ni dogodilo. 


Noć se spustila. Bio sam veoma umoran i klonuo. 
Odbio sam jela koja su mi donijeli. Umotao sam se u 
svoj pokrivač i odmah sam zaspao u jednom uglu zadru- 
žne kolibe, iserpen od napora i uzrujavanja. Ghrevari i 
Golopui, okruženi svojim vijećnicima, međutim su ras- 
pravljali o svojim poslovima. 


Nekoliko puta sam se probudio iznenada. Zagušljiv 
dim s ognjišta, bezbroj buha, hrkanje onih koji su oko 
mene spavali i prevrtali se, prigušen strah na pragu 
podsvijesti, a i tropska groznica, koja me spopala na- 
kon takvog dana, sve je to narušavalo moj mir. Jednom 
sam mehanički pružio ruku da nađem malo svježine. Ru- 
ka mi udari o nešto tvrdo, okruglo, glatko i hladno. U 
polusnu privučem tu stvar na lice i bez ikakvih razmi- 
šljanja opet zaspim. Kad sam se ujutro probudio, licem 
sam ležao na mrtvačkoj glavi. 


Bio je bijeli dan. Oko mene su stajali urođenici malo 
prestrašeni i promatrali me s poštovanjem. Golopui se 
smiješio. 

»Ta lubanja«, reče Ghrevari, »to je glava najvećega 
čovjeka, koji je ikad živio. Zvao se Dzabutaj. Bio je po- 
glavica jednog neprijateljskog plemena i ubio je mnoge 
naše ljude. Održavao je svoju snagu jedući naša jetra. 
Ali mi iz našeg plemena, mi smo još jači. Zakleli smo se 
da ćemo se dočepati njegove glave. Mjesece smo ga če- 
kali. Napokon smo ga jednog dana iznenadili sama dolje 
u klancu. Nije opazio da dolazimo. Probili smo ga stre- 
licama. A ja sam mu sam ovom rukom odsjekao glavu, 
dok je još bio živ. Svojoj dvojici unuka dao sam njegove 
oči, da ih pojedu, jer će oni jednom biti poglavice. Svo- 
jim ratnicima dao sam srce, jetra i utrobu, da budu ne- 
ustrašivi. A ja sam posrkao Dzabutajev mozak, vidiš, 
kroz ovu rupu, i ja poštujem njegovu lubanju, jer je nje- 
gova hrabrost prešla na mene.« 

Odjednom je ušutio, jer je opazio da je pogriješio. A 
onda brzo doda: »To su bili naši nekadašnji običaji. Sa- 

da, kad si ti došao i rekao nam svoje riječi, sad je sve 
drugačije.« 

Pogleda me malo i nastavi oklijevajući: »A iti si 
jak čovjek i veliki poglavica, jer naša koplja i strelice 
nisu letjeli prema tebi i jer ti je Dzabutajeva glava u 
snu došla u ruke. Ti nam veliš da više ne smijemo jesti 
ljude. Dobro! A ti, koliko si ti već ljudi jeo? Koliko lu- 
banja čuvaš ti u svojoj zadružnoj kolibi? « 


PAPUANSKI MOLOH 


U Ghrevarijevu selu ostali smo svega dva dana. Opa- 
zio sam da ljudi žele da što prije odemo, a nije bilo teško 
pogoditi zašto. Ali, Golopui još nije svršio razgovore s 
Ghrevarijem, a i meni je bilo drago da barem malo 'pou- 
čim u nevezanom razgovoru svoje nove znance. Međutim, 
proći će još godine dok to poučavanje unese malo svjetla 
u te glave, koje su kroz stoljeća živjele u najgrubljem 
poganstvu. 

Kroz to vrijeme pružila mi se prilika da neopaženo 
i samo u pratnji jednog mladića izađem iz sela i odem u 
šumu da utvrdim jesu li komadi ljudskog mesa uistinu 
zakopani kako sam tražio. Bili su zakopani, ali blizu 
potoka, a to nije bio dobar znak, jer Papuanac ožedni kad 
jede meso. Veliko kamenje i granje pokrivalo je zajed- 
nički grob. Kleknuo sam i molio: »Bože moj, smiluj se 
ovim bijednim ljudima mrtvima i živima... .« 

Da, zaista su to bijedni ljudi. Već sam kod njih vidio 
mnoge strahote, ali još nisam potpuno upoznao svu nji- 
hovu bijedu. 

One iste večeri, kad smo došli u Ghrevarijevo selo 

i kad su se stanovnici postiđeni vraćali, opazio sam mla- 
du ženu, na kojoj su se jasno vidjeli znakovi da će usko- 
ro postati majka. Prekoravao sam se što je iz straha pre- 
da mnom bježala, što joj baš nije bilo lako u takvom sta- 
nju. 4 
Drugog jutra, dok sam pred zadružnom kolibom pu- 
šio prvu cigaretu, vidio sam je ponovo. Tiho stenjući od- 

lazila je iz sela, a pratile su je tri starije žene, koje su 
roktale. Po papuanskom običaju svaka od njih rokćući 
je dozivala svoju krmaču, a svaka je krmača opet rokćući 
opominjala svoje praščiće, koji su se za njom žurili. 


Bilo je to šaljivo gledati. Morao sam se nasmijati. 
A da sam znao... 


Poslije podne ugledao sam tu istu povorku kako se 
vraća s tajanstvenog pohoda u šumu. Mlada žena je ro- 
dila. Bila je opasana debelim pojasom od kore. Veoma 
sam se iznenadio, kad sam ugledao da u rukama ne nosi 
dijete nego malo prase. Sinula mi je pred oči strašna 
zbilja. Čuo sam da u nekim plemenima žene ubijaju prvo- 
rođenče, kako bi mjesto njega na svojim prsima othra- 
nile prase, ali u to sam teško mogao vjerovati. Činilo mi 
se da to prelazi granice užasa. Međutim, u zemlji Papua- 
naca te su granice veoma široke. Pitao sam se jesam li sad 
doživio činjenicu. Brzo sam ustao i uputio se prema že- 
nama da ih upitam. No, predomislio sam se. Nalazim se 
u stranome selu, pa takav postupak ne bi bio ni zgodan 
ni pametan. Kako se papuanske žene plaše i stide stra- 
naca, one bi uz viku pobjegle u kolibe. 


Srećom je u zadružnu kolibu upravo dolazio Ghre- 
varijev stari vijećnik. Sinoć smo se već upoznali. Sad 
mu rekoh: »Htio bih se malo porazgovoriti s tobom. Sjedi 
malo i zapali.« 

Stari je veoma rado pristao. Poslije nekoliko riječi 
o kiši i lijepom vremenu, o vrtovima i svinjama rekao 
sam: 

»Moram ti reći da su svinje u vašem selu zaista div- 
ne... velike kao kolibe!« 

Stari se lupne u prsa. Nisam mu mogao reći ljepše 
pohvale. Dobro, dobro sam načeo temu. Tad sam ga sa- 
svim mirno i prostodušno zapitao o onoj mladoj ženi s 
odojkom. 

»Ah, ona!« klikne on. »Ona je baš rodila prvo dije- 
te.«. 

I tad mi je ispričao sve pojedinosti toga gadnog obi- 
čaja, kao da govori o posve običnoj stvari. 

Kad neposredno prije prvog porođaja žena osjeti pr- 
ve znakove da joj je došao čas da rodi, dozove tri ili če- 

odu do najbližeg potoka, a prate ih krmače s praščićima. 
To je bila i ona povorka kojoj sam se ja smijao. Kad do- 
đu do potoka, tu mladu ženu njezine pratilice ostave da 
porodi dijete. Čim je dijete došlo na svijet, mlada majka 
neko vrijeme promatra to svoje prvorođenče. Srce joj se 
topi od nježnosti, kao i svakoj drugoj majci. To nije samo 
nagađanje, to su mi povjerljivo rekle druge žene. Ali ne- 
umoljivi zakoni, naslijeđeni od pređa, sile ženu da izvrši 
najgrozniji čin, što ga čovjek može zamisliti. 

Ona zgrabi dijete za nogu, drži ga trenutak tako 
glavom prema dolje, i tad snažnim zamahom udari njime 
o stijenu. Mala krhka lubanja razmrska se, a s mozgom 
se po kamenju razlije i krv. U tom času nahrupe krmače, 
koje su žene dosada zadržavale po strani. Miris svježe 
krvi ih je razbjesnio. Strašnim roktanjem jurnu sve na 
jadnu malu žrtvu, koja leži na podnožju stijene kao ka- 
kva raskidana lutka. 


Sada žene, zajedno s mladom majkom, napeto pro- 
matraju tu utrku krmača. Treba točno vidjeti koja će kr- 
mača prva stići do jadnog malog tijela, da ga poždere. 
Svojim uspjehom dokazuje da je najjača i najpametnija. 
Zato će i njeni mladi biti bolji negoli praščići ostalih 
krmača. 

I dok je pobjednica te jezovite utrke kidala mrtvo 
tijelo novorođenčeta i tukla se s ostalim svinjama, koje 
su pokušale da joj ga otmu, žene su izabirale jedno od 
njenih mladih, i to muško, ako je dijete bilo dječak, a 
žensko, ako je bilo djevojčica. 

Nakon toga te »babice« operu izabrano prase, kao 
što se pere novorođenče, obrišu ga lišćem, i onda ga pre- 
daju mladoj majci. A ona toj pohlepnoj svinjskoj njušci 
odmah dade prsa. 

Od sada je ta životinja njeno dijete. Ona će ga od- 
gajati kao dijete. Najprije će ga dojiti svojim mlijekom. 
Poslije će mu žvakati povrće i hranu će svojim ustima 
stavljati u njegovu njušku. 

Žena inače ne ubija djece koju poslije rodi. Napro- 
tiv, ona se brine za njih veoma nježno i s mnogo ljubavi. 
No, odgojem svinje samo je dokazala da će biti dobra 
domaćica i mati. Smatrat će je vrijednom ženom, ako joj 
pođe za rukom da othrani veliku i debelu svinju. Njeno- 
me mužu to će služiti na čast, a selu će donijeti slavu. 
Kad, naime, dođe čas za veliku plesnu svečanost, onda će 
zaklati tu životinju. A gosti prosuđuju uspjeh svečanosti 
po veličini žrtvovanih svinja. Za tu je eto svrhu to malo 
prase i izabrano, njegovano i tovljeno. 

Kad ga tako za gozbu kolju, njegova »mati« osjeća 
najdublju žalost. Gdjekad je toliko žalosna da si odsiječe 
prst, kako to čine žene kad žele pokazati svoju bol zbog 
gubitka ljubljenog bića. 

Međutim, nijedan član plemena mne jede mesa tih za- 
klanih svinja. Oni ih smatraju kao svoju djecu. Sve se 
podijeli stranim gostima, a ovi im, kad u svom selu pri- 


MISIONAR NA PUTU OD 
SELA DO SELA. OBIČNO 
GA PRATI NEKOLIKO NO- 
SAČA ILI VODIČA 





lll 








rede gozbu i ples, moraju ponuditi isto tako meso svojih 
svinja. No, ti komadi moraju biti toliki koliki i oni što 
su ih primili. Inače bi teško uvrijedili svoje goste, a to 
bi moglo dovesti i do rata. ' 

Pitamo se koji bi mogao biti razlog, koji mlade majke 
nagoni da na takav način žrtvuju svoje prvorođenče. Pi- 
tao sam mnoge urođenike. Odgovor je bio uvijek isti: 
»Tako su radili naši pređi, pa i mi tako radimo.« Neki 
bi od njih dodali: »Da ne radimo tako, snašlo bi nas naj- 
gore zlo, jer bi se naši pređi rasrdili na nas.« 

Hvala Bogu da taj običaj nije bio općenit. 

Na putu do jame, u koju su zakopali žalosne ostatke 
gozbe, zamolio sam svog ljubeznog vodiča da mi pokaže 
mjesto, gdje je ona mlada žena prije nekoliko sati rodila 
dijete i odmah ga ubila. Nije bilo daleko. Bilo je na obali 
istog potoka. Zemlja je bila izgažena, pijesak razrovan, 
a na stijeni, koja je stršala uvis, vidio sam krvave tragove 
žrtvovanja djeteta. I tu, na tome mjestu, izmolio sam: 
»Gospodine moj i Bože moj, smiluj se ovim jadnim lju- 
dima!« ' 


OPROŠTAJ S GOLOPUIEM 


Narednog jutra rastali smo se s Ghrevarijem i uvečer 
smo stigli u Golopuievo selo. Za dugih sati napornog pu- 
tovanja po teškim stazama stvorio sam odluku. 

Da uspostavim prvi dodir s tim ljudima, dosta sam 
dugo bio u tom kraju. Jezik sam naučio doduše dosta 
slabo, ali ipak toliko da mogu te ljude razumjeti i da 
mogu sastaviti kakav-takav rječnik i gramatiku, koji će 
kao prva pomoć poslužiti novim misionarima, kad ih za- 
pane čast da Evanđelju otvore put u tu lijepu zemlju. 
S više urođenika sklopio sam prijateljstvo, među kojima 
se na prvome mjestu nalazio Golopui, u čiju se pomoć 
čvrsto uzdam pri osnivanju prve postaje. Ja sam u toj 
dolini tek letimice i prema prilikama sijao sjeme kršćan- 
stva. To su bila sićušna zrnca, koja će dah Duha Svetoga 
odnijeti na pravo mjesto. Vidio sam tolike strahote; toliko 

bijede, tako veliko neznanje, da sam stalno osjećao du- 
žnost da ovdje kod tih bijednih ljudi, koje sam ipak za- 
volio, što prije udarimo temelje Božjem kraljevstvu. Mo- 
rao sam se, dakle, vratiti u misijsku središnjicu, koja je 
odavle udaljena oko osam dana hoda, kako bih obavije- 
stio svoga biskupa i s njim sastavio nacrt za apostolsku 
akciju. 

Nadalje sam razmišljao o veoma važnom materijal- 
nom pitanju. Potrošio sam sve što sam imao. Već na 
kraju prvog tjedna nakon svog dolaska ovamo poslao 
sam svoje momke kući. Golopui im je dao pratioce do 
krajnje međe nesigurnog područja. Sretno su stigli kući. 
Dogovorili smo se da opet dođu s hranom, ljekovima i 
poštom. Međutim, nisu se više vratili. 


I odijelo mi se izderalo. Potplate na cipelama morao 
sam svezati uzicom. Već sam se odavno hranio kao uro- 
đenici. Zbog toga mi je organizam veoma oslabio, jer 
sam bio navikao na drugačiju hranu. 


Sutradan nakon našeg povratka kući rekao sam Go- 
lopuiu što sam odlučio. On se zaprepastio. 

»Ostani!« molio me. »Ti si postao naš. Da si kao i 
ostali, dao bih ti jednu kćer za ženu. Ti bi bio naš vrhov- 
ni poglavica, a poslije tebe tvoja djeca. Ali ti nećeš. Do- 
bro. Ti si poslanik Velikoga Duha koji stanuje tamo gore. 
Pa ipak ostani ovdje! Mi ćemo te hraniti. Ti ćeš nam. 
govoriti. Ti ćeš nam reći što moramo činiti, jer mi ništa 
ne znamo. A ja ću ti kazati običaje pravih muževa.« 

Dok je to govorio, Golopui mi je neprestano prstima 
prolazio kroz kosu. Pravio se kao da je našao uš, te je za- | 
mišljenog tog insekta valjao među palcem i kažiprstom, 
stavio ga na jezik i pregrizao ga mljackajući, što. kod 
Papuanaca znači da se raduju slasnom: zalogaju. To je 
bio veliki dokaz uljudnosti. On je sigurno u sebi požalio 
što nernam takvih stanovnika u svojoj kosi. Nije htio 
javno to izreći da me ne osramoti. ak 

Kad dva Papuanca ili dvije Papuanke — ali javno 
nikad jedan Papuanac i jedna Papuanka — hoće da jedan 
drugome iskažu veliko prijateljstvo, traže tako uši jedan 
drugome i jedu ih s najvećim zadovoljstvom. To je neki 

način sjedinjavanja s prijateljem, izricanje punog pou- 
zdanja i prihvaćanje dijela njegovih odlika i kreposti, 
jer iz pristojnosti jedno drugo ne može pojesti. 

Sreća je da papuanske uši ne vole kose bijelaca. Dok 
urođeničke buhe navaljuju na nas, njihove nas uši pre- 
zirno ostavljaju na miru. 

Bio sam siguran da bih imao obilan lov u kovrčastoj 
kosi svog prijatelja Golopuia, da sam mu uzvratio istom 
uljudnošću kao on meni. Ali, ja sam mu se samo smi- 
ješio. . 
»Golopui, ja ću opet doći. Ako ne mognem sam, doći 
će netko kao ja, mitsinari, a možda i dva i tri. Ti ćeš ih 
primiti, paziti ih, naučiti ih svoj jezik i upoznati ih s obi- 
čajima pravih muževa. A oni će tebe naučiti riječi i obi- 
čaje Velkoga Duha. I ti ćeš postati još veći čovjek. Cijeli 
svijet će spominjati tvoje ime.« 

U svagdanjem dodiru s Papuancima navikao sam da 
se ne predajem prevelikim nadama. Golopui je sigurno 
osjećao iskreno prijateljstvo prema meni. Ali ja sam do- 
bro znao i to da je glavni razlog njegovoj privrženosti u 
tome što je on zbog moje nazočnosti i zbog moga odnosa 
prema njemu u cijeloj zemlji uživao veći ugled i neospo- 
riv autoritet. 

Nakon dva dana, rano ujutro, sve je spremno za od- 
lazak. Cijelo je selo na nogama i poredalo se u dva reda. 
Polako sam prolazio između tih dobrih ljudi, s kojima 
sam dijelio sve nedaće života. Svakome od njih stisnuo 
sam ruku i nazvao ga imenom. Oni su jadikovali: 

»Ah, ti nas ostavljaš. Tko će sada bdjeti nad nama? 
Tko će nas sprečavati da ne činimo ludosti? Ah, ah! Tko 
će naše bolesnike njegovati i naviještati nam riječi Ve- 
likoga Duha?« 

Žene su plakale i počele su naricati kao za pokojni- 
kom. Ali, nijedna nije odsjekla prsta. Djeca su mi se vje- 
šala za ruke. Teškom mukom sam odraslima stisnuo ruku. 
Međutim, jednog čovjeka nije bilo kod tog dirljivog opro- 
štaja — Golopuia. 

»Gdje je poglavica?« upitao sam. 

Šutnja. 

Da možda nije otišao kome u pohode i ne oprostivši 
se sa mnom? Ražalostio sam se. Ipak mora da je Golopui 
nešto naredio, jer mi se pet snažnih muževa javilo da će 
me pratiti i nositi mi ono malo priljage. ' 

Napokon je trebalo krenuti na put. Mojih pet prati- 
laca prokrčilo mi je put, vlažan od rose, i mi smo pošli 
prema potoku. Još sam čuo oproštajne poklike svojih 
prijatelja i naricanje žena. : 

* Prešli smo preko potoka. Bila je prilično ravna oba- 
la, kojom smo neko vrijeme morali ići. Opazio sam da je 
mojih pet pratilaca za mnom zaostalo, ali se na to nisam 
posebno obazirao, jer sam bio posve zaokupljen mislima 
o tim primitivnim ljudima, koji su tako divlji i tako nje- 
žni, tako impulzivni i tako lukavi. Odjednom sam pre- 
strašen stao. Iza sebe sam čuo nekakvu trku i ratne po- 
vike. Okrenuo sam se uznemiren i stao kao ukopan. 

Na zavoju obale, koja je na tome mjestu dosta Širo- 
ka i slobodna, pojavio se Golopui u punoj ratnoj opremi. 
'Trčao je i izvodio fantastične skokove, mahao je kopljem 
i na koncu ga pustio da mu trepti na ispruženoj ruci. Iza 
njega su skakali moji pratioci, koji su također bili nao- 
ružani, a glave su im bile ovjenčane crvenim lišćem. 

Srce mi je stalo, ne toliko od straha, koliko zbog stra- 
šnog razočaranja. Zar mi je moj prijatelj Golopui posta- 
vio zasjedu? . koj 

On se već našao preda mnom razrogačenih očiju, ši- 
roko otvorenih usta, mirno držeći koplje u ruci. Iako sam 
bio zaprepašten, ipak sam kraj njega prepoznao njegova 
najmlađeg sina, koji je također mahao sulicom. 

Ja sam raširio ruke, spreman da primim udarac ni 
ne pomišljajući da se branim. Mjesto toga pao mi je Go- 
lopui na prsa sav očajan. Koplje je bacio od sebe, a ruku 
ini ovio oko vrata. Glavu mi je položio na srce, te plakao 
i jecao. , 2 

»Golopui, prijatelju!« promrmljao sam. I ne oklije- 
vajući, svoj sam nos trljao o njegov. Glupo je, ali pri- 
znajem da sam i ja skoro s njim zaplakao. f Kijd 

Kad smo se smirili, rastumačio mi je svoje čudno 
ponašanje. 

: »Ja ne bih podnio da sam te vidio kako napuštaš 
naše selo. Jutros u svinjsku zoru — a to znači još za 
tamne noći — otišao sam da te u šumi dočekam. Duhovi 
mojih pređa vidjeli su moj jad. Ni njih ni sebe ne bih 
mogao bolje umiriti nego ratničkim plesom.« 

' Ušutio je duboko uzbuđen, uhvatio sina za ramena 
i gurnuo ga preda me. 


. »Poklanjam ti ga«, rekao je. »On je moj najdraži 
sin. Povedi ga sa sobom, pouči ga i učini ga čovjekom po 
svome srcu. Kad to bude, vrati mi ga. On će uvijek pod- 
sjećati sve nas na tvoje riječi. On će biti svjetlo moje 
starosti.« 

Hvala Bogu! Ništa nisam želio više od tog dara. Go- 
lopuievu sinu je bilo oko 12 godina. Bio je vitak i sna- 
žan. Visoko čelo, te velike, živahne i sjajne oči odavale 
su njegovu inteligenciju. Osim toga, tog sam dječaka do- 
bro poznavao. On je bio moj neumorni mali pratilac. Na- 
dao sam se da će se krstiti, pa sam mu dao ime Isusova 
učenika miljenika: Joane — Ivan. 

»Da li bi ti rado pošao sa mnom, Joane?« 

Obuhvatio je jednom rukom mene, a drugom oca, 
a onda je rekao: »I ti si mi otac. Ako Golopui dopusti da 
pođem s tobom, moje će srce biti žalosno da ga ostavljam, 
ali će mu biti drago što idem s tobom.« , 


. »Naš sin«, rekao sam Golopuiu zagrlivši obojicu. 
Svjestan sam da će se taj moj čin učiniti smiješnim oni- 
ma koji ga budu izdaleka promatrali. Pa ipak, tu je di- 
vljak, ljudožder, pokazao tako nježno prijateljstvo, kakvo 
bi se teško moglo naći i kod civiliziranih ljudi. I njegov 
sin iskazao mi je pravu djetinju ljubav, punu pouzdanja i 
povjerenja. ' 

Jednog dana trebat će nam taj čestiti dječak. Pošto 
se u našoj školi izobrazi, vratit će se kući, da svojima 
bude uzor i da poučava i vodi svoj narod. Bit će katehista. 
Oko njega će se okupiti odabrani, da budu kvasac u toj 
poganskoj masi. Moj Joane mi je bio prvi cvijet na Ja- 
rimi. . 

Uvijek ću se sjećati trenutka kad smo se konačno 
rastali s Golopuiem. On nas je pratio nekoliko sati, sve 

do gorske kose, s koje se vidjela cijela dolina, koju smo 
morali. prijeći. Šakom suha lišća brisao je suze koje su 
mu tekle iz očiju. Lice mu je izgledalo očajno. 

Još smo dugo vidjeli nepomičan njegov: lik, koji se 
isticao na obzorju. Nije se micao. Skamenio se od bola. 

Kad smo stigli na suprotnu gorsku kosu, on je još 
uvijek stajao tamo kao mala crna točka na obzorju. Tad 
sam začuo njegov glas, koji kao da je dolazio iz dubine 
vremena. 

»Što veli?« upitao sam Joanea. Dječak me pogleda 
vlažnim očima. Uhvatio me za ruku i čvrsto je stisnuo. 
Tad mi šapne glasom, koji je zvučao izdaleka kao i glas 
njegova oca: »On veli: dođi opet, mitsinari!« 


Kasnije, ali možda malo prekasno, misionari su opet 
došli u Golopuiev kraj. Jarima je još uvijek imala svoje 
divlje čari, ali poglavica je bio potpuno oronuo, jer u toj 
zemlji se brzo stari. Nije odgovarao nadama, koje su u nj 
polagali. Dapače, nije shvaćao ni to što se to događa. Ali 
je ipak malo prije smrti primio sveto krštenje, valjda kao 
nagradu za prvi prijem Božjeg poslanika. Umro mu je i 
sin Joane. Nije se mogao priviknuti na žarko podneblje 
i drugačije običaje u primorju. 

Bilo kako bilo, okružje Jarima, koje je osnovano 
1947. godine, počinje se sve više kultivirati i prelaziti na 
kršćanstvo. Iako hoda još gol, stanuje pod krovom od 
lišća i još maše kamenom sjekirom, čovjek u najdubljoj 
nutarnjosti biva kultiviran, kad shvati, primi i usvoji 
kršćanstvo, te onda po njem živi. Prava duhovna kultura 
ne može se prosuđivati po odijelu, po strojevima i atom- 
skoj bombi, nego po svojstvima duha i srca — po duši. 
Ona ne dolazi izvana unutra, nego izbija iznutra van. Pa 
ako nutarnjost izda, tad se vanjske manifestacije napret- 
ka obraćaju u zlo. 

Tako se razvija divlja papuanska zemlja. Trebala se 
razvijati polako, kako odgovara ritmu njenog života. Lju- 
di kamenog doba ne mogu se za nekoliko godina dovesti 
cnamo, kamo smo mi trebali stoljeća da dođemo. Ali, 
više nisu isti preduvjeti. Rat civiliziranih naroda prodro 

je i u papuansko područje. Žuti i bijeli ljudi u nekim 
krajevima džungle divlje su se borili. Goleme ptice, kako 
vele Rapuanci, letjele su iznad nepreglednih šuma i ba- 
cale svoja smrtonosna jaja... 


Zaglušna vika te razularene civilizacije probudila je 
.Papuance. Ako sad ne budemo na oprezu, iz tog će buđe- 
nja zapasti u još teži san. Sad bi ti bijednici htjeli po- 
stati slični bijelcima. Istina je da Australija, kojoj pri- 
pada ta zemlja, mnogo nastoji oko napretka Papuanaca. 
Ali mnogi su bijelci odviše naivni ili prevelike neznalice 
ili previše slavohlepni, pa bi htjeli da Papuanci budu 
kao i oni, mjesto da se razvijaju u civilizirane Papuance, 
kako odgovara njihovoj naravi. A to je nesreća. 


Ipak je to zasad još ograničeno. Velika područja još 
su onakva kakva su bila, kad su u drugoj polovini pro- 
šlog stoljeća prvi Evropljani prodrli preko granica te ne- 
poznate i divlje zemlje. 


Na misionarima je da učine ono što su od 1885. go- 
dine učinili kod brdskih plemena Kuni, Fuyughe, Onon- 
ge, Tauade i Jarima; kod primorskih stanovnika plemena 
Roro, Vajma, Toaripi i Orokolo; te kod nizinskih pleme- 
na Mekeo i Kabadi — da tim primitivnim ljudima donesu 
najprije spas duše i s time mogućnost i snagu da izdrže 
udarac što ga prouzrokuje susret s civilizacijom. Izne- 
nadan susret s njom bio bi smrtonosan za Papuance. 


Misije kod Papuanaca povjerene su misionarima 
francuske provincije Kongregacije Presvetog Srca Isu- 
sova. Danas oni djeluju u primorju i u brdima. Tu živi 
oko 300.000 ljudi, a kršćana ima oko 30.000. 


Koliko je rada i truda još potrebno. Trebalo bi osni- 
vati nove misijske postaje. A potrebno je ići ovim redom: 
najprije izviđanje, dodir s urođenicima, učenje jezika, 
privremeni boravak; zatim odgoj novih kršćana, koji — 
uza sav moderni napredak — nailazi na uvijek iste pote- 
škoće, istu zamornu sporost, iste patnje i iste neuspjehe, 
što sve skupa na koncu ipak dovodi do istih značajnih 
uspjeha. 

E oepea 


Danas se papuanska zemlja ponosi da već ima svojih 
svećenika, urođeničkih sjemeništaraca i redovnica. Lako 
možemo zamisliti što znači taj napredak. Ali, evropski 
misionari moraju ići za tim da što dublje ukorijene orga- 
niziranu Crkvu koja raste i uspijeva na svome vlastitom 
tlu. To je njihova najveća želja i životna svrha... 

